ސިވިލް ސަރވިސް ގްރޭޑް: 10\nރޭންކް: ސަޕޯޓް އޮފިސަރ ( އެމް. އެސް 1 )\nކްލެސިފިކޭޝަން: ސީނިއަރ އޮފިސަރ ގްރޭޑް 1 / ޓެކްނިކަލް އޮފިސަރ ގްރޭޑް 1\nމަސައްކަތްކުރުމަށް ހަމަޖެހިފައިވާ ތަން : މުޙްޔިއްދީން ސްކޫލު / މާލެ\nޝަރުޠު: ސިވިލް ސަރވިސްގެ ގަވާއިދުގައިވާ ގޮތުގެ މަތިން ތިރީގައި މިވާ ޝަރުޠުތަކުން ޝަރުޠެއް ފުރިހަމަވުން.\n1- މަޤާމު މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، މަގާމުގެ މަސައްކަތުގެދާއިރާގައި2އަހަރުދުވަހުގެ މަސައްކަތު ތަޖުރިބާ ލިބިފައިވުން. ނުވަތަ\n2- މަޤާމު މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލު ކޮށްފައިވުން. ނުވަތަ\n3- މަޤާމު މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައި ވުމާއެކު، ގުޅުންހުރި އެހެން ދާއިރާއަކުން ލެވެލް4ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.\nމަޤާމުގެ އަސާސީ މުސާރަ : -/5610ރ ( ފަސްހާސް ހަސަތޭކަ ދިހަ ރުފިޔާ )\nސަރވިސް އެލަވަންސް: -/2000 ރ ( ދެހާސް ރުފިޔާ )\nއިތުރުގަޑީގެ ފައިސާ: މިމަޤާމުގައ އިތުރުގަޑީގައި މަސައްކަތް ކުރަންޖެހޭނަމަ، ހަމަޖެހިފައި އޮންނަ އުސޫލެއްގެ މަތިން އިތުރުގަޑީގެ ފައިސާ ލިބޭނެއެވެ.\n1- ކައުންސެލިންގ ޕްރޮގްރާމްތައް ރޭވުމާއި، އެ ޕްރޮގަރާމްތައް ހިންގުމާއި، އެކަމާ ގުޅުންހުރި ހުރިހާ ރެކޯޑުތަކެއް ބެލެހެއްޓުން.\n2- ކައުންސެލިންގ ބޭނުންވާ ދަރިވަރުން ފާހަގަކޮށް، އެ ދަރިވަރުންނަށް ކައުންސެލިންގ ދެވޭނެ އިންތިޒާމު ހަމަޖެއްސުމާއި، އެ ދަރިވަރުންނަށް އަންނަ ބަދަލު ދެނެގަތުމާއި، ކައުންސެލިންގގެ ޕޮލޯއަޕް ހެދުން.\n3- ދަރިވަރުންގެ ނަފްސާނީ، ޖިސްމާނީ، އަޚުލާޤީ މައްސަލަތަކާ ގުޅިގެން ޓީޗަރުންނަށް ހުށަހަޅާ ކަންތައްތައް ބަލައި، އެކަންކަމުގައި އެފަދަ ކުދިންނަށާއި ޓީޗަރުންނަށް އެހީތެރިކަން ދިނުން.\n4- ނަފްސާނީ ދުޅަހެޔޮކަމަށް ބޭނުންވާ މަޢުލޫމާތު ހޯދައި، ދަރިވަރުންނަށް ފޯރުކޮށްދިނުން.\n5- ސްކޫލުގެ ފަރާތުން ފާހަގަކުރާ ދުވަސްތަކާއި، ހަފުލާތަކަށް މަޤާމުގެ މަސްއޫލިއްޔަތާ ގުޅޭގޮތުން ސްކޫލުން އެދިއްޖެ ކޮންމެ ވަގުތަކު އެއްބާރުލުމާއި އެހީތެރިކަން ދިނުން\n6- ސްކޫލުގެ އަހަރީ އިނާމުދިނުމުގެ ހަފުލާގެ ތައްޔާރީތަކާއި، ޖަލްސާގެ އެންމެހާ ކަންތައްތައް ނިމެންދެން ކުރަންޖެހޭ މަސައްކަތްތަކުގައި ބައިވެރިވެ، އެކަމަށް ސްކޫލަށް ބޭނުންވާ އެހީތެރިކަމާއި އެއްބާރުލުން ދިނުން.\n7- މީގެ އިތުރުން ވަޒީފާގެ މަސްއޫލިއްޔަތާ ގުޅޭގޮތުން މުޙްޔިއްދީން ސްކޫލުން ހަވާލުކުރެވޭ މަސައްކަތްތައްކުރުން.\nމިވަޒީފާއަށް މީހަކުހޮވުމުގައި ބަލާނެ އިތުރު ކަންތައްތައް:\n- ވަޒީފާއަށް އެންމެ ޤާބިލު މީހަކު ހޮވުމަށްޓަކައި ބޭއްވޭ އިންޓަރވިއުކުރުން.\n- މިމަޤާމަށް މީހަކު ހޮވުމަށް ބާއްވާ އިންޓަރވިއު އޮންނާނީ 18 އޮގަސްޓު 2015 އާއި 25 އޮގަސްޓު 2015 އާ ދެމެދު މުޙްޔިއްދީން ސްކޫލުގައެވެ.\nތަޢުލީމީ ސެޓުފިކެޓުތަކުގެ އެކްރެޑިޓް ކޮށްފައިވާ ކޮޕީއާއި ޓްރާންސްކްރިޕްޓްގެ ކޮޕީ\nސިވިލްސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުން.\nސުންގަޑި: 18 އޮގަސްޓު 2015 ވާ އަންގާރަ ދުވަހުގެ 12:00 ގެ ކުރިން ބަޔާން ކުރެވިފައިވާ ތަކެއްޗާއެކު މުޙްޔިއްދީން ސްކޫލަށް ހުށަހެޅުއްވުން އެދެމެވެ.\nޕަބްލިޝްކުރި ތާރީޚު: 11 އޮގަސްޓް 2015


Kaadhehdhoo Airportge Fire Lorry Halaakuve, Dhathuruthakah Buroo Araifi - Vaguthu\nކާޑެއްދޫ އެއާޕޯޓްގެ ފަޔާ ލޮރީ ހަލާކުވެ، ދަތުރުތަކަށް ބުރޫ އަރައިފި\nގދ ކާޑެއްދޫ އެއާޕޯޓުގައި ބޭނުންކުރަމުންދާ ފަޔާ ލޮރީ ހަލާކުވެ، ދަތުރުތައް ވަގުތީ ގޮތުން މިއަދު މެދުކަނޑާލައިފިއެވެ.\nކާޑެއްދޫ ރަންވޭ ބަންދުކޮށް ހިދުމަތް ވަގުތީ ގޮތުން މެދުކަނޑާލުމާއި ގުޅިގެން މިއަދު ކާޑެއްދޫއިން މާލެ އަށް އަދި މާލެ އިން ކާޑެއްދޫއަށް ފުރަން އޮތް ބައެއް ދަތުރުތަކަށް ވަނީ ބުރޫ އަރާފައެެވެ.\nކާޑުއްދޫއަށް ދިއުމަށް މިއަދު ވެލާނާ އިންޓަނޭޝަނަލް އެއާޕޯޓަށް ދިޔަ ފަސެންޖަރަކު ބުނީ، އެއާޕޯޓްގެ ފަޔާ ލޮރީއެއްގެ މައްސަލަ ޖެހި މިވަގުތު ފްލައިޓްތައް އެ އެއާޕޯޓަށް ދަތުރު ނުކުރާކަން އަންގާފައިވާކަމަށެވެ. އަދި އެކަން އެންގީ އެއާޕޯޓަށް ދިއުމުން ކަމަށްވެސް އެމީހާ ބުންޏެވެ.\n"ވަގުތު"އަށް މައުލޫމާތުދެމުން ރީޖަނަލް އެއާޕޯޓްގެ ޑިރެކްޓަރ ސާމީ އަގީލް ވިދާޅުވީ، އެ އެއާޕޯޓްގެ އޮޕަރޭޝަން ހުއްޓާލީ ފަޔާ ލޮރީއެއްގެ ޓެކްނިކަލް މައްސަލައެއް ދިމާވެގެން ކަމަށެވެ. އަދި މިހާރު އެ ލޮރީ ހެދުމުގެ މަސައްކަތް ކުރަމުން އަންނަ ކަމަށާއި، އެ މަސައްކަތް ދެ ގަޑިއެއްހާ އިރު ތެރޭގައި ނިމި އަލުން އޮޕަރޭޝަންތައް ފެށިގެން ދާނެ ކަމަށް ސާމީ ވިދާޅުވިއެވެ.\nއެ އެއާޕޯޓަށް ދަތުރުތައް ކުރަމުންދާ ހަމައެކަނި އެއާލައިން މޯލްޑިވިއަން އިން ބުނީ، އެ އެއާޕޯޓްގައި ފްލައިޓް ޖައްސަން ފުރިހަމަވާން ޖެހޭ ޝަރުތުތައް ފުރިހަމަނުވާތީ ވަގުތީ ގޮތުން އެ އެއާޕޯޓަށް އެ އެާލައިނުން ކުރާ ދަތުރުތައް ވަގުތީ ގޮތުން މެދު ކަނޑާލާފައިވާކަމަށެވެ.\nޖޫން 11, 2019 14:32\nފަޔާ ލޮރީ ހަލާލުވީ އޭ.......\nޖޫން 11, 2019 16:02\n2 ގަޑިއިރޭ ... ކާޑެއްދޫ އެއަރޕޯޓް ގައި ޗެކިން ކޮށްފަ ބޯރޑިން އަށް ވަނުމުގެ ކުރިން ފްލައިޓް ކެންސަލް ކަމަށް ބުނީ ... އެތާގައި3ވަރަކަށް ގަޑި އިރު ތިބެފައި އަމިއްލަ އަށް ލޯންޗް ކުއްޔަށް ހިފައިގެން ކޫއްޑޫ އަށް މިއައީ .. އެމް އޭ ސީ އެލް ގެ މުވައްޒަފަކު ކައިރީ ގައި ވާނުވާއެއް ސާފުކުރަން އެހީމަ ބުނީ "އެމީހަކު އައިގޮތަކަށް ދާށޭ... ކޫއްޑޫގައި އޮންނާނެ ފްލައިޓް" މެންދުރު2ފްލައިޓަކަށް ދިޔަ އެންމެން ވެސް ބޮޑު ހަރަދު ކޮށްފަ ލޯންޗް ހިފައިގެން ކޫއްޑޫއަށް އައީ\nޖޫން 11, 2019 16:09\nޢެމް އޭ ސީ އެލް އިން ފުރަންގޮސް ތިބި މީހުނާ ދޭތެރޭ ކަންތައް ކުރީ ވަރަށް ޒިންމާދާރުކަން ކުޑަ ގޮތަކަށް ... އެންމެ ކުޑަ މިނުން ކޫއްޑޫއާއި ހަަމައަށް ނުފޮނުވުނުތާ ކާނެ އެއްޗެއް ވެސް ހަމަ ނުޖެހުނު ... "އެމީހަކު ދާނެ ގޮތަކަށް ދާށޭ" މީތޯ ދިވެހިންގެ އެއަރޕޯރޓް .... ދިވެހިން ދިވެހިންގެ ގޮތުގައި ... ނުވިތާކަށް މީޑިއާ ތަކަށް ދޮގު މައުލޫމާތު ދެނީ\nޖަޒީރާ ރާއްޖޭގައި ފަޔަރ ލޮރީއެއް ބޭނުމެއްނުވާނެ! އަލިފާން ރޯވީމާ ދަޅުދަޅާއި ފުޅިފުޅީގައި ގެނެސް ފެންޖަހާ ނިއްވާލެވޭނެ!\nލޮރީ ގެންގުޅޭ މީހާ\nޖޫން 11, 2019 22:30\nހޫނު ގަދަވެގެން ފަޔަރ ލޮރީ ހަލާކުވީއޭ. ހަމަޖެހިބަލަ.


America ge diplomat furun Pakistanun manaa koffi | Mihaaru\nއެމެރިކާގެ ޑިޕްލޮމެޓް ވަނީ ރަތް ބޮކި ދިއްލިފައި ހުއްޓާ ކާރު ދުއްވާފައި.--ފޮޓޯ:ރޮއިޓާސް\nއެމެރިކާގެ ޑިޕްލޮމެޓް ފުރުން ޕާކިސްތާނުން މަނާކޮށްފި\n13 މެއި 2018 - 11:31\nއިސްލާމްއާބާދު (މެއި 13) - އެމެރިކާގެ ޑިޕްލޮމެޓް ޕާކިސްތާނުން ފުރުން މަނާކޮށްފި އެވެ.\nއެމެރިކާ އެމްބަސީގެ މިލިޓަރީ އެޓާޗޭ ކާނަލް ޖޯސެފް އެމަނުއެލް ހޯލް ފުރުން މަނާކޮށްފައި މި ވަނީ ރަތް ބޮކި ދިއްލާފައި ހުއްޓާ ކާރު ދުއްވުމުން ސައިކަލްގައި ދިޔަ ޒުވާނެއްގެ ގައިގައި ޖެހި އެ ޒުވާނާ މަރުވެފައި ވަނިކޮށެވެ. އެމެރިކާގެ އޮފިޝަލުން ބުނެފައި ވަނީ ކާނަލް ޖޯސެފް ޕާކިސްތާނަށް ހައްޔަރު ނުކުރެވޭނެ ކަމަށާއި އޭނާގެ މައްޗަށް ދައުވާ ވެސް ނުކުރެވޭނެ ކަމަށެވެ. ސަބަބަކީ އޭނާ އަށް ޑިޕްލޮމެޓިކް އިމްތިޔާޒުތައް ލިބިގެންވާތީ އެވެ. އެމެރިކާ އިން ވަނީ ކާނަލް ޖޯސެފް އަނބުރާ ގެންދިއުމަށް މަތިންދާ ބޯޓެއް ފޮނުވައިފަ އެވެ. ނަމަވެސް ޕާކިސްތާނުން ވަނީ ކާނަލް ޖޯސެފް ފުރުން ހުއްޓުވައިފަ އެވެ.\nސީސީޓީވީ ފުޓޭޖުން ފެންނަ ގޮތުގައި ކާނަލް ޖޯސެފް އިންނެވި ކާރު ވަނީ ރަތް ބޮކި ދިއްލިފައި ހުއްޓާ އިސްލާމްއާބާދުގެ އުތުރުން އޮންނަ ސަރަހައްދެއްގެ ހަތަރު އަނގޮޅި ހުރަސްކޮށްފަ އެވެ. އެ ކާރުން ޖެހި، ސައިކަލްގައި ބާރު ސްޕީޑުގައި ދުއްވާފައި ދިޔަ 22 އަހަރުގެ ޒުވާނަކު ވަނީ މަރުވެފަ އެވެ.\nޕާކިސްތާނުގެ ނޫސްތަކުން ބުނެފައި ވަނީ ކާނަލް ޖޯސެފް ކާރު ދުއްވާފައި ވަނީ މަސްތުވެފައި ހުރެގެން ކަމަށެވެ. ނަމަވެސް އެމެރިކާ އެމްބަސީން އެކަން ދޮގު ކުރެ އެވެ.\nއެކްސިޑެންޓުގައި މަރުވި ޒުވާނާގެ ބައްޕަ ވަނީ ކާނަލް ޖޯސެފްގެ މައްޗަށް އިސްލާމްއާބާދުގެ ހައި ކޯޓުގައި ދައުވާ އުފުލަން ގޮވާލައިފަ އެވެ. އެ ކޯޓުން ހުކުރު ދުވަހު ބުނެފައި ވަނީ ކާނަލް ޖޯސެފަށް ޑިޕްލޮމެޓިކް ފުރިހަމަ އިމްތިޔާޒް ލިބިގެން ނުވާ ކަމަށެވެ. އޭނާގެ ނަން ވަނީ "ބްލެކް ލިސްޓް" ކޮށްފަ އެވެ. އެހެންވެ ޕާކިސްތާނުގެ އެއްވެސް އެއާޕޯޓަކުން އޭނާއަކަށް ނުފުރޭނެ އެވެ.\nމި ހާދިސާ ކުރިމަތިވި އިރު ވެސް އެމެރިކާ އާއި ޕާކިސްތާނުގެ ގުޅުން ވަނީ ގޯސްވެފަ އެވެ.\nއިތުރު ލިޔުންތައް ޕާކިސްތާން ޑިޕްލޮމެޓުން އެމެރިކާ


Dhuniyeygai huri enmme dhigu anhenaage record Turkey ge 24 aharuge Anhenakah - One Online\nރުމޭސާ ގެލްޖީ(މެދުގައި) --- ފޮޓޯ: ގީނިސް ވޯލްޑް ރެކޯޑްސް\nދުނިޔޭގައި މިވަގުތު ހުރި އެންމެ ދިގު އަންހެނާގެ ރެކޯޑު ތުރުކީގެ 24 އަހަރުގެ އަންހެނަކަށް\nދުނިޔޭގައި މިވަގުތު ހުރި އެންމެ ދިގު އަންހެން މީހާގެ ރެކޯޑު ތުރުކީގެ 24 އަހަރުގެ އަންހެނަކު ހޯދައިފިއެވެ.\nތުރުކީގައި ދިރިއުޅެމުން އަންނަ 24 އަހަރުގެ ރުމޭސާ ގެލްޖީގެ އިސްކޮޅުގައި7ފޫޓު 0.7 އިންޗި ހުރިއިރު އޭނާގެ ނަން ވަނީ ދުނިޔޭގައި މިވަގުތު ހުރި އެންމެ ދިގު އަންހަން މީހާގެ ގޮތުގައި ގީނިސް ވޯލްޑު ރެކޯޑު ފޮތަށް އަރައިފައެވެ.\nރުމޭސާގެ އިސްކޮޅު އާދަޔާ ހިލާފަށް ދިގުވެފައިވަނީ ވީވާ ސިންޑްރޯމް ކިޔާ ބައްޔެއްގެ ސަބަބުންނެވެ. އޭނާއަށް މީގެ ކުރިން އުމުރުން 18 އަހަރުގައި ވަނީ 2014 ވަނަ އަހަރު ދުނިޔޭގައި ހުރި އެންމެ ދިގު ފުރާވަރު އަންހެން ކުއްޖާގެ ރެކޯޑުވެސް ލިބިފައެވެ. މިއަހަރު އެންމެ ދިގު އަންހެން މީހާގެ ގޮތުގައި ކަނޑައެޅުމުގެ ކުރިން އޭނާގެ އިސްކޮޅު ވަނީ އަލުން މިން އަޅައި ބަލައިފައެވެ.\nރުމޭސާ އަށް ދިމާވެފައިވާ ބަލީގެ ސަބަބުން އިސްކޮޅު ދިގުވަމުންދާތީ އޭނާއަށް ހިނގާބިނގާވެ އުޅެން އުނދަގޫވެ އޭނާ އަންނަނީ ފުރޮޅުލީ ގޮނޑި ބޭނުން ކުރަމުންނެވެ.\nގީނިސް ވޯލްޑް ރެކޯޑަށް ދިން އިންޓަވިއުއެއްގައި އޭނާ ބުނެފައިވަނީ ގިނަ ބަޔަކު އޭނާގެ އިސްކޮޅުގައި އަޅައިގަންނަ ކަމަށާއި ވަރަށް ގިނަ ބަޔަކު އޭނާއަށް އޯގާތެރިކަން ފާޅުކުރާ ކަމަށެވެ. ރުމޭސާ އޭނާގެ ހުސްވަގުތުގައި އާއިލާއާއެކު ބޭރަށް ކާންގޮސް ހަދަން ލޯބިކުރެއެވެ. އޭގެ އިތުރުން ފަތަން ލޯބިކުރާ ކަމަށާއި ފެތުމުގެ ސަބަބުން އޭނާގެ ހަށިގަނޑަށް ފަސޭހަވާ ކަމުގައި ރުމޭސާ ވަނީ ފާހަގަކޮށްފައެވެ. ދުނިޔޭގެ ރެކޯޑު ފޮތުން ޖާގަ ކަށަވަރުވެފައިވާތީ ރުމޭސާ އަށް ޓަކައި އާއިލާ ތިބީ އުފަލުންނެވެ.\nމިވަގުތު ދުނިޔޭގައި ހުރި އެންމެ ދިގު ފިރިހެން މީހާގެ ރެކޯޑުވެސް އޮތީ ތުރުކީ ފިރިހެނެއްގެ އަތުގައެވެ. ތުރުކީގައި ދިރިއުޅެމުން އަންނަ ސުލްތާން ކޯސެންގެ އިސްކޮޅުގައި 8 ފޫޓު 2.8 އިންޗި ހުންނައިރު، އެންމެ ދިގު މީހުންގެ ގޮތުގައި އެއް ގައުމެއްގެ ދެމީހަކު ވެގެން ދިއުން އެއީ ވަރަށް މަދުން ނޫނީ ނުވާ ކަމެއް ކަމުގައި ގީނިސް ވޯލްޑް ރެކޯޑްސް އިން ބުނެއެވެ.\nގުޅޭ ޓެގު ދުނިޔޭގެ ރެކޯޑު ތުރުކީ ލުއި ޚަބަރު


Kulhudhuffushi Online - Dried Fruits, thaazaa meyvaa ah vure faidhaa bodu\nޚަދީޖާ އާދަމް - 1 އަހަރު ކުރިން - 30 ޑިސެމްބަރ 2017\nޑްރައިޑް ފްރްޓްސްއަކީ އާންމު ގޮތެއްގައި ލުއި ކާނާއެއްގެ ގޮތުގައި ބޭނުން ކުރާ އެއްޗެކެވެ. އެހެންނަމަވެސް ގިނަ ބަޔަކަށް ނޭނގޭ ކަމަކީ ތާޒާ މޭވާއަށް ވުރެ ޑްރައި ޕްރްޓްސްގައި ބައެއް ވިޓަމިން އަދި މިނަރަލްސް ގިނަ އަދަދަކަށް ހިމެނޭ ކަމެވެ.\nއެގޮތުން ފައިބާ، ފޮލޭޓް، ޕޮލިފީނޯ އަދި އެންޑިއޮކްސިޑެންޓް ޑްރައި ފްރްޓްސްގައި ގިނަ އަދަދަކަށް ހިމެނެއެވެ. ޕޮލިފީނޯ ލޭދައުރު ކުރުން ރަނގަޅުކޮށްދީ ހަޖަމްކުރުމުގެ ނިޒާމު ރަނގަޅުކޮށްދެއެވެ. އަދި އެކި ބަލިތަކުންވެސް ދުރުކޮށްދިނުމަށް ޕޮލިފީނޯ އެހީވެދެއެވެ. މީގެ އިތުރުންވެސް ވިޓަމިން ސީ ވެސް ގިނަ އަދަދަކަށް ހިމެނެެއެެވެ.\nޑްރައި ފްރްޓްސްގެ ތެރެއިންވެސް އެންމެ ފާހަކަ ކޮށްލެވެނީ މޭބިސްކަދުރެވެ. އެގޮތުން ހިކި މޭބިސްކަދުރުގައި ގިނަ އަދަދަކަށް ފައިބާ، ޕްޓެންޝިއަމް ހިމެނެއެވެ. މީގެ އިތުރުން ލޭމައްޗަށް ދިއުން، ހިތުގެ ބަލިތަކުން ދުުރުކޮށްދީ، ލޭގައި ހަކުރު ހިމެނޭ ވަރު ދަށްކޮށްކުރުމަށްވެސް ހިކި މޭބިސްކަދުރަކީ ރަނގަޅު އެއްޗެކެވެ.\nދެން ފާހަކަ ކޮށްލެވޭ އަނެއް މޭވާއަކީ ޕްލަމްސް އެވެ. ހިއްކާފައި ހުންނަ ޕްލަމްސްގައި ގިނަ އަދަދަކަށް ފައިބާ، ޕްޓެމްޝިއަމް، ވިޓަމިން އޭ، ވިޓަމިން ކޭ ހިމެނެއެވެ. އަދި މިއީ ކޮލެސްޓްރޯލް ދަށްކުރުމަށް ރަނގަޅު އެއްޗެކެވެ.\nކަދުރަކީ އަހަރެމެންގެ ތެރޭގައި ވަރަށް އާންމު އެއްޗަކަށް ވާއިރު މިއީ ވެސް ވަރަށް ފައިދާ ހުރި މޭވާއެކެވެ. އެގޮތުން ކަދުރުގައި ޕްޓޭޝިއަމް، އަޔަން އަދި ފައިބާ ހިމެނެއެވެ. އަދި މިއީ ހަކުރު ބަލި ހުންނަ މީހުންނަށް ވަރަށް ފައިދާ ހުރި މޭވާ އެކެވެ.\nކަސްޓަމްސްގެ ބްރޯކާ ކޯސް ފުރިހަމަކުރި ބައިވެރިންނަށް ސެޓްފިކެޓް ދީފި


މަގާމްގެ ނަންބަރު: J-291532\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖޫން 16 ވާ އާދިއްތަ ދުވަހުގެ 13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ،[email protected] އެވެ. އަދި އިއުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2019 ޖޫން 17 އާއި 2019 ޖޫން 24 އާ ދެމެދު، ރެހެންދި ސްކޫލް ގައެވެ.ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nސުންގަޑި: 16 ޖޫން 2019 1300


Pakistan in Raajje ah laptopthakeh hadhiyaakoffi – adduLIVE\nޕާކިސްތާނުން ލެޕްޓޮޕްތަކެއް ހަދިޔާކޮށްފި\nJun 24, 2022, 09:50 އައިޝަތު އަޒުހާ\nޕާކިސްތާނުން ރާއްޖެ އަށް ލެޕްޓޮޕްތަކެއް ހަދިޔާކޮށްފި އެވެ.\nއިސްލާމިކް މިނިސްޓްރީން ބުނީ ރާއްޖޭގައި ހުންނަ ޕާކިސްތާން ހައި ކޮމިޝަނުން ލެޕްޓޮޕްތަކެއް ހަދިޔާކުރީ ކީރިތި ޤުރުއާނާ ބެހޭ މަރުކަޒަށް ކަމަށެވެ. ޕާކިސްތާނު ހައިކޮމިޝަންގެ ފަރާތުން ލެޕްޓޮޕްތައް ހަވާލުކޮށްދެއްވީ ހައިކޮމިޝަނަރ ވައިސް އެޑްމިރަލް ރިޓަޔާޑް އަޠްހަރް މުޚްތާރެވެ.\nކީރިތި ޤުރްއާނާ ބެހޭ ޤައުމީ މަރުކަޒަށް ލެޕްޓޮޕްތައް ހަދިޔާ ކުރުމާ ގުޅިގެން އެކަން ފާހަގަކުރައްވައި އެ މަރުކަޒުގެ ފަރާތުން ހައިކޮމިޝަނަށް ހަނދާނީ އައްޑަނައެއް ވަނީ އަރުވާފައިވެ އެވެ. މި އައްޑަނަ ހަވާލުކުރެއްވީ ކީރިތި ޤުރްއާނާ ބެހޭ ޤައުމީ މަރުކަޒު ހިންގެވުމާ ހަވާލުވެ ހުންނެވި ސްޓޭޓް މިނިސްޓަރު އިލްޔާސް ޖަމާލެވެ.\nއޭނާ ވަނީ ޕާކިސްތާނުން ކީރިތި ޤުރްއާނާ ބެހޭ ޤައުމީ މަރްކަޒާ ބާއްވާ ގާތްގުޅުން ދެމެހެއްޓުމުގެ މުހިންމު ކަންފާހަގަކުރައްވައި މި ގުޅުމުގެ ސަބަބުން ކީރިތި ޤުރުއާނާ ބެހޭ ޤައުމީ މަރުކަޒަށް ވަރަށް އުޖާލާ އުންމީދީ ކުރިމަގެއް ލިބިގެން ދިއުމަށް ތަޞައްވަރު ކުރެވޭ ކަމުގައި ވިދާޅުވެފަ އެވެ. އަދި ކީރިތި ޤުރްއާނާ ބެހޭ ޤައުމީ މަރުކަޒުގެ ކުރިމަގު އުޖާލާކުރުމަށް ފުރުސަތުތައް ފަހިކޮށްދެއްވުމަށް މަސައްކަތް ކުރައްވާ ހުރިހާ ފަރާތްތަކަށް ޝުކުރު ދެންނެވި އެވެ.


Noosveriyaa maraalan engee Saudi Intelligence officereh | Mihaaru\nނޫސްވެރިޔާ ޚާޝުގްޖީގެ މަރުގެ ބައިނަލްއަގުވާމީ ތަހުގީގެއް ވަނީ ފަށާފައި. --ފޮޓޯ:ގެޓީ އިމޭޖަސް\n09 ފެބުރުއަރީ 2019 - 09:42 10 comments\nޚާޝުގްޖީ މަރާލީ ކޮންސިއުލޭޓް ތެރޭގައި ވިހަ އިންޖެކްޝަނެއް ޖަހައިގެން ކަމަށް ވެސް އޭނާ ވިދާޅުވި އެވެ. ނޫސްވެރިޔާ މަރާލަން އަމުރުކުރި އިންޓަލިޖެންސް އޮފިސަރަކީ ޚާޝުގްޖީ ސައުދީ އަށް އަނބުރާ ގެންދިއުމާ ހަވާލުވެ ހުރި މީހާ ކަމަށް ވެސް ޝަލާން ވިދާޅުވި އެވެ.\nއޭނާ ވިދާޅުވީ ޚާޝުގްޖީގެ ހަށިގަނޑު ކޮންސިއުލޭޓް ތެރޭގައި ކުދިކޮށް ކޮށާލުމަށް ފަހު، އުކާލުމަށް "ތުރުކީ މީހަކާ" ހަވާލުކުރި ކަމަށެވެ.\nމަރާލި ނޫސްވެރިޔާ ޖަމާލް ޚާޝުގްޖީ. --ފޮޓޯ: ގެޓީ އިމޭޖަސް\nއަނެއްކޮޅުން ޚާޝުގްޖީ މަރާލި ދުވަހު އިސްތަންބޫލަށް ދިޔަ ސައުދީގެ 15 މީހުންނަކީ ކޮބައިކަން ތުރުކީން ވަނީ ހޯދައިފަ އެވެ.\nޚާޝުގްޖީގެ މަރުގެ ތަހުގީގަށް ސައުދީ އަރަބިއާ އިން ހުރަސް އަޅާ އަދި ތުރުކީން ވެސް އެ މައްސަލަ ތަހުގީގު ކުރުމުގައި ސައުދީން ދަތިތައް ކުރިމަތިކޮށްފައިވާ ކަމަށް އދ.ގެ ތަހުގީގު ޓީމުން ވަނީ ބުނެފަ އެވެ. އދ. ގެ އިންސާނީ ހައްގުތަކާ ބެހޭ ޚާއްސަ ރެޕަޓުއާ އަގްނީސް ކަލަމާޑް އިސްކޮށް ހުންނަވާ ހިންގި ތަހުގީގުގެ ޕްރިލިމިނަރީ ރިޕޯޓުގައި ބުނެފައިވާ ގޮތުގައި ތުރުކީގެ އިންވެސްޓިގޭޓަރުން ސައުދީ ކޮންސިއުލޭޓަށް ވަނުމުގެ ހުއްދަ ދީފައި ވަނީ ނޫސްވެރިޔާ މަރާލިތާ 13 ދުވަސް ފަހުން ކަމަށެވެ.\nއިސްތަންބޫލްގައި ހުންނަ ސައުދީ ކޮންސިއުލޭޓުގައި ޚާޝުގްޖީ މަރާލީ އޮކްޓޯބަރު2ވަނަ ދުވަހު އެވެ. ތުރުކީގެ ތަހުގީގު ޓީމުން ކޮންސިއުލޭޓަށް ވަނުމުގެ ހުއްދަ ސައުދީން ދިނީ އޮކްޓޯބަރު 15 ވަނަ ދުވަހު އެވެ.\nނޫސްވެރިޔާ މަރާލި ކަމަށް ތުހުމަތުކޮށްފައިވާ ގަހުތާނީ އާއި އަސީރީ.\nޚާޝުގްޖީ މަރާލުމުގައި އެންމެ އިސްކޮށް އުޅުނު ކަމަށް ބެލެވޭ ދެ މީހުން ކަމަށްވާ ސައުދީ ވަލީ އަހުދުގެ އަރިސް ބޭފުޅެއް ކަމަށްވާ ސައުދު އަލް ގަހުތާނީ އާއި ސައުދީ އިންޓިލެންސްގެ ނައިބް އަހުމަދު އަސީރީ ހައްޔަރު ކުރުމުގެ އަމުރު އިސްތަންބޫލްގެ ޕްރޮސެކިއުޓާ ޖެނެރަލްގެ އޮފީހުން ކުރިން ވަނީ ނެރެފަ އެވެ. ތުރުކީން ބުނެފައި ވަނީ ޚާޝުގްޖީ މަރާލުމުގައި އެންމެ އިސްކޮށް އުޅުނީ އެ ދެ މީހުން ކަމަށެވެ. ގަހުތާނީ އާއީ އަސީރީ ވަނީ އެ މީހުން ތިބި މަގާމުތަކުން ދުރުކޮށްފަ އެވެ.\nނޫސްވެރިޔާގެ މަރާ ގުޅުން ހުރި 17 މީހަކާ ދެކޮޅަށް އެމެރިކާ އިން ވަނީ ދަތިކުރުމުގެ ފިޔަވަޅު އަޅައިފަ އެވެ. އޭގެ ތެރޭގައި ގަހުތާނީ ވެސް ހިމެނެ އެވެ.\nސައުދީން އަރަބިއާ އިން ބުނެފައި ވަނީ ޚާޝުގްޖީގެ މަރާ ގުޅިގެން 11 މީހެއްގެ މައްޗަށް ދައުވާ ކުރާ ކަމަށެވެ. އަދި އޭގެ ތެރޭން ފަސް މީހަކަށް މަރުގެ އަދަބު ދިނުމަށް މަސައްކަތް ކުރާ ކަމަށް ވެސް ބުނެފައިވެ އެވެ. ނަމަވެސް އޭގެ ތެރޭން އެކަކު ވެސް ތުރުކީއާ ހަވާލު ކުރުމަށް ސައުދީން ވަނީ ދެކޮޅު ހަދައިފަ އެވެ.


Dhiraagu In Samsung Galaxy Note 10 Adhi Note 10 Plus Thaaraf Kohffi - Vaguthu\nދިރާގުން ސެމްސަންގް ގެލެކްސީ ނޯޓް 10 އާއި ނޯޓް 10 ޕްލަސް ތައާރަފް ކޮށްފި\nދިރާގުން ސަމްސަންގް ފޯނުތައް ތަޢާރަފް ކުރުން - ވަގުތު އިމޭޖްސް: އިބްރާހިމް ޝާބިލް\nގިނަ ބަޔަކު އިންތިޒާރު ކުރަމުން އަންނަ ސެމްސަންގް ގެލެކްސީ ނޯޓް 10 އަދި ނޯޓް 10 ޕްލަސް ރާއްޖެއަށް ދިރާގުން މިރޭ ލޯންޗް ކޮށްފިއެވެ.\nމިރޭ ދިރާގުގެ ހެޑް އޮފީހުގައި ބޭއްވި ހާއްސަ ރަސްމިޔާތެއްގައި މި ދެ ފޯނު ލޯންޗް ކުރުމަށް ފަހު ދިރާގުން މީޑިއާތަކަށް މައުލޫމާތު ދެމުން ދިރާގުގެ ޑިވައިސް މެނޭޖަރ އަހުމަދު އިޝާން ވިދާޅުވީ މިރެން ފެށިގެން ދިރާގުގެ ވެބްސައިޓް މެދުވެރިކޮށް ފޯނު ޕްރިއޯޑަރ ކުރެއްވޭނެ ކަމަށެވެ.\n"ފޯނު ފުރަތަމަ އޯޑަރ ކުރައްވާ ދިރާގުގެ ކަސްޓަމަރުންނަށް ސަންމްސަންގް ގެލެކްސީ ވޮޗް 50 އިންސައްތައިގެ ޑިސްކައުންޓަކާއި އެކު ލިބޭނެ, ދިރާގުގެ ވެބްސަޓުން މިހާރު ފޯނު އޯޑަރ ކޮށްލެއްވޭނެ" އިޝާން ވިދާޅުވިއެވެ.\nސެމްސަންގުން އަލަށް ބާޒާރަށް ނެރެފައިވާ ގެލެކްސީ ނޯޓް 10 އަދި 10 ޕްލަސް އަކީ ގިނަ ބަޔަކު އެފޯނަކަށް އިންތިޒާރުކުރަމުން އަންނަ ފޯނެކެވެ.\nދިރާގުން ބުނި ގޮތުގައި ބާޒާރަށް ނުކުންނަ އެންމެ ފަހުގެ ފޯނުތައް، އެންމެ ފުޅާދާއިރާއެއްގައި ރާއްޖެއަށް ތައާރަފުކޮށް، އެންމެ ލުއި ފަސޭހަ އިންސްޓޯލްމެންޓް ޕްލޭންތައް ކަސްޓަމަރުންނަށް ފޯރުކޮށްދެނީ އެ ކުންފުނިންނެވެ.\nނޯޓް 10 ފޯނުގެ ރެމްގައި 12 ޖީބީ އަދި ސްޓޯރޭޖްގައި 256 ޖީބީ ހިމަނާފައިވާއިރު މެމޮރީ ކާޑާއެކު މި ފޯނުގައި 1 ޓެރަބައިޓްގެ ސްޓޯރޭޖްއެއް ހުރެއެވެ. ނޯޓް 10 ގެ ސްކްރީން ސައިޒަކީ 6.3 އިންޗިއެވެ. ނޯޓް 10 ގައި ހުންނާނީ 3500 މިލިއެމްޕިއަރުއަވަރ ބެޓެރިއެކެވެ.\nނޯޓް 10 ޕްލަސްގައި 12 ޖީބީގެ ރެމްއަކާއި 256 ޖީބީގެ ސްޓޯރޭޖެއް އިންނާނެ އެވެ. މި ފޯނުގައި މައިކްރޯ އެސްޑީ ކާޑް ސްލޮޓެއް އިންނާނެ އެވެ. ޕްލަސްގެ ސްކްރީން ސައިޒަކީ 6.8 އިންޗެއެވެ. ޕްލަސް ބެޓެރިއަކީ 4300 މިލިއެމްޕިއަރއަވަރ ބެޓެރިއެކެވެ.\nމިއިން ކޮންމެ ފޯނެއްގައިވެސް ތިން ކެމެރާ ހުންނާނެއެވެ.\nދިރާގަކީ ރާއްޖޭގައި ސެމްސަންގްގެ އޮތޮރައިޒްޑް ޑިސްޓިރިބިއުޓާ އެވެ. ދިރާގުން 2015 ވަނަ އަހަރުން ފެށިގެން ސެމްސަންގާއި ގުޅިގެން ދަނީ ރާއްޖޭގައި ސެމްސަންގްގެ ފޯނުތައް ރަސްމީ ކޮށް ތައާރަފު ކުރަމުންނެވެ.\nކީއްތަވާނީ ވިއްކާ އަގު ބުނެލިނަމަ\nއޮގަސްޓް 22, 2019 13:47\nއެއް ފަހަރު ކިޔާލަބަލަ އާޓިކަލް\nއޮގަސްޓް 22, 2019 07:28


Oththoge aailaa in dhekkee reethi namoonaa eh | Mihaaru\nއޮއްތޮގެ ގައިގައި ޖެހުނު ސައިކަލ ދުއްވި ޒުވާނާގެ ޝަރީއަތުގެ ފުރަތަމަ އަޑުއެހުމަށް ފަހު....\n20 ޖޫން 2019 - 21:15 24 comments\nއޮއްތޮގެ އާއިލާގެ ޝަކުވާއަކަށް ވެފައި އޮތީ އެކްސިޑެންޓަށް އަހަރެއް ވީ އިރު ވެސް ޒިންމާ ނަގަން ޖެހޭ މީހާއާ މެދު އެއްވެސް ފިޔަވަޅެއް ނޭޅި، އިންސާފު ނުލިބުމެވެ. އެކަމަކު މިއަދު ހުޅުމާލޭ ކޯޓުގައި އޮއްތޮ އާއި އޭނާގެ އާއިލާއަށް، އެ ހިތްދަތި އެކްސިޑެންޓްގެ ޒިންމާ ނަގަން ޖެހޭ އާދަމް އިމްޖާދު، ފުރަތަމަ ފަހަރަށް ފެނި އަދި ބައްދަލުވި އެވެ.\nއެ އާއިލާ ކެތްތެރި އެވެ. ދެއްކީ ރުޅިވެރި މޫނެއް ނޫނެވެ.\nއިމްޖާދު ގޮސް އޮއްތޮއާ ސަލާމްކޮށްލައި ވާހަކަދައްކާލަން އާއިލާއިން ދެކޮޅެއް ނުހަދަ އެވެ. އާއިލާއިން ދެއްކީ ރީތި އަހުލާގެވެ. އެމީހުން އޭނާއާ ވެސް ކުޑަކޮށް ވާހަކަ ދެއްކި އެވެ. އޮއްތޮ ވެސް އެއްޗެއް ބުނަން މަަސައްކަތް ކުރީ ހިނިތުންވުމާ އެކުގަ އެވެ.\nކޯޓުން ބޭރުގައި އިމްޖާދު ގޮސް އޮއްތޮއާ ބައްދަލުކުރީ އެކްސިޑެންޓާ ގުޅިގެން ދައުލަތުން އޭނާއާ ދެކޮޅަށް އުފުލާފައިވާ އަނިޔާއެއް ދިނުމުގެ ކުށުގެ ދައުވާގެ އިބްތިދާއީ އަޑު އެހުން މެދުކަނޑާލި ވަގުތު އެވެ.\nއެ ދައުވާ އަށް އިމްޖާދު އިއުތިރާފެއް ވެސް އަދި އިންކާރެއް ވެސް ނުކުރެ އެވެ. އެކަމަކު އޭނާގެ ވަކީލް އެދިވަޑައިގަތީ ދައުވާ އަށް ޖަވާބުދާރީ ވުމުގެ ކުރިން މައުލޫމާތުތަކެއް ސާފުކުރުމަށާއި ލިޔެކިއުންތަކެއް ހޯދަން ވަގުތު ދިނުމަށެވެ.\nއޮއްތޮ، އޭނާގެ ދަރިފުޅާއި އަންހެނުން އަދި އާއިލާގެ ބައެެއް މީހުންނާ އެކު ފޮޓޯއެއް ނަގަނީ.\nއެގޮތަށް އެދުމުން ދައުލަތުގެ ވަކީލުން ވިދާޅުވީ މައްސަލައިގައި ދައުލަތުން ހެކިތަކާއި ލިޔެކިއުންތައް ކޯޓަށް ހުށަހަޅައި، އެ ލިޔެކިއުންތައް ދައުވާ ލިބޭ ފަރާތަށް ފޯރު ވެސް ކޮށްދީފައިވާނެ ކަމަށެވެ. އެހެންކަމުން ދައުވާ އަށް އިއުތިރާފް ނުވާ ނަމަ އިންކާރު ކުރަން ޖެހޭ ކަމަށް ދައުލަތުން ކޯޓުގައި ބުންޏެވެ.\nދައުލަތުން އެގޮތަށް ބުނުމުން އިމްޖާދުގެ ވަކީލު އެދިވަޑައިގަތީ ދައުވާ އަށް އިއުތިރާފް ވުން ނުވަތަ އިކާރުކުރުމާ މެދު ގޮތެއް ނިންމުމުގެ ކުރިން ހޯދަން ބޭނުންވާ މައުލޫމާތުތައް ހޯދަން 15 ދުވަސް ދިނުމަށެވެ. ނަމަވެސް މައްސަލަ ބައްލަވާ ގާޒީ އަމްޖަދު އަބްދުލް ޣަނީ ދެއްވީ ފަސް ދުވަހުގެ މުހުލަތެކެވެ.\nއިބްތިދާއީ އަޑު އެހުމުގެ އަނެއް ބައި ކުރިއަށް ގެންދާނީ ފަސް ދުވަސް ފަހުންނެވެ.\nއާއިލާ އިން އަބަދުވެސް އެދެމުން ދިޔައީ އިންސާފަށް\nއޮއްތޮގެ ފުރާނަ ސަލާމަތްވީ ކިރިޔާ އެވެ. ވަރަށް ބޮޑެތި މަސައްކަތްތަކަށް ފަހު މިހާރު އިށީދެ އިނދެވެ އެވެ. އަދި ކުޑަކުޑަކޮށް ބައެއް ބަސްތައް ވެސް ބުނެ އެވެ. އޭނާގެ އާއިލާ އިން އުއްމީދު ކަނޑާނުލައި، މަސައްކަތްކުރަމުން ދަނީ ވީހާވެސް ބޮޑު ލުޔެއް އޮއްތޮއަށް ހޯދައިދެވޭތޯ އެވެ.\nމިދިއަ މަހު 29 ވަނަ ދުވަހު، އޮއްތޮގެ އެކްސިޑެންޓަށް އަހަރެއް ވީ ދުވަހު، ހޭލުންތެރިކުރުވުމުގެ ބޮޑު ޕޯސްޓަރެއް އޭނާގެ ފަރާތުން އާންމުންނަށް ދައްކައިދިނެވެ. މާލޭ ކޮޅުން ސިނަމާލެ ބްރިޖް ފެށޭ ހިސާބުގައި ހަރުކުރި އެ ޕޯސްޓަރުން އާންމުންނަށް މެސެޖް ދެނީ ރައްކާތެރިކަމާ އެކު ދުއްވުމަށެވެ.\nއެ ދުވަހު ވެސް އޮއްތޮގެ އާއިލާގެ އެންމެ ބޮޑު އެއް ކަންބޮޑުވުމަކީ އެކްސިޑެންޓްގެ ޒިންމާ ނަގަން ޖެހޭ މީހާ ދޫވެފައި ހުރުމެވެ.\nއޮއްތޮގެ އެކްސިޑެންޓަށް އެއް އަހަރު ފުރުމާ ދިމާކޮށް، މީހުން ހޭލުންތެރި ކުރުމަށް އޭނާގެ އާއިލާ އާއި "މިހާރު" ގުޅިގެން މާލޭގައި ޕޯސްޓަރެއް ބެހެއްޓުމަށް މިދިޔަ މަހު ބޭއްވި އިވެންޓެއްގައި އޮއްތޮއާ އެކު ބައިވެރިވި ބައެއް މީހުން ސެލްފީއެއް ނަގަނީ.---ފޮޓޯ: ނިޝާން އަލީ/މިހާރު\n"އޮއްތޮ އަށް މިހާ ބޮޑު އަނިޔާއެއް ލިބި އަދިވެސް އެ ހިތްދަތިކަމުން އަރައެއް ނުގަނެވޭ. އެކަމަކު ސައިކަލުން ޖެއްސި މީހާ ޒިންމާ ނުކުރުވައި ދޫކޮށްލާފައި ހުރުން ބަލައެއް ނުގަނެވޭ. އެއީ، އިންސާފެއް ކަމަކަށް ވެސް ނުދެކެން،" އޮއްތޮގެ އަންހެނުން ފާތުމަތު ނައުފާ ބުންޏެވެ.\nއޮއްތޮގެ ގައިގައި ޖެހުނު ސައިކަލް ދުއްވި މީހާއާ މެދު އާއިލާއިން އަބަދުވެސް ބުނަމުން އައީ އޭނާ ދޫކޮށްލާފައި ހުންނަ ހުރުމަކީ ޒިންމާދާރުކަން ކުޑަ ނިންމުމެއް ކަމަށެވެ.\nއެއީ "އެ ކުއްޖާ ގަސްދުގައި ކުރި ކަމެއް ނޫން. އެކަމަކު އޭނާ އެއްވެސް ވަރަކަށް ޒިންމާދާރު ކުރުވުމެއް ނެތި އެހެރީ މުޖުތަމައު އަށް ދޫކޮށްލާފައި،" އޮއްތޮގެ މަންމަ ފާތުމަތު ޔޫސުފް، ކުރިން މީޑިއާ އަށް ދިން އިންޓަވިއުއެއްގައި ބުނެފައިވެ އެވެ.\nމިހާރު މިވަނީ ޝަރީއަތުގެ އިބްތިދާއީ އަޑުއެހުން ފަށައިފަ އެވެ. ޝަކުވާތަކާ އެކު ވެސް އޮއްތޮގެ އާއިލާ އިން ދެއްކީ ކެތްތެރިކަމާއި ރީތި އަހުލާގެވެ.\nއިތުރު ލިޔުންތައް އެކްސިޑެންޓް ޕޮލިސް މަގުމަތީގެ އެކްސިޑެންޓް ހުޅުމާލެ އުމަރު ސަލީމް (އޮއްތޮ) ހުޅުމާލޭ ކޯޓް\nއޮއްތޮ އެކްސިޑެންޓްކޮށްލި މީހާގެ ޝަރީއަތް މާދަމާ\nއޮއްތޮ އެކްސިޑެންޓްކޮށްލި މީހާ ޖަވާބުދާރީވާން5ދުވަސް


ހާފް ކުއީން – Esfiya – Dhivehi Vaahaka Site\n- by Zidhan /R. Vaadhoo - 44- June 5, 2018\nވައިފައި އޮންކޮށްލީމެވެ. އަދި ސޯފާގައި ހަމަޖެހިލައި ފޭސްބުކަށް ލޮގިން ވެލީމެވެ. ހަމަ އެވަގުތު އެއްއަތުން ކޮފީތަށި ނަގައި ކޯވަރެއް ބޯލައިފީމެވެ.\nފޭސްބުުގެ ނިއުސްފީޑުން ފުރަތަމަ ފެނުނީ “ޖަޒީރާ ރައީސް” ޕްރައިމަރީ ކާމިޔާބު ކުރިއްޔޭ ކިޔާފައި ދަމާފައި އޮތް ހާސަރަކެވެ.. ޗޮކެއް ކަނޑާލާފައި އަނެއްކާ ސްކްރޯލުކޮށްލަން އުޅެނިކޮށް އައީ މެސެޖެކެވެ.\nއެއީ ވަރަށް ގާތް “ބަޑީ” އެއް ފޮނުވި މެސެޖެކެވެ. ލައްްބައެވެ. އެއީ ވިޝާމެވެ. ވިޝާމު “ހައި” ޖަހާލާފައި އޮތެވެ.\nއަހަރެން ރިޕްލައި ކުރީމެވެ. “ހާއި.. ބްރޯ..” ރައްދުގައި ވިޝާމް އަނެއްކާވެސް މެސެޖު ކުރިއެވެ. ދެން އަހަރެމެންގެ “ކޮންވާޒޭޝަން” ފެށުނީއެވެ.\nވިޝާމް: “ނަތިން މޭން، ދެއާރ؟”\nއަހަރެން: “ކަމެއް ނުކުރަން.. ހަމަ ހުރީ ކުއްޖަކާއި ދޭތެރޭ ވިސްނަން”\nވިޝާމް: “އެހެހެ.. ކާކު އަނެއްކާ؟”\nއަހަރެން: “މަގޭ ޝުހާނާ…، ހާފް ކުއީން..”\nވިޝާމް: “އެހެން ދޯ؟”\nއަހަރެން: “ލައްބަ.. ނުވިސްނޭ ވަރެއްތަ؟ އޭނަ ހާދަ ކެއާ ކުރެއޭ މަށަށް…”\nއަހަރެން: “ލައްބަ.. ދުވަހު ވާހުރިހާ ކަމެއް ކިޔައި ދޭނެ… ޑޮކްއަށް ދިޔަސް، ގޭގަ އިނަސް، ޑިއުޓީގައި އިނަސް، އެހެން ކަމެއް ކުރިއަސް، ބަރާބަރަށް ކުރާ ކަމެއް ހުރި ތަނެއް ބުނެދޭނެ… ފޮޓޯ ފޮނުވާ ޕްރޫވްވެސްކޮށް ދޭނެ..”\nވިޝާމް: “ލޮލް.. ތީތަ ކެއާ ކުރުމަކީ؟”\nއަހަރެން: ޕިސް.. ޕިސް.. ހުވަފެނުގެ އެއްބައި ބަލާފައި ފަޅޮލޭ ނުކިޔަބަލަ ދޯ… އަދި އޮތީ އޭ ވާހަކަ…”\nއަހަރެން: “އަމިއްލައަށް ފެނިގެން، މިސްވެގެން މެސެޖު ކުރާނެ، މަ ހުރީ ކައިގެންތޯ ބަލާނެ… ކީއްކުރަނީތޯ އަހާނެ… ހީވާ ކަހަލަ މަމީ އޭނައަށް ވަރަށް މުހިއްމު މީހެކޭ…”\nއެ މެސެޖު ފޮނުވާލުމަށް ފަހު “މަޑު ކޮއްލައްޗޭ ބުރޯ މަ އަންނާނަން ނަމާދުކޮށްލައިގެން…” ކިޔާފައި އިތުރު މެސެޖެއް ފޮނުވާލައި އަހަރެން ދިޔައީ ފަތިސް ނަމާދު ކުރާށެވެ. ވުލޯކޮށްލައިގެން އައިސް ނަމާދު ކުރީމެވެ. އަނެއްކާވެސް، “ހައި ޖަހާލުމަށްފަހު ވާހަކަ ދައްކަން ފެށީމެވެ.\nއަހަރެން: ” އައިއެމް ބެކް… ކީކޭ ބުނަން އުޅުނީ؟”\nވިޝާމް: “ސަޅިއޭ އެހެންވީމަ…”\nވިޝާމް: “އޯލް ގާރލްސް އާރ ނޮޓް ސޭމް… ޝީއިޒް އަ ގުޑްވަން…”\nއަހަރެން: “ލައްބަ.. މިވަރުގެ އަންހެން ކުއްޖެއް ނުދެކެން.. އޭނަ އެހެން ހުރިއްޔާ މުޅި އުމުރު ސިންގަލްކޮށް ހުންނަން ޖެހުނަސް މަށަށް އޯކޭ.. ހެހެ..”\nވިޝާމް: “ވޯވް… ވޯވް…”\nއަހަރެން: “ހެހެ… ޝީއިޒް ލެސްދެން އަ ގާލް ފްރެނޑް.. މޯރދެން އަ ބެސްޓީ… މަޝަކަށް ނޭނގުނު އޭނައަށް ދޭނެ މަޤާމެއް.. ނަމެއް…”\nވިޝާމް: “ހާފް ގާލް ފްރެންޑް ހެހެ… ބްރޯ މަމިދަނީ ފްރެޝް ވެލަން.. މިވަގުތަށް ވަކި ވެލީ….”\nހަމަ އެވަގުތު ހިތަށް އެރިއެވެ. އާއެކެވެ. މަގޭ “ހާފް ކުއީން” އަކީ ރަނގަޅަށްވެސް “ހާފް ގާލް ފްރެންޑް” އެކެވެ.\nIf there is anything to tell me or any important comments, just viber me 9877233 or dropamessage to Facebook\nNice storyagood story afteralong time\nKeep rocking boy ❤\nHeekuran, vrh avahah Zidhan ge faraathun lng stry eh fennaane hn..This is awesome…Kurin bunelI gothah…keep rocking boy😊😊😊\nNot bad dear…☺\nV reethi Ekam vaanuvaa eh neyngunu\nDhen friend aka Maa maai koh labba kiyaigen vaahaka dhehkeema vv odd\nDhen vedhaanethaa ekujjaage thobeeathugai hunna kamakah ves dho\ntheethi salhi ey\nLabba kiyaigen vahaka dhakkamun goss “falholey kiyaa” hisaabah dhiyaema vrh odd\nHaaadha lwbey story one of the fav🙃


ވެކްސިން ފުރިހަމަ ކުރުމުން މާސްކު ނާޅައި އުޅެވިދާނެ: އެމެރިކާގެ ސީޑީސީ | Sandhaanu\nވެކްސިން ފުރިހަމަ ކުރުމުން މާސްކު ނާޅައި އުޅެވިދާނެ: އެމެރިކާގެ ސީޑީސީ\nކޮވިޑް-19 ވެކްސިންގެ ހުރިހާ ޑޯޒެއް ފުރިހަމަކުރާ މީހުންނަށް މާސްކު ނާޅައި އުޅެވިދާނެކަމަށް އެމެރިކާގެ ސެންޓަރ ފޮރ ޑިޒީސް ކޮންޓްރޯލް (ސީޑީސީ) އިން ން ބުނެފިއެވެ.\nސީޑީސީން އާންމުކުރި އައު އިރުޝާދުތަކުގައި ބުނީ ވެކްސިންގެ ޑޯޒްތައް ފުރިހަމަކޮށްފައިވާ މީހުން އިމާރާތްތަކުގެ އެތެރޭގައި އެކަކު އަނެކަކާ ބައްދަލު ކުރާނަމަ މާސްކު އަޅަން ނުޖެހޭނެކަމަށެވެ. ނަމަވެސް ބޭރަށް ނުކުމެ އުޅެން ޖެހޭނީ މާސްކު އަޅައިގެންކަމަށާއި ގިނަ މީހުން އެއްވެ އުޅޭ ތަންތަނަށް މާސްކު ނާޅައި ދިޔުން ރަނގަޅު ނޫންކަމަށް ސީޑީސީން ބުނެއެވެ.\nއެމެރިކާގައި މިހާރު ދެވެކްސިނެއް ދެމުން އެބަގެންދެއެވެ. އެއީ ދެ ޑޯޒް ހިމެނޭ ފައިޒަރ ވެކްސިނާއި މޮޑާނާ ވެކްސިނެވެ. އަދި އެއް ޑޯޒް ހިމެނޭ ޖޮންސަން އެންޑް ޖޮންސަންގެ ވެކްސިން ދޭން ފެށުމަށް މިހާރު ވަނީ ތައްޔާރުވެފައެވެ.\nސީޑީސީން ބުނީ އެ ވެކްސިންތަކުގެ ފަހު ޑޯޒް ފުރިހަމަ ކުރާތާ ދެ ހަފުތާ ފަހުން ވެކްސިން ޖަހާފައިވާ މީހުންނަކީ ބަލިން ރައްކާތެރިކަން ލިބިފައިވާ މީހުންކަމުގައި ބެލެވިދާނެކަމަށެވެ. އެހެންކަމުން މާސްކު ބޭނުންކުރުމާއި އިޖުތިމާޢީ ގައިދުރުކަމުގެ ފިޔަވަޅުތައް ނެތި އެ މީހުންނަށް އެކަކު އަނެކަކާ ބައްދަލުކުރެވިދާނެކަމަށް ސީޑީސީން ބުނެއެވެ. އޭގެ އިތުރުން ވެކްސިން ނުޖަހައި ބަލީގެ ނުރައްކާ ކުޑަ އެއް ގޭބިސީއަކަށް ނިސްބަތްވާ މީހުންނާވެސް މާސްކު ނާޅައި ބައްދަލުކުރެވިދާނެކަމަށް ސީޑީސީން ބުނެއެވެ.\nސީޑީސީން ބުނީ އިރުޝާދުތަކަށް ގެނެސްފައިވާ އެންމެ ފަހުގެ ބަދަލުތަކަކީ އާންމު ދިރިއުޅުމަށް އަލުން ރުޖޫޢަވުމާ ގާތަށް އެޅޭ މުހިންމު ފިޔަވަޅެއްކަމަށެވެ.\nއެމެރިކާ އިން އުއްމީދު ކުރަނީ މިއަހަރުގެ ޖޫން މަހާއި ހަމައަށް ދާއިރު ދެގައުމުގެ ދެބައިކުޅަ އެއްބަޔަކަށް ވެކްސިން ދެވޭނެ ކަމަށެވެ.


SunOnline: Kuru Dhathureh, Hiydhathi Nimumeh, Ethah Filaavalheh!\nކުރު ދަތުރެއް، ހިތްދަތި ނިމުމެއް، އެތައް ފިލާވަޅެއް!\nމުހައްމަދު މުޒައްޔިން ނާޒިމް 30 Aug 2019, 10:47\nލޯންޗް ބަންޑުން ޖަހާލައިގެން މަރުވި ފަސް މީހުންގެ ޖަނާޒާގެ ތެރެއިން -- ސަން ފޮޓޯ/ މުހައްމަދު ޝަފީއު\n"ދައުލަތުގެ ކަމާބެހޭ ފަރާތްތަކުން އަދިވެސް ހޭލާކަން ނުވޭތަ. ފަސިންޖަރުން އުފުލާ ކަނޑުއުޅަނދުތަކުގައި ދަތުރުކުރާ ފަސިންޖަރުން ލައިފްޖެކެޓް އެޅުމަކީ ނުވަތަ އެޅުވުމަކީ ލާޒިމް ކަމެއްކަމުގައި ހަދާފައި އޮތްނަމަ މިއަދު އެދިމާވި ފަދަ ހާދިސާއެއްގައި އެވަރު ނުވީސް،" އިއްޔެ ހދ. ނޮޅިވަރަންފަރުން ފުރައިގެންގެ އެރަށާ ޖެހިގެން އޮންނަ ހަނިމާދޫއަށް ދަތުރުކުރި ލޯންޗު ބަންޑުން ޖަހާލައި ފަސް މީހުން މަރުވި ހާދިސާއާ ގުޅިގެން "ސަން" ގެ ހަބަރަކަށް ކިޔުންތެރިޔަކު ހިޔާލުފާޅުކުރި އެވެ.\nއިއްޔެ މުޅި ރާއްޖެ ސިއްސުވާލީ ލޯންޗް ބަންޑުން ޖަހާލައި، ތިން އަހަރުގެ އަންހެން ކުއްޖަކާއި އެ އާއިލާގެ ތިން މެންބަރަކާ އަދި އިތުރު އަންހެނެއްގެ މަރުގެ ހިތާމަވެރި ހަބަރުންނެވެ. މޫސުމާ ބެހޭ ގައުމީ އިދާރާ އިން އެ ސަރަހައްދަށް ޔެލޯ އެލާޓް ނެރެފައިވަނިކޮށް ދަތުރުކުރި ލޯންޗަށް ޖެހި ރާޅަކާއެކު ފަސް ފުރާނަ މިދުނިޔެއާ ވަކިވާން ޖެހުން އެއީ އާދައިގެ ކަމެއް ނޫނެވެ. ހިތާމައިގެ ކޮޅެއް ވެސް ނެތެވެ.\nބޯމަތިވަމުން ދިޔަ ކޮޅިގަނޑަށް ބެލުމެއް ނެތި 10 މިނެޓްގެ ދަތުރަކަށް ނިކުތް އެ ލޯންޗްގެ ދަތުރުވެރިން ތިބީ ރައްކާތެރިކަމުގެ އެއްވެސް ފިޔަވަޅެއް ނާޅަ އެވެ. އެ މީހުންގެ ލައިފް ޖެކެޓެއް ނެތެވެ. އެއީ ކިތަންމެ ކުރު ދަތުރެއް ނަމަވެސް އެ ދަތުރުން ފަސް މީހުންގެ ހަޔާތުގެ ދަތުރު ކުރުކޮށްލަން ޖެހުނީ، ކުޑަ ހިދުކޮޅެއްގެ ތެރޭގައި ބިންދާލި އެ ރާޅުންނެވެ.\nޖުމްލަ 10 މީހުންނާއެކު ދަތުރުކުރި 23 ފޫޓު ހުރި "އައި ސްޕީޑް" ލޯންޗް 10 މިނެޓުން ދެވޭހާ ކައިރީގައިވާ ހަނިމާދުއަށް ކުރި ދަތުރުން، ފަސް މީހަކު މަރުވެގެން ދިޔުން މި ވަނީ ހިތްދަތި ކަރުނައިން ފުރިގެންވާ ނިމުމަކަށެވެ. މި ހިތާމަވެރިން ހާދިސާއިން ދިވެހިންނަށް އިއްޔެ ނަގައިދިނީ އަނެއްކާ ވެސް ބޮޑެތި ފިލާވަޅުތަކެކެވެ. ފަސް މީހުންގެ ކުއްލި މަރު މުޅި ރާއްޖެއާ ބައްދަލު ކުރީ އެތައް އިބުރަތްތަކަކާ އެކު ދިވެހި ހޭލައްވާލަމުން އެވެ. އެތައް ބަހުސެއް ފަށަމުން އެވެ.\nއިއްޔެ ބަންޑުން ޖަހާލި ލޯންޗް -- ފޮޓޯ/ އެމްއެންޑީއެފް\n"ކަނޑު ކިރިޔާ ވެސް ގަދަކަމަށް ވަންޏާމުން، ލައިފްޖެކެޓް ފަދަ ފްލޯޓިން ޑިވައިސް އެއް އަޅައިގެން ތިބުމުގެ މުހިއްމުކަން މި އެނގެނީ. ކިތަންމެ ކުޑަ ދަތުރެއް ނަމަވެސް އަޅަންޖެހޭ ސަލާމަތީ ފިޔަވަޅު ނޭޅިއްޖެ ކަމަށްވަންޏާ ވަރަށް ހިތާމަވެރި ހާދިސާއެއް ދިމާވެދާނެކަން މީގެ މި ފާހަގަ ކުރެވަނީ،" އިއްޔެގެ ހާދިސާއާ ގުޅޭގޮތުން އެމްއެންޑީއެފްގެ ކޯސްޓްގާޑް ޕްރިންސިޕަލް ޑައިރެކްޓަރު ކާނަލް މުހައްމަދު ސަލީމް ވިދާޅުވި އެވެ.\nދިވެހިން ކަނޑަށް ކިތަންމެ ގަދަ ނަމަވެސް، މޫސުން ގޯސް ދުވަސް ދުވަހު ދަތުރު ކުރުމަކީ އެހާ ލުއިކޮށް ނަގާވަރުގެ ކަމެއް ނޫނެވެ. ކާނަލް ސަލީމް ވިދާޅުވި ގޮތުގައި، ކަނޑުގަދަ ދުވަސް ދުވަހު ކުދި އުޅަނދުތަކުގައި މާކަނޑަށް ނުކުތުމަކީ، ކުރަން ހެޔޮވާވަރުގެ ކަމެއް ނޫނެވެ. އެކަން ކުރަން ދިވެހިން އާދަވެފައި ތިއްބަސް، އަދި ކަނޑުމަތީގައި ހިތާމަވެރި ބޮޑެތި ހާދިސާތައް ކިތަންމެ މަދު ނަަމަވެސް، ސަލާމަތީ ފިޔަވަޅުތައް ނެތި ދަތުރަށް އެރުމަކީ އެތައް ބައެއްގެ ފުރާނަ ނުރައްކަލަކަށް ވައްޓާލުމެކެވެ.\nއެމްއެންޑީއެފް ކޯސްޓްގާޑް ޕްރިންސިޕަލް ޑައިރެކްޓަރު ކާނަލް މުޙައްމަދު ސަލީމް ލޯންޗް ހާދިސާއާ ގުޅޭ މައުލޫމާތު ދެއްވަނީ -- ސަން ފޮޓޯ/ އަހުމަދު އަވްޝަން އިލްޔާސް\n"ކުޑަވަގުތުކޮޅެއްގައި ހިނގާ ކަމެއްގައި އަމިއްލަ ފަރުދުން ނަގަން ޖެހޭ ސަލާމަތީ ފިޔަވަޅުތައް ނާޅައިކަމުގައިވާ ނަމަ ހިތާމަވެރި ހާދިސާއެއް ކުރިމަތިވުމަކީ ގާތްކަމެއް. އެހެން ވީމާ، އަމިއްލަ ފަރުދުންގެ ލެވަލްގައި ނަގަން ޖެހޭ ރައްކާތެރި ކަމުގެ ފިޔަވަޅު ނެގުން އައީ އަޅުގަނޑުމެންގެ ވަރަށް ބޮޑު އިލްތިމާސްއެއް،" ކާނަލް ސަލީމް ވިދާޅުވި އެވެ.\nއެ ހާދިސާގެ ހިތާމައިގައި ސޯޝަލް މީޑިއާޔަށް ހިޔާލުފާޅު ކުރަން ނިކުތް އެތައް ބަޔަކު ކުރި ސުވާލަކީ އެންމެން ކަނޑުވި އިރުވެސް، ލައިފް ޖެކެޓް ކޮބައި ހެއްޔެވެ؟ ކަނޑުމަތީގައި ހާދިސާތަކުގައި ފުރާނަ ސަލާމަތްކޮށްދޭ އެންމެ މުހިންމު އާލާތަކީ ލައިފްޖެކެޓާއި ރިންގެވެ. އެއީ އެންމެ އަސާސީ ވަސީލަތެވެ.\n"ލައިފްޖެކެޓް އަޅެނާޅާތަ އެކަކުވެސް. އެހެން ނޫނީ ފުރާނަ ސަލާމަތްވީސް ކަން ނޭނގެ. ހެލްމެޓް އަޅަން ޖެހޭ ގޮތަށް އެބަ ޖެހޭ ލައިފްޖެކެޓް އެބަ ޖެހޭ މަޖުބޫރު ކުރަން. އެހެން ނޫން ނަމަ މިކަހަލަ ހާދިސާތަކުގައި އެތައް ބަޔަކު އަދިވެސް މަރުވުމުގެ ފުރުސަތު އޮންނާނެ،" ސޯޝަލް މީޑިއާގައި ހިޔާޅުފާޅުކުރި އާންމު މީހަކު ބުންޏެވެ.\nއެމްއެންޑީއެފްއިން އިއްޔެ އާންމުކުރި މައުލޫމާތުތަކުން ޔަގީން ކުރެވޭ ގޮތުގައި ކަނޑުމަތިން ނެގި އެއްވެސް މީހަކު ލައިފް ޖެކެޓް އަޅާފައެއް ނެތެވެ. ބައެއް މީހުންގެ ނަޒަރުގައި ލައިފް ޖެކެޓް އަޅައިގެން ތިބި ނަމަ ބައެއް މީހުން މަރުނުވެ ސަލާމަތް ކުރެވޭނެ އެވެ.\nލޯންޗް ބަންޑުން ޖަހާލައިގެން މަރުވި، (ވ-ކ) ހުސެއިން އަބްދުﷲ، އޭނާގެ އަންހެނުން މަރިޔަމް މަނިކެ އަދި ދެމަފިރިންގެ ހަމައެކަނި އަންހެން ދަރިފުޅު ގުރައިޝާ އަބްދުﷲ\nއެމްއެންޑީއެފްގައި ގިނަ ދުވަސްތަކެއް ވަންދެން މަސައްކަތް ކުރެއްވި އަދި މަޖިލީހުގެ މެންބަރުކަން ވެސް ކުރެއްވި ކާނަލް ރިޓަޔާޑް އިބްރާހިމް މުހައްމަދު ދީދީ ވިދާޅުވި ގޮތުގައި، ލައިފް ޖެކެޓް އެޅުމަކީ ކޮންމެހެން ކުރަން ޖެހޭ ކަމެއްގެ ގޮތުގައި ދިވެހިން ނުދެކެ އެވެ. އަދި އެއީ ދިވެހިން އަޅާލާ ކަމެއް ވެސް ނޫނެވެ.\nއެކަމަކު، ކިތަންމެ ކުރު ދަތުރެއް ނަމަވެސް ލައިފްޖެކެޓް އަޅަން ޖެހެނީ ފުރާނައިގެ ރައްކަލަށް ޓަކަ އެވެ. އެކަމަކު އެކަން ވިސްނޭން ދިވެހީންނަށް މިހާރު މާ ބޮޑަށް ވެސް ލަސްވެއްޖެ އެވެ. އެކަމާ މެދު ދިވެހީން ވިސްނާނީ ކިތައް ފުރާނަ އަދި ގެއްލިދާ ފަހުން ހެއްޔެވެ.\n"ކުދި އޯޕަން އައުޓްބޯޑް ލޯންޗްތަކުގައި ނުވަތަ ޑިންގީގައި ލައިފް ޖެކެޓް އަޅައިގެން ތިބެން ގާނޫނަކުން މަޖުބޫރު ކުރަން ޖެހޭ ކަމަށް ދެކެން. ހާދިސާއެއް ހިނގުމުގެ ކުރިން ރައްކާތެރި ވާން ޖެހޭ،" އިބްރާހިމް ދީދީ ވިދާޅުވި އެވެ.\nކަނޑު ދަތުރުތަކުގައި މިހާރު ލައިފް ޖެކެޓް ބޭނުން ކުރަނީ ރިސޯޓްތަކަށް ޓޫރިސްޓުން އުފުލާ ދަތުރުތަކުގަ އެވެ. ނޫނީ ފުލުހުންނާއި ސިފައިން ކަނޑުމަގުން ކުރާ ދަތުރުތަކުގަ އެވެ. އެހެން ނޫނީ ލައިފް ޖެކެޓް އެޅުމަކީ ދިވެހީން ކުރާ ކަމެއް ނޫނެވެ.\nޓްރާސްޕޯޓް އޮތޯރިޓީއިން އިއްޔެ ބުނި ގޮތުގައި، ދަތުރުވެރިން ލައިފްޖެކެޓް އެޅުވުމަކީ އުޅަނދުގެ ކެޕްޓަންގެ ޒިންމާ އެކެވެ. އެކަމަކު އެއްވެސް ގާނޫނެއްގައި ސީދާ ބަހުން އެކަން މަޖުބޫރެއް ނުކުރެ އެވެ. އެކަމަކު މިހާރު އޮތް ހަމައެކަނި ގޮތަކީ ގާނޫނަކުން ލައިފް ޖެކެޓް އެޅުން މަޖުބޫރު ކުރުމެވެ. ލައިފް ޖެކެޓް އަޅަން ބާރު އެޅުވުމެވެ.\nއިބްރާހިމް ދީދީ އިތުރަށް ހިޔާލު ފާޅުކުރައްވަމުން ވިދާޅުވި ގޮތުގައި ފަތަން އެނގުމަކުން ހަމައެކަނި ނުފުދެ އެވެ. ނުރައްކާތެރި ހާދިސާތައް ހިނގާނީ ބުނަފައެއް ނޫނެވެ. އަދި ކިތަންމެ މޮޅަށް ފަތަން ދަންނަ ކަނޑުދަތުރު ކުރަން މޮޅު މީހެއް ހުއްޓަސް ރައްކާތެރި ކަމުގެ ފިޔަވަޅު ނާޅާ ނަމަ، އެފަދަ ހާލަތުގައި ކުރެވޭނެ މާބޮޑު ކަމެއް ނޯންނާނެ އެވެ.\nމޫސުން ގޯސްވެ ދުވަހެއްގައި ކަނޑުމަތި. -- ސަން ފޮޓޯ/ މުހައްމަދު އަފްރާހް\nއިއްޔެގެ ހާދިސާގައި ވެސް ދިމާވީ އެކަހަލަ ގޮތެކެވެ. ލޯންޗް ދުއްވަން ހުރީ އެ ދޭތެރޭ ދަތުރުކުރާތާ އެތަކެއް ޒަމާންވީ ތަޖުރިބާ ބޮޑު ކައްޕިއެކެވެ. އެކަމަކު ފަސް މީހެއްގެ ފުރާނަ ގެއްލިގެން އިއްޔެ އެ ދިޔައީ އެކަށީގެންވާ ވަރާ ގާތަށް ވެސް ސަލާމަތީ ފިޔަވަޅުތައް ނޭޅުނީމަ އެވެ. ކަމާ ބެހޭ ފަރާތްތަކުން ނެރޭ އިންޒާރުތަކަށް ސަމާލު ނުވެވުނީމަ އެވެ. މޫސުމާ ބެހޭ އިދާރާއިން ނެރޭ އިންޒާރުތައް ކުޑަކަމެއްގެ ގޮތުގައި ދެކެވޭ ދެކުން ދޫކޮށްލަން ވެއްޖެ އެވެ.\nދިވެހިންނަށް އަބަދުވެސް ފިލާވަޅެއް ލިބެނީ، ބޮޑު ހާދިސާއެއް ދިމާވެ، ބައެއްގެ ފުރާނަ ގެއްލުނީމަ އެވެ. ކަފިހިހުރަހުގެ މުހިންމުކަން ދިވެހިންނަށް ވިސްނުނީ، އެކްސިޑެންޓެއް ހިނގައި އަންހެނަކުގެ ކޯމާއަށް ދިޔައިމަ އެވެ.\nނޮޅިވަރަންފަރާއި ހަނިމާދުއާ ދެމެދު އިއްޔެ ކުރި ދަތުރަކީ ވެސް ކުރު ދަތުރެކެވެ. އެކަމަކު އެ ދަތުރުގެ ނިމުން ކިތަންމެހާ ވެސް ހިތްދައްޗެވެ. އެ ހިތްދަތި ނިމުމުން އެތައް ފިލާވަޅުތަކެއް ނަގައިދީފި އެވެ. ކަނޑުމަތީގެ ރައްކާތެރި ކަމަކީ ކުޑަކަމެއް ނޫނެވެ. އެއީ އަޅާނުލާ ދޫކޮށްލާ ވަރުގެ ކަމެއް ނޫނެވެ.


Instagram kuraa meehuhnah haassa 278,000 America Dollaruge faahaanaa bari eh - vNews.mv\nއިންސްޓަގްރާމް ކުރާ މީހުންނަށް ޚާއްސަ 278،000 އެމެރިކާ ޑޮަލަރުގެ ފާޚާނާބަރިއެއް\nމުޙައްމަދު އަފްރާޙް 11 June 2019, 19:33\nމިއީ، އޮސްޓްރޭލިއާގެ ރަށެއް ކަމަށްވާ ޕަރތްގައިވާ އެންމެ ގިނަ މީހުން "އިންސްޓަގްރާމް" ކޮށްފައިވާ ފޮޓޯއިން ފެންނަ އިމާރާތެވެ. މި ކުޑަކުޑަ "ހަރުގެ" އަކީ، ފަތުރުވެރީންނަށް ޚާއްސަކޮށްފައިވާ ތަނެއް ނޫނެވެ. އަދި، މިއީ ތަރިކައެއްގެ ގޮތުގައި ބަލާވެސް ތަނެއް ނޫނެވެ. ނަމަވެސް، މިއީ އިންސްޓަގްރާމް ބޭނުންކުރާ ފަރާތްތަކުގެ މެދުގައި ޕަރތްގައިވާ އެންމެ މަޝްހޫރު ބިނާއެވެ.\nމި ކުޑަކުޑަ ނޫކުލައިގެ ހަރުގެ ހުންނަނީ ޕަރތްގެ އެންމެ ކާރޫބާރުބޮޑު އެއް މަގު ކަމަށްވާ މައުންޓްސް ބެއި ރޯޑްގެ ކައިރީގައިވާ ކޯރެއް ކަމަށްވާ ސްވޯން ރިވަރގެ އައްސޭރިފަށުގައެވެ. މިތަނުގެ ނަމަކީ ކްރޯލީ އެޖް ބޯޓް ޝެޑްއެވެ. މައުންޓްސް ބެއި ރޯޑް ބޭނުންކުރާ ފަރާތްތަކުގެ އަދަދަށް ބަލައިލާއިރު، ކުރީން މިއީ އެއްވެސް މީހެއްގެ ލޮލުގައި އަޅައިގަނެފައިވާ އިމާރާތެއް ނޫނެވެ.\nނަމަވެސް، އިންސްޓަގްރާމްގެ ޒަމާނާއެކު، މިހަރުގެއަކީ ޕަރތްގެ އެންމެ މުހިއްމު އެއް ބިނާއަށް މިހާރު މިވަނީ ބަދަލުވެފައެވެ. މިތަނުގެ ފޮޓޯ ނެގުމަށް ގިނަ އަދަދެއްގެ ބަޔަކު މިތަނަށް ޖަމާވެއެވެ. ނަމަވެސް، އެ ސަރަހައްދަކީ، ފަތުރުވެރީންނަށް ޚާއްސަކޮށްފައިވާ ސަރަހައްދަކަށް ނުވާތީ، ފަތުރުވެރީންނަށް ބޭނުންވާނެ އެއްވެސް ވަސީލަތްތަކެއް އެތަނުގައި ގާއިމްކޮށްފައެއް ނުވެއެވެ. ކުޑަމިނުން، އާންމު ފާޚާނާ ބަރިއެއްވެސް އެ ސަރަހައްދުގައި ނުހުރެއެވެ.\nއެހެންކަމުން، ޕަރގްގެ ސިޓީ ކައުންސިލުން މިވަނީ މިކަމަށް ހައްލެއް ހޯދައިދޭން ނިންމާފައެވެ. "ކްރޯލީ އެޖް ބޯޓް ޝެޑް މިވަނީ ފަތުރުވެރީންގެ މެދުގައި މަޤްބޫލް މަންޒިލަކަށް ބަދަލުވެފައި. މިތަނަށް ފަތުރުވެރީން ޒިޔާރަތް ކުރުމަށް މިހާރު ޚާއްސަ ބަސްތަކެއްގެ ޚިދުމަތްވެސް ވަނީ ފަށާފައި،" ސިޓީ ކައުންސިލުން ބުންޏެވެ.\nކްރޯލީ އެޖް ބޯޓް ޝެޑްއާއި އެންމެ ކައިރީގައި ހުންނަ ފާޚާނާ ހުންނަނީ 2.4 ކިލޯމީޓަރު ދުރުގައިވާ ނެރޯ ގާޑްންސް ކިޔާ ސަރަހައްދެއްގައެވެ. އެހެންކަމުން، މިތަނުގައި ފާޚާނާ ބަރިއެއް އެޅުމުގެ މަސައްކަތް މިހާރު މިވަނީ ފަށާފައެވެ. މި ފާޚާނާ ބަރި ވެގެންދާނީ އާދައިގެ ތަނަކަށް ނޫނެވެ. ސަބަބަކީ، މި ފާޚާނާ ބަރި އެޅުމަށް 278،000 އެމެރިކާ ޑޮލަރު ޚަރަދުކުރާން ޕަރތްގެ ސިޓީ ކައުންސިލުން ނިންމާފައިވާތީއެވެ.\nމި ފާޚާނާ ބަރިއަށް ކަރަންޓު ފޯރުކޮށްދޭނީ އިރުގެ އަވިން ހަކަތަ އުފައްދާ ސޯލާ ޕެނަލްތަކެއް ބޭނުންކޮށްގެންނެވެ. މިތަން ބެލެހެއްޓުމަށް އަހަރެއްގެ މައްޗަށް 20،000 އެމެރިކާ ޑޮލަރު ޚަރަދުވާނެ ކަމަށް ސިޓީ ކައުންސިލުން އަންދާޒާކުރެއެވެ. މިތަން ވެގެންދަނީ، ޕަރތްގައިވާ ސޯލާ ޕެނަލްއިން ކަރަންޓު ލިއްބައިދޭ އެންމެ ފުރަތަމަ ފާޚާނާ ބަރިއަށެވެ.


MPL In Roadha Mahu Bahuge Hidhumaiy Dheyne Gadithah Iulaanu Koffi\nއެމްޕީއެލްއިން ރޯދަ މަހު ބަހުގެ ހިދުމަތް ދޭނެ ގަޑިތައް އިއުލާން ކޮށްފި\n3 މަސް,2ހަފްތާ,2ދުވަސް, 1 ގަޑި, 59 މިނެޓް, 37 ސިކުންތު ކުރިން 1340ފަތޯނާ ފާއިޒް\nއެމްޕީއެލްއިން މާލެ ސަރަހައްދުގައި ދެމުންގެންދާ ބަހުގެ ހިދުމަތް ރޯދަ މަހު ފަށާނީ ހެނދުނު 7:30 ގައި ކަމަށް އެކުންފުނިން ބުނެފިއެވެ.\nއެމްޕީއެލްގެ ބަހުގެ ހިދުމަތް އެހެނިހެން މަސްތަކުގައި ފަށަނީ ހެނދުނު 5:40ގައެވެ. އެކުންފުނިން ބުނީ ރޯދަ މަހު ބަހުގެ ހިދުމަތް ފަށާ ގަޑި ހެނދުނު 7:30 އަށް ފަސްކުރީ އޮފީސްތަކާއި، ސުކޫލްތައް ހުޅުވާ ގަޑި ރޯދަ މަހު ފަސްކޮށްފައިވާތީ ކަމަށެވެ.\nހެނދުނު 7:30 ގައި ބަހުގެ ހިދުމަތް ފެށުމަށްފަހު މީހުން އިތުރުވާ ގަޑިތަކުގައި ކޮންމެ 10 މިނެޓަކުން ބަސް ދަތުރުތައް ކުރަމުންދާނެ ކަމަށްވެސް އެމްޕީއެލްއިން ވަނީ ބުނެފައެވެ. އަދި އެނޫން ގަޑިތަކުގައި ކޮންމެ 15 މިނެޓަކުން ބަސް ދަތުރުތައް ކުރާނެ ކަމަށްވެސް ބުނެފައިވެއެވެ.\nއެމްޕީއެލް އިން ބުނީ އާންމު މަސްތަކުގައި މެންދަމު 1:00 ޖަހާއިރު ބަހުގެ ހިދުމަތް މެދުކަނޑާލި ނަމަވެސް ރޯދަ މަހު މެންދަމު ދޭއް ޖަހަންދެން ބަހުގެ ހިދުމަތް ދޭނެ ކަަމަށެވެ. އެމްޕީއެލްއިން އަންނަނީ މާލޭގެ އިތުރު ސަރަހައްދަކަށް ބަސްދަތުރުތައް ފެށުމަށް ތައްޔާރުވަމުންނެވެ.\nއެގޮތުން ހުޅުމާލެއިން އަންނަ ބަސް މާލޭގެ ނަސަންދުރަ ސަރަހައްދަށް ދަތުރުކުރަން ތައްޔާރުވަމުންދާ ކަމަށް އެކުންފުނިން ހާމަކުރެއެވެ. އެ ސަރަހައްދަށް ބަހުގެ ދަތުރުތައް ފެށުން ލަސްވަނީ މަގަށް ގެންނަންޖެހޭ ބަދަލުތަކެއް ގެނައުން ލަސްވެގެން ކަމަށްވެސް އެމްޕީއެލްއިން ވަނީ ބުނެފައެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި އެމްޕީއެލްއިން ބަހުގެ ހިދުމަތް ދިނުމަށް 22 ބަސް ވަނީ ގެނެސްފައެވެ. އެގޮތުން ހުޅުމާލެއާއި މާލޭގެ 11 ސަރަހައްދަކަށް އެ ބަސްތައް ދަތުރު ކުރެއެވެ.


Mi Uhmathuge Meehun Uhmathu Ge Fahuge Meehunnah Ehchehi Kiun - Vaguthu\n6 މަސް ކުރިން ( އޭޕްރީލް 19, 2021 )\nފަހު ޒަމާން ފާޅުވުމާއެކުގައި އެތައްބާވަތެއްގެ ބިދުޢަތައް ފާޅުވާނެއެވެ. އަދި ފަހުޒަމާނުގެ އަހުލުވެރިން ކުރީގެ މީސްތަކުން އެބަހީ ޞަޙާބީންނަށް އެއްޗެހި ކިޔާ ލަޢުނަތްދީ ހަދާނެއެވެ. އަދި ޞަޙާބީ ބޭކަލުންގެ މާތްކަން އެބައިމީހުން ވަޒަނެއްނުކުރާނެއެވެ. އެބައިމީހުން ޞަޙާބީ ބޭކަލުންގެ މަތިވެރިކަމާއި އަދި އެބޭކަލުންގެ މަޤާމު ހަނދާން ނައްތާލާނެއެވެ. އަދި ﷲ ސުބުޙާނަހޫ ވަތަޢާލާ ޞަޙާބީ ބޭކަލުންގެ މައްޗަށް ރުއްސަވާ ވޮޑިގެން ބާވާލައްވާފައިވާ އާޔަތްތައް ހަނދާން ނައްތާލާނެއެވެ.\nމިއުއްމަތުގެ ފަހުގެ މީހުން އުއްމަތުގެ ފުރަތަމަކޮޅުގެ މީހުންނަށް ކިހައްޑިހަބަސްތައް ރައްދުކުރާނެއެވެ.\nރަސޫލާ މުޙައްމަދު ޞައްލަﷲ ޢަލައިހި ވަސައްލަމަ ޙަދީޘްކުރެއްވި ބަސްފުޅެއްގެ މާނައިގައިވެއެވެ.\n"މިއުއްމަތުގެ ފަހުންއަންނަ މީހުން މިއުއްމަތުގެ ކުރީގެ މީސްތަކުންގެ މައްޗަށް ލައުނަތްދިނުމަށް ދާންދެން ޤިޔާމަތްނުވާހުއްޓެވެ."\nމިތަނުގައި އުއްމަތް ގެނެވިފައި އެވަނީ ރަސޫލާ މުޙައްމަދު ޞައްލަﷲ ޢަލައިހި ވަސައްލަމައިގެ އުއްމަތުގެ މާނައިގައެވެ. އެންމެމޮޅަށް ދެނެވޮޑިގެންވަނީ ﷲ.\nމައިމީހާ އޭނާގެ ޞާހިބު މީޙާ ވިހެއުން\nޤިޔާމަތްވުމުގެ އެއްއަލާމާތަކީ އަޅު އަންހެނާ އޭނާގެ ޞާހިބުމީހާ ވިހެއުމެވެ. މިކަން ދިމާވަނީ މިނިވަންވެފައިވާ ފިރިހެނާ އަޅުއަންހެނާއަށް ލިބޭކުއްޖާ ބޮޑުވަނީ މިނިވަނެއްގެ ގޮތުގައެވެ. މިކުއްޖާ މިނިވަންކުއްޖެއްގެ ގޮތުގައި ބޮޑުވާއިރު އޭނާގެ ބައްޕައަކީ ކުރިއްސުރެ މިނިވަނެކެވެ. ނަމަވެސް އެކުއްޖާގެ މަންމަ އޭރުވެސް ވާނީ އަޅަކަށެވެ. އަދި އެ ހާލަތުގައި އޭނާވާނީ އޭނާގެ ދަރިފުޅުގެވެސް އަޅަކަށެވެ. ނުވަތަ ދަރިފުޅަކީ އޭނާގެ ސާހިބެއްފަދައެވެ.\nޤިޔާމަތް ވުމާއި ބެހޭގޮތުން ޖިބްރީލް ޢަލައިހިއް ސަލާމް ރަސޫލާ މުޙައްމަދު ޞައްލަﷲ ޢަލައިހި ވަސައްލަމައާއި ސުވާލުކުރެއްވާފައިވާ މަޝްހޫރު ޙަދީޘްގައިވެއެވެ. ރަސޫލުﷲ ގެފާނުގެ ބަސްފުޅުގެ މާނައިގައިވެއެވެ. "އަހަރެން ޤިޔާމަތްދުވަހުގެ އަލާމާތްތައް ބުނެދޭނަމެވެ. އެއީ އަޅުއަންހެނާ އޭނާގެ ޞާހިބުމީހާއަށް ވިހެއުމެވެ."\nއަދި މިތަނުގައި އެވާ ބަހުގެ މާނައަކީ އަޅުއަންހެނާ ރަސްކަލެއް ވިހެއުން ކަމަށްވެސް ބުނެވެއެވެ. އޭރުން މަންމަ ރަސްގެފާނުގެ މުދަލަކަށް ފަހުން ވެއެވެ. ނުވަތަ ބާރުގެ ދަށުގައި ވެއެވެ. (ޝައިޚު އަރީފީގެ ބަސްކޮޅު ނިމުނީ)\nމިޒަމާނަކަށް އައިސް ހުދު އަޅުގަނޑުމެންގެ ދިވެހިރާއްޖެއިންވެސް ޞަޙާބީ ބޭކަލުންނަށް އެއްޗެހި ގޮވާ ދީނުގެ ޙުކުމްތައް ދޫކޮށްލުމަށް ބަހަނާއެއްގެ ގޮތުން އެބޭކަލުންނަކީ ހަމަ އަހަރެމެންކަހަލަ ބަޔެއްކަމަށް ބުނާ ބަޔަކު އެބައުޅެއެވެ. މިއީ ރަސޫލުﷲ ޞައްލަﷲ ޢަލައިހި ވަސައްލަމަ ޚަބަރުކުރައްވާފައިވާ ކަންތައްތައް އަޅުގަނޑުމެންގެ ލޯމައްޗަށް ފެނުން ފަދަ ކަމެކެވެ. އަދި ޞަޙާބީ ބޭކަލުންގެ ބަސްފުޅުތަކަކީ ކިހައްޑިހަ އެއްޗަކަށް ހަދައި އެއްވެސް ޤަދަރެއް ނުކުރާތަނުގައި އެބޭކަލުންނަށް އެއްޗެހި ކިޔާ މީހުން އަޅުގަނޑުމެންނަށް ފެންނަމުންދާ ކަމީ ހިތާމައެކެވެ. މިފަދަ މީހުންގެ ތެރެއިން އަޅުގަނޑުމެން ނުވޭތޯ ގަދައަޅައި މަސައްކަތްކޮށް ދީނުގައި ގަދައަށް ހިފަހައްޓާ ބަޔެއްކަމުގައި ލައްވާށިއެވެ.\nއަދި މިފަދަ މީސްތަކުންގެ ކިބައިން ސަލާމަތްވުމަކީ ކޮންމެ މީހެއްގެ މައްޗަށްވެސް އޮތްކަމެކެވެ. އަޅުގަނޑުމެންނަށް އޮތީ ހައްޤުހޯދަން މަސައްކަތްކުރުމެވެ. އަޅުގަނޑުމެންނަކީ އެފަދަ ޖާހިލުން ކަމުގައި ނުލައްވާށިއެވެ. އާމީން.\n01.އެންމާތް އަދި އެންމެ ފައިދާކުރަނިވި ވިޔަފާރިއަކީ ﷲގެ މަގުގައި މުދަލާއި ނަފުސުން ޖިހާދުކުރުންކަން. އެއީ ﷲގެ މަގުގައި ހަނގުރާމަކުރުމެވެ.\n02.ހުރިހާ ޢަމަލެއް ޤަބޫލުކުރެވޭނީ ﷲ އަށާއި ރަސޫލާއަށް އީމާންވެގެންކަން\n03.ޖިހާދުކުރުމުގެ ސަބަބުން ދުނިޔެއާއި އާޚިރަތުގައި ލިބޭމަތިވެރިކަން\nބޮޑުވެގެންވާ އަޛާބުން ސަލާމަތްވެގެންވުން\nއެތަނުގެ ދަށުން ފެންކޯރުތައް ދެމެމުންދާ ސުވަރުގެތަކަށް ވެއްދެވުން\nއެތަނުގައި އަބަދަށް ދެމިތިބޭ މަތިވެރިވެގެންވާ ގަނޑުވަރުތައް ލިބުން\nދުނިޔޭގައި ލިބޭ މަތިވެރިކަމަކީ ﷲގެ ޙަޟްރަތުން ލިބޭ ނަޞްރު ނުވަތަ ޝަހީދުވުން. މިދެކަންތަކުން ދެރަގޮތެއް އޮތީ ފަހެ ކޮންކަމެއްގައި ހެއްޔެވެ؟\nނަމަވެސް މިޒަމާނަކަށް އައިސް ޖިހާދުކުރުމަކީ ކޮބައިކަން ބައެއްފަރާތްތަކުން ދަނީ އޮޅުވާލަމުންނެވެ. ޖިހާދުގެ ބައިތަކުގެ ތެރެއިން ވަކިބަޔަކީ ޖިހާދުކަމުގައި ބުނެ ދެންއޮތް ބާވަތްތަކުގެ ޖިހާދުން މީސްތަކުން މަގުފުރެއްދުމަށް ގަދައަޅައި ބަޔަކު ދަނީ މަސައްކަތްކުރަމުންނެވެ.\n"ޖިހާދުކުރުމަކީ އިސްލާމްދީނުގެ ދުޝްމަނުންނާއި ދެކޮޅަށް ހަނގުރާމަކުރުމާއި އެނޫންގޮތްގޮތުން ﷲގެ ކަލިމަފުޅު މަތިވެރިކުރުމަށް ކުރުމަށް ކުރެވޭ މަސައްކަތްތަކެވެ. އަދި ޖިހާދު ބެހިގެންވަނީ ތިންބަޔަކަށެވެ. އެއީ ނަފުސުގެ ޖިހާދާއި މުނާފިޤުންނާއި ކުރެވޭ ޖިހާދާއި އަދި ކާފަރުންނާއި ކުރިމަތިލައިކުރެވޭ ޖިހާދެވެ."\nدروس في التفسير،\nالشرح الممتع ، كتاب الجهاد\nއޭޕްރީލް 19, 2021 11:27\nމިއަދު ރާއްޖޭގަ މިތިބަ ދަންނަބޭކަލުންނޭ ކިޔާމީހުން ، ރާއްޖޭގަ ކުރިންއުޅުނު ދަންނަބޭކަލުންނަށް މަލާމާތްކޮށް ހަޖޫޖެހުންވެސް މެއެވެ.


Handhuvaree hingun ahnna hafthaa ah ninmaalanee | Jazeera\tހަނދުވަރީ ހިނގުން އަންނަ ހަފްތާ ނިންމާލަނީ - Jazeera\nހަނދުވަރީ ހިނގުމުގެ މަސައްކަތް އަންނަ ހަފްތާ ނިންމާލަނީ\nއިބްރާހިމް މުޢާން އަބްދުﷲ June 9, 2021 756 views0\nމާލެ ސްޓްރީޓް ސްކޭޕިންގް މަޝްރޫއުގެ ދަށުން ހަނދުވަރީ ހިނގުމުގެ މަސައްކަތް އަންނަ ހަފްތާއަށް ނިންމާލެވޭނެކަމަށް މަސައްކަތް ކުރިއަށްގެންދާ ރޯޑް ޑިވޮލޮޕްމަންޓް ކޯޕަރޭޝަން (އާރްޑީސީ) އިން ބުނެފި އެވެ.\nހަނދުވަރީ ހިނގުން ތަރައްޤީކުރަމުން އަންނަނީ މާލެ ސްޓްރީޓް ސްކޭޕިންގ މަޝްރޫއުގެ ސެގްމެންޓް 1 ގެ ދަށުންނެވެ. ހަނދުވަރީ ހިނގުމުގެ ބްލޮކް 1 އަދި2ގެ މަސައްކަތް ވަނީ ނިމިފަ އެވެ.\nއާރުޑީސީން ބުނިގޮތުގައި ހަނދުވަރީ ހިނގުމުގެ ބްލޮކް3އަދި4އެއްގެ މަސައްކަތް މި މަހުގެ 15 ވަނަ ދުވަހު ނިންމާލެވޭނެ އެވެ. އަދި އަންނަ ހަހަފްތާގެ ތެރޭގައި އާންމުންނަށް ހަނދުވަރީ ހިނގުން ހުޅުވާލެވިގެން ދާނެކަމަށް އެ ކުންފުނިން ބުންޏެވެ.\nމާލެ ސްޓްރީޓްސްކޭޕިންގ މަޝްރޫއުގެ ސެގްމަންޓް 1 މަސައްކަތް މިހާރު ކުރިއަށްދަނީ.މަސައްކަތް ލަފާކުރެވޭ ގޮތުގައި ޖޫން 15 ވަނަ ދުވަހު މަގު އެއްކޮށް އާމުންނަށް ހުުޅުވާލެވޭނެ . ހަނދުވަރީ ހިގުމުގެ ބުލޮކް 1 އަދި2މިހާރުވެސް ވަނީ އާމުންނަށް ހުޅުވާލެވިފައި. #ޓީމްއާރުޑީސީ pic.twitter.com/9pGI1gKiz5\n— Road Development Corporation Ltd (@rdcmaldives) June 9, 2021\nއާރުޑީސީގެ ފަރާތުން މިހާރު ހިންގަމުން އަންނަ އެންމެ ބޮޑު ޕްރޮޖެކްޓަކީ މާލޭގެ މަގުތައް ޒަމާނީ ފެންވަރަށް ތަރައްގީކުރުމަށް ހިންގަމުން އަންނަ މަޝްރޫއެވެ. މި މަޝްރޫއުގެ ދަށުން މާލޭގެ މުނިޔާ މަގުގެ3ބްލޮކެއްގެ މަސައްކަތާއި، ޝަހީދް އަލީ ހިނގުމުގެ ބައެއް ބްލޮކްތަކުގެ މަސައްކަތާއި ފުލޫނިޔާ މަގުގެ މަސައްކަތް ވަނީ ކޮށްފައެވެ.\nމާލޭ ސިޓީ ސްޓްރީޓްސްކޭޕިންގ ޕްރޮޖެކްޓް އަކީ 462 މިލިއަން ރުފިޔާގެ މަޝްރޫއެކެވެ. މި މަޝްރޫއުގެ ފުރަތަމަ ފޭސް ގެ ދަށުން އަށް މަގެއް ޒަމާނީ ފެންވަރަށް ތަރައްގީ ކުރާނެއެވެ.\nމާލޭ ސިޓީ ސްޓްރީޓް ސްކޭޕިން ޕްރޮޖެކްޓްގެ ދަށުން ހަތަރު ވައްތަރެއްގެ މަގު ހެދުމަށް ވަނީ ނިންމާފައެވެ. އޭގެތެރޭގައި ހިމެނެނީ އާޓީރިއަލް ރޯޑްސް، ސިޓީ ރޯޑްސް، ސެކަންޑްރީ ރޯޑްސް އަދި ނެއިބާހުޑް ޕެޑެސްޓްރިއަން ރޯޑްސްއެވެ. މިޕްރޮޖެކްޓްގެ މަސައްކަތް ނިމޭއިރު ކަރަންޓާ ފެނާއި ނަރުދަމާ އާއި ޑީވޯޓިން އާއި އެހެނިހެން ހިދުމަތްތަކަށް ބޭނުންކުރާ ކޭބަލްތައް، މަގު ނުކޮނެ ފަސޭހައިން ގުޅާލެވޭނެ ގޮތްތަށް ވަނީ ފަރުމާކޮށްފައެވެ.\nރޯޑް ޑިވެލޮޕްމަންޓް ކޯޕަރޭޝަން\n"އަފްގާނިސްތާނުގެ ރައްޔިތުން އެގައުމުން ބޭލުމަށް ގިނަ ފްލައިޓުތަކެއް ބޭނުންވޭ"\nސަފާރީތަކާއި ގެސްޓްހައުސްތަކަށް އީޔޫއިން2މިލިއަން ޔޫރޯގެ އެހީ\nވެކްސިންގެ ފުރަތަމަ ޑޯޒް ޖެހި މީހުންގެ އަދަދު 354،192 އަށް!\nކޮވިޑް-19: މިއަދު 130 މީހަކު ޕޮޒިޓިވް!\nހުޅުދެލި ބަނދަރުގެ މަސައްކަތް ނިމުމަކާއި ގާތަށް\nހަނދުވަރީ ހިނގުން އަންނަ ހަފްތާ ނިންމާލަނީ


Police launch gai roakohli massalaigai dhuvaa libey meehunge shareeai kuria gendhan kotarieh nulibunu - One Online\nލ. ގަމު ތުނޑީ އަވަށު ބަނދަރުގައި އޮތް ފުލުހުންގެ ލޯންޗެއްގައި ރޯވެ އަނދަނީ --- ފޮޓޯ/ ޕޮލިސް މީޑިއާ\nޕޮލިސް ލޯންޗުގައި ރޯކޮށްލި މައްސަލައިގެ ދައުވާ ލިބޭ މީހުންގެ ޝަރީއަތް ކުރިއަށް ގެންދަން ކޮޓަރިއެއް ނުލިބުނު\nލ. އަތޮޅު ގަމު ތުނޑީ އަވަށުގެ ބަނދަރުގައި އަޅާފައި އޮތް ފުލުހުންގެ ލޯންޗެއްގައި ރޯކޮށްލި މައްސަލައިގައި ދައުވާ ލިބޭ ދެ މީހުންގެ ޝަރީއަތް މާފުށި ޖަލުން ކޮޓަރިއެއް ހަމަނުޖެހުމުގެ ސަބަބުން ކެންސަލްކޮށްފިއެވެ.\nއެ މައްސަލައިގެ ދައުވާކޮށްފައިވަނީ ލ.ގަން ތުނޑި، ކަޅައިދޫ، ފިނިހިޔާގެ މޫސާ އިނާޒު އަދި ލ.ގަން ތުނޑި، ލަވްސައިޑު، އަބްދުއްލަތީފު އިބްރާހީމުގެ މައްޗަށެވެ. އެ ދެ މީހުންގެ ޝަރީއަތް މިއަދު ކެންސަލް ކުރަން ޖެހުނީ، ޝަރީއަތް ކުރިއަށް ގެންދިއުމަށް މާފުށީ ޖަލުން ރޫމެއް ނުލިބުމުގެ ސަބަބުންނާއި، ދައުވާ ލިބޭ އެއް ފަރާތަށް ޗިޓް ރައްދުވެފައި ނުވާތީ ކަމަށް ކްރިމިނަލް ކޯޓުން ބުންޏެވެ.\nދައުވާ ލިބޭ މޫސާ އިނާޒު ވަނީ އޭނާގެ މައްޗަށް ކުރާ ދައުވާއަށް އިންކާރު ކޮށްފައެވެ. މިއަދު އޮތް ޝަރީއަތުގައި މޫސާ އިނާޒުގެ މައްޗަށް ކުށް ސާބިތު ކުރުމަށް ހެކި ހުށަހެޅުން ވެސް އޮތެވެ.\nދައުލަތުން މޫސާ އިނާޒުގެ މައްޗަށް ދައުވާ އިއްވަމުން ވިދާޅުވެފައިވަނީ، ޕޮލިސް ލޯންޗުގައި ރޮކޮށްލި ހާދިސާގެ ޒިންމާ މޫސާ އިނާޒް ނަގާފައިވާ ކަމުގެ ހެކި އެބަހުރި ކަމަށެވެ. އެގޮތުން މޫސާ އިނާޒްގެ ނަމުގައި ރަޖިސްޓަރީ ކޮށްފައިވާ މޯބައިލް ނަންބަރަކުން ހަދާފައިވާ ޓެލެގުރާމް އެކައުންޓަކުން އެކަން ކުރި ކަމަށް އެއްބަސްވެ އެކަމުގެ ޒިންމާ ނަގާފައިވާ ކަމަށް ދައުލަތުން ވަނީ ވިދާޅުވެފައިއެވެ. ކޯޓު އަމުރެއްގެ ދަށުން މޫސާ އިނާޒް ދިރިއުޅުނު ގެ ބަލައި ފާސްކުރި އިރު އެ ގޭގައި ހުރި ކޮޓެރިއެއްގެ ތެރެއިން ފެނުނު ލެޕްޓޮޕެއްގެ ހާޑުގައި، ގޮވާ ތަކެތި ތައްޔާރުކުރާނެ ގޮތުގެ ލިޔުންތަކެއްވެސް ފެނިފައިވާ ކަމަށް ދައުލަތުން ވަނީ ވިދާޅުވެފައިއެވެ.\nމޫސާ އިނާޒު ވަނީ ސަލްޓަން ޕާކުގައި ބޮމް ގޮއްވާލި މައްސަލައިގައި ވެސް ހައްޔަރުކޮށްފައެވެ. ސަލްޓަން ޕާކުގައި ބޮމް ގޮއްވާލި މައްސަލައިގައި އޭނާ 15 އަހަރަށް ޖަލަށް ލާން ހުކުމްކުރިއެވެ. އެކަމަކު ފަހުން ވަނީ އޭނާ އަށް މާފުދީ މިނިވަންކޮށްފައެވެ. ޖަލުގައި ހުރި އިރު އޭނާ ވަނީ އެކި ފަހަރު މަތީން ފިލަންވެސް މަސައްކަތްކޮށްފައެވެ.\nމި މައްސަލައިގެ ދެން ދައުވާ ލިބޭ އަބްދުއްލަތީފު އިބްރާހީމަކީ ވެސް ސަލްޓަން ޕާކުގައި ބޮމް ގޮއްވާލި މައްސަލައިގައި ހައްޔަރުކުރި މީހެކެވެ.\nފުލުހުންގެ ލޯންޗުގައި ރޯކޮށްލި ކަމަށް މޫސާ އިނާޒު (ކ) އަބްދުއްލަތީފު އިބްރާހީމް (ވ). މި ދެ މީހުން ވަނީ ސަލްޓަން ޕާކުގައި ބޮމް ގޮއްވާލުމުގައި ވެސް ބައިވެރިވެފައި ކަމަށް ތުހުމަތު ކުރޭ ---\nދެހާސް ހަތް ވަނަ އަހަރު، ސެޕްޓެމްބަރު 29 ވަނަ ދުވަހު ސަލްޓަންޕާކްގައި ބޮން ގޮއްވާލި މައްސަލައާ ގުޅިގެން ތުހުމަތު ކުރެވޭ އަބްދުއްލަތީފު ވަނީ ރާއްޖޭއިން ފިލައިގެން ގޮސްފައެވެ. ޓޫރިސްޓުންގެ 12 މީހަކު ޒަހަމްވި ހަމަލާއާ ގުޅިގެން އޭނާ ހޯދުމަށް އިންޓަޕޯލް ރެޑް ނޯޓިސް ނެރެފައި ވަނިކޮށް ހައްޔަރު ކުރީ 2012 ވަނަ އަހަރުގެ އޮގަސްޓް ފަސް ވަނަ ދުވަހު ޕާކިސްތާނުން ރާއްޖެއަށް އޭނާ އައި ވަގުތު އެއާޕޯޓުންނެވެ.\nއަބްދުއްލަތީފު މިހާރު ވެސް ގެންދަނީ ޖަލު ހުކުމެއް ތަންފީޒު ކުރަމުންނެވެ. އެއީ ލޯންޗުގައި ރޯކޮށްލި މައްސަލާގައި ތުހުމަތު ކުރެވުމުން އަބްދުއްލަތީފު ހައްޔަރުކުރަން ފުލުހުން ދިއުމުން ފޯނު ހަލާކު ކޮށްލައި ހެކި ނައްތާލުމުގެ ކުށުގައެވެ. އެނާގެ މައްޗަށް އިއްވާފައިވަނީ އެއް އަހަރާއި 12 ދުވަހުގެ ޖަލު ހުކުމެކެވެ.\nފުލުހުންގެ ލޯންޗުގައި ރޯކޮށްލާފައިވަނީ މިދިޔަ އަހަރުގެ މާޗު މަހު 22 ވަނަ ދުވަހުއެވެ. މި ހާދިސާގެ ޒިންމާ ޓެރަރިސްޓު ޖަމާއަތެއް ކަމަށްވާ އިސްލާމިކް ސްޓޭޓުން ވަނީ ނަގައިފައެވެ.\nގުޅޭ ޓެގު ޕޮލިސް މޯލްޑިވްސް ކަރެކްޝަނަލް ސާވިސް ޓެރަރިޒަމް ހަރުކަށި ފިކުރު


Samsunge kunfuneege vice- chairman aa dhekolhah rishvathuge dhauvaa | Mihaaru\nސެމްސަން ކުންފުނީގެ ވައިސް ޗެއާމަން: ރިޝްވަތު ދިން ކަމުގެ ތުހުމަތުގައި އޭނާ މިހާރު ހުރީ ފުލުހުންގެ ބެލުމުގެ ދަށުގައި. --ފޮޓޯ:އޭއެފްޕީ\nސެމްސަން ކުންފުނީގެ ވައިސް ޗެއާމަންއާ ދެކޮޅަށް ރިޝްވަތުގެ ދައުވާ\n28 ފެބުރުއަރީ 2017 - 16:39\nސޯލް (ފެބްރުއަރީ 28) - ސައުތު ކޮރެއާގެ ރައީސް ޕާކް ގުއެން ހައި މަގާމުން ދުރުކުރަން ޖެހުނު މައްސަލައިގައި ހިމެނޭ އަންހެން މީހާ ހިންގި ޖަމިއްޔާ އަށް ރިޝްވަތުގެ ގޮތުގައި ބޮޑު އަދަދެއްގެ ފައިސާ ދިން ކަމުގެ ތުހުމަތުގައި ސެމްސަން ކުންފުނީގެ ނައިބް ރައީސް އަދި ކުންފުނީގެ ޗެއާމަންގެ މަގާމަށް ދެން ވަޑައިގަންނަވާ ލީ ޖައި-ޔަންގުގެ މައްޗަށް ދައުވާ ކުރާނެ ކަމަށް ޕްރޮސެކިއުޓަރުން ބުނެފި އެވެ.\nސައުތު ކޮރެއާގެ ސްޕެޝަލް ޕްރޮސެކިއުޓަރުގެ އޮފީހުން ބުނީ ލީގެ އިތުރުން ކުންފުނީގެ ހަތަރު އެގްޒެކެޓިވުންނާ ދެކޮޅަށް ވެސް ދައުވާ ކުރާނެ ކަމަށެވެ. ޕްރޮސެކިއުޓަރުގެ މި އިއުލާން ކުރުމާ އެކު މީގެ ތެރޭން ތިން އެގްޒެކެޓިވުން މިއަދު ވަނީ އިސްތިއުފާ ދީފަ އެވެ.\nކުރީގެ ރައީސް ޕާކުގެ މައްޗަށް އިތުބާރު ނެތްކަމުގެ ވޯޓެއް ނަގާ އެކަމަނާ މަގާމުން ދުރުކުރީ ވެރިކަމުގެ ތެރެއަށް ޗޮއި ސޫން-ސިލް ކިޔާ އަންހެނެއްގެ ނުފޫޒު މާބޮޑުކޮށްފައިވާ މައްސަލަ ފަޅާ އެރުމާ ގުޅިގެންނެވެ. ޕާކް ހެދުން އަޅުއްވާނެ ގޮތާއި ސަރުކާރުގެ މަތީ މަގާމުތަކަށް މީހުން ހަމަޖެއްސުމުގައި ވެސް ޗޮއިގެ ނުފޫޒު ބޭނުންކޮށްފައިވެ އެވެ. އަދި ސަރުކާރުގެ ކުންފުނިތަކުން ނާޖާއިޒް ގޮތުގައި އޭނާ ވަނީ އެތައް ފައިސާއެއް ހޯދައިފަ އެވެ.\nޕްރޮސެކިއުޓަރުން ތުހުމަތުކޮށްފައި ވަނީ ޗޮއި ހިންގި ޗެރިޓީ އަށް ސެމްސަން ކުންފުނީގެ ނައިބް ރައީސް ލީ 41 ބިލިއަން ވޮން (36 މިލިއަން ޑޮލަރު) ދީފައިވާ ކަމަށެވެ. އަދި މިކަން ކޮށްފައި ވަނީ ލީގެ ބައްޕަ އަދި ސެމްސަން ކުންފުނީގެ ޗެއާމަން ލީ ކުން-ހީގެ ބަލި ހާލަތު ހުރި ގޮތުން ކުންފުނީގެ ހިންގުމުގެ ހުރިހާ ބާރެއް ލީގެ މައްޗަށް ބަދަލުކޮށް ދެ ކުންފުންޏެއް އެއްކޮށްލުމުގައި ސަރުކާރުގެ ތެރޭން ނުފޫޒު ފޯރުވުމަށް ކަމަށް ވެސް ޕްރޮސެކިއުޓަރުން ތުހުމަތުކޮށްފައިވެ އެވެ. ސެމްސަން ކުންފުންޏަށް މި ބަދަލު ގެނެވޭނީ ޕެންޝަން ފަންޑުގެ ސަޕޯޓާ އެކު އެވެ.\nލީ އަކީ މިހާރު ސެމްސަން އިލެކްޓްރޯނިކްސްގެ ވައިސް- ޗެއާމަނެވެ. އެކަމަކު އޭނާގެ ބައްޕަ ލީ ކުން-ހީ އަށް 2014 ވަނަ އަހަރު ހާޓް އެޓޭކެއް ޖެހުމާ ގުޅިގެން ސެމްސަން ގްރޫޕުގެ ވެރިއަކަށް ދެންވާނެ ކަމަށް ބެލެވެނީ ލީ އެވެ. މި މަހު ކުރީކޮޅުން ފެށިގެން ލީ ހުންނަނީ ފުލުހުންގެ ބަންދުގަ އެވެ.\nއިތުރު ލިޔުންތައް ސެމްސަންގް ރިޝްވަތު ސައުތު ކޮރެއާ ނާއިބު ރައީސް


Aa ahareh feshey hindhu\nއާ އަހަރެއް ފެށޭ ހިނދު\nއުފާވެރި އާ އަހަރުގެ ހެޔޮއެދުމާ ތަހުނިޔާ ރާއްޖޭގެ އެންމެހާ އަޚުންނާއި އުޚުތުންނަށް އަރިސްކުރަމެވެ. މިފަދަ ކޮންމެ ދުވަހަކީ އަޅުގަނޑުމެން ވަރަށް ކުލަގަދަކޮށް ފާހަގަކުރަމުންދާ ދުވަހެކެވެ. އެކަކު އަނެކަކަށް ތަހުނިޔާ ކިޔާ ހަދިޔާ ބަދަލު ކުރުމަކީ މިހާރަކަށް އައިސް އާންމުކަމެކެވެ.\nދިރިއުޅުމުގައި ކޮންމެ ދުވަހަކީވެސް އާ ކަންތައްތަކާވެސް ކުރިމަތިލާން ޖެހޭ ދުވަހެކެވެ. ހެނދުނު ނިދިން ހޭލާއިރު އެދުވަހު ތިމާ ކުރިމަތިލާން ޖެހޭނީ ކޮންކަންތައްތަކަކާއި ކަމެއް އެކަކަށްވެސް ނޭގެއެވެ. އެހެން ނަމަވެސް އެހުރިހާ ކަމަކާއި ކުރިމަތިލަމުން އެދުވަސް ވެސް ނިމިދެއެވެ. ދިރިއުޅުމަކީ މިކަހަލަ އެއްޗެކެވެ. ދިރިއުޅުމުގައި އަބަދު ތިމާއާ ކުރިމަތިވަނީ ތިމާ އެންމެ ކުރިމަތިލާން ބޭނުންވާ ކަންތައްތަކެއް ނޫނެވެ. އޭގެ ބަދަލުގައި އުފަލާ ހިތާމަޔާ ކުރިމަތިލަމުން ދިރިއުޅުން ކުރިއަށްދަނީ ތޮށަލި ދުޅަޔަށޭ ކިޔާ އުޞޫލުންނެވެ. ހަމަޔަގީނުން ވެސް ނިމިގެން މިދިޔަ އަހަރުވެސް ކަންތައްތަށް ވެގެން ދިޔައީ މިގޮތަށްކަން ތީގެ ތެރެއިން ކޮންމެ ބޭފުޅަކުވެސް ގަބޫލުފުޅު ކުރައްވާނެއެވެ.\nއަނެއްކާވެސް އާ އަހަރެއް ފެށުނީއެވެ. އާދެ! ކޮންމެ އާ އަހަރަކާއެކު އާ އުންމީދުތަކެއްވެސް ކުރެވެމުންދެއެވެ. އާ ޕްލޭން ތަކެއް ކުރެވެމުންދެއެވެ. އަހަރު ފެށޭއިރު އެއަހަރު ތިމާ ހާސިލް ކުރަން ބޭނުންވާ ލަނޑުދަނޑި ކަނޑައަޅަނީ އަޅުގަނޑުމެންގެ ތެރެއިން ކިތައް ބޭފުޅުންތޯއެވެ. އަދި އެލަނޑު ދަނޑި ހާސިލު ކުރަން ކުރަންޖެހޭ މަސައްކަތްތައް ކުރުމަށް ޕްލޭން ކުރަނީ ކިތައް ބޭފުޅުންތޯއެވެ. ހަމަޔަގީނުންވެސް އެއްވެސް އަމާޒެއްނެތި މަސައްކަތްކުރުމާއި ވަކި ކަމެއް ހާސިލު ކުރުމަށް ވަކި ގޮތަކަށް މަސައްކަތްކުރުމާ ހާސްބައި ތަފާތުވާނެއެވެ. މިގޮތަށް މަސައްކަތް ކުރައްވާ ބޭފުޅުންނަށް މިކަން ވަރަށް ވަރަށް ރަނގަޅަށް ގަބޫލްފުޅު ކުރެއްވޭނެއެވެ.\nދިރުއުޅުމުގެ މައިދާނުގައި ކާމިޔާބު މީހަކަށް ވުމަށްޓަކައި ތިމާ ހާސިލް ކުރަން ބޭނުންވާ ލަނޑުދަނޑި ހާސިލް ކުރުމަށް ވަކި ޕްލޭނެއް ހަދާ އެ ޕްލޭނަށް މަސައްކަތް ކުރުމަކީ ވަރަށް ބޭނުންތެރިކަމެކެވެ. ހަމަ އެހެންމެ ތިމާ ހާސިލް ކުރަން ބޭނުންވާ މަންޒިލަށް އެކަނޑައަޅާ މުއްދަތުގެ ތެރޭގައި ވާސިލް ނުވެވުނުކަމުގައި ވީ ނަމަވެސް ހިންދޫކޮށްނުލައި ހިތްވަރާއެކު މަސައްކަތް ކުރާ މީހުންނަކީ ހިތްވަރުގަދަ މީހުންނެވެ. އަދި ދިރިއުޅުމުގެ މައިދާނުގައި ދިމާވާ އުފަލާއި ހިތާމަޔާ ކުރިމަތިލަމުން ހިތްވަރާއެކު މަސައްކަތްކޮށް ތިމާ ހާސިލްކުރަން ބޭނުންވާ ލަނޑުދަނޑި ހާސިލްކުރާ މީހުންނަކީ ދިރިއުޅުމުގަ ކާމިޔާބު މީހުންނެވެ.\nއާދެ! އަޅުގަނޑުމެންގެ ތެރެއިން ހަމަ ކޮންމެ ބޭފުޅަކީވެސް ދިރިއުޅުމުގެ މައިދާނުގައި ކާމިޔާބު މީހަކަށް ވާންބޭނުން ވާނެ މީހެކެވެ. އެހެން ކަމުން ދިރިއުޅުމުގެ މައިދާނުގައި ހުރިހާ ގޮތަކުން ވެސް ކާމިޔާބު މީހަކަށް ވުމަށްޓަކައި ތިމާ ހާސިލް ކުރަން ބޭނުންވާ ލަނޑުދަނޑި ފުރަތަމަ ކަނޑައަޅާށެވެ. އަދި އެކަމަށް މަސައްކަތް ކުރާނެ ޕްލޭނެއް ތައްޔާރުކޮށް އެގޮތަށް މަސައްކަތްކުރާށެވެ. ހަމަޔަގީނުން ވެސް ކާމިޔާބީއަކީ ހިތްވަރާއެކު މަސައްކަތް ކުރާމީހުންގެ ހައްގެކެވެ. މިފެށުނު އާ އަހަރަކީ ނިމިދިޔަ އަހަރަށް ވުރެ ހުރިހާ ގޮތަކުން ކާމިޔާބު އުފާވެރި އަހަރަކަށް ހަދަން އެދޭނަމަ މިދަންނަވާލެވުނު ކަންކަމާ ދޭތެރޭ ފުންކޮށް ވިސްނާލުން ކީއްތޯ؟


ބުޅާ ފެއްސިއަކަށް ކުލަ ފެންފުޅިއެއް!؟؟ | Jazeera\tބުޅާ ފެއްސިއަކަށް ކުލަ ފެންފުޅިއެއް!؟؟ - Jazeera\nބުޅާ ފެއްސިއަކަށް ކުލަ ފެންފުޅިއެއް!؟؟\nއަހްމަދު ރަޝީދު December 19, 2018 66 views0\nބުޅަލުގެ އުނދަގުލުން ސަލާމަތްވާން ބޭނުން ހެއްޔެވެ؟ ފެންފުޅިއަކަށް ރަތް، ނޫ ނުވަތަ ފެހިކުލަ އަޅައިފައި ބެހެއްޓުމުން ބުޅާ ބިރުގަނެޔޯލަ އެވެ. ނަމަވެސް މި ކަމަކީ އެއްވެސް އަސްލެއް، ހެއްކެއް ނެތް ޔޯލަ ހީ (މިތުmyth) އެއް ކަމަށް ޤަބޫލުކުރެވޭ ކަމެކެވެ.\nމިކަމުގެ އެއްވެސް ހެއްކެއް ނުވަތަ ދަލީލެއް ފެނޭތޯ އިންޓަނެޓް ތެރޭގައި އަހަރެން ކުޑަކޮށް ފީނާލީމެވެ. ބައެއް ގޭގޭގައި ފެންފުޅިއަކަށް ކުލަ އަޅާފައި ހުންނަތަން މިހާރަކަށް އައިސް އާއްމުކޮށް ފެންނާތީ އެވެ. މިކަން ޤަބޫލުކުރާ ބަޔަކުވެސް އުޅޭތީ އެވެ.\nދެތިން މިނެޓް އިންޓަނެޓްގައި ފީނައިލުމުން، ބުޅާ ބިރުގަންނަވައި ބުޅާ ކައިރިވިޔަ ނުދިނުމަށް ކުލަ އަޅާފައި ހުންނަ ފެންފުޅި ބެހެއްޓުމަކީ ދުނިޔޭގެ އެކި ގައުމުތަކުގައި ކޮށްއުޅޭ ކަމެއްކަން އެނގޭނެ އެވެ.\nރަށްރަށާއި މާލޭގެ ބައެއް ގޭގެއާއި ހަނި ގޯޅިތަކުގެ ފާރުބުޑުން މި ދެންނެވި ފަދަ ފެންފުޅިތައް ބަހައްޓާފައި ހުއްޓާފެނެއެވެ. އޭގެ ތެރެއިން ބައެއް ގޭގޭގެ މީހުންނާ ވާހަކަ ދައްކައިލީމެވެ.\n"ތިއެއް ނޭނގޭ ބުނާކަށް. މީހުން އެހެން ކިޔާތީ ބަހައްޓައިގެން މި އުޅެނީ." ކުލަ ފެންފުޅި ބެހެއްޓުމުން ބުޅާ އައުން ހުއްޓޭތޯ އަހައިލުމުން މާލޭ ގެއެއްގެ މީހަކު ބުންޏެވެ. ބައެއް އެހެން މީހުންގެ ވާހަކަވެސް ހުރީ ހަމަ މިހެންނެވެ. އިންޓަނެޓްގައި ފީނި ފީނުމުންވެސް ކިޔައިލެވުނީ ހަމަ އެއްކަހަލަ ވާހަކަތަކެކެވެ. ނަމަވެސް މިފަދަ ފެންފުޅި ބެހެއްޓުުމުން ބުޅަލުގެ އުނދަގުލުން ސަލާމަތް ވާކަމަށް ބުނާ މީހުން ދައްކާފައި ހުރި ވާހަކަތައް ތަފާތެވެ.\n"ކުލަ ފެންފުޅިން ބުޅަލަށް އޭގެ ސޫރަ ފެންނާނީ މާ ބޮޑުކޮށް." އިންޑިޔާ މީހަކު ބުންޏެވެ. އެކަކު މިހެން ބުނިއިރު އެހެން މީހަކު ބުނީ ބުޅަލަށް އެސޮރުގެ ސޫރަ ފެންނާނީ ޑިސްޓޯޓެޑް distorted ކޮށް ކަމަށެވެ. އެހެންކަމުން އެސޮރުމެންގެ ތަފާތުވެފައިވާ ސޫރަ ފެނި ބިރުން ދުރަށްދާ ކަމަށްވެސް އެމީހުން ބުނެއެވެ. އަނެއް ބަޔަކު ބުނަނީ ފެންދެކެ ބުޅާ ބިރުގަންނާތީ ބިރުން ފިލަނީ ކަމަށެވެ.\nނަމަވެސް މިހިރަމިހިރަ ކަންކަމީ ހައްތަހާވެސް ޔޯލަ ހީ ތަކެއް (މިތުmyth) ކަމަށް އަހަންނަށް ޤަބޫލުކުރެވެއެވެ. ސަބަބަކީ އެހެން ބަހައްޓާފައި ހުންނަ ފެންފުޅީގައި ބުޅާ ވަކި އަޅައި އެސޮރުގެ ހިޔަންޏާ ކުޅެ މަޖާކުރާ މަންޒަރުވެސް ފެނިފައި އެބަހުއްޓެވެ.\nމިގޮތަށް ފެންފުޅި ބެހެއްޓުމަކީ ޖަޕާނުގައި ނުހަނު އާއްމު ކަމެކެވެ. މިކަން އާއްމުވެ ވައިގައި ހިފައިފައިވާލެއް ބޮޑުކަމުން މީގެ ހަތް ވަރަކަށް އަހަރު ކުރިން ޖަޕާނުގެ ‘ބްރޭކްފާސްޓް ޓީވީ' ޗެނަލް އަކުން މި ޔޯލަ ހީ ފަޅާއަރުވައިލުމަށް ނިންމައި އެކަން ކާމިޔާބުކުރި އެވެ. އެމީހުން ޓެސްޓްކުރި ވީޑިއޯތަކުން ފެންނަނީ ވަށް ބުރަކަށް އަތުރާފައި ހުންނަ ފެންފުޅި ތަކެކެވެ. ކޮންމެ ފުޅިއެއްވެސް ހުރީ ކަޅު ކަރުދާސް އޮޅާފައެވެ. އެތެރޭގައި ހުރި ފެން ނުދެއްކުމަށެވެ. ފުޅިތަކުން ހަދާފައިވާ ބުރުގެ މެދުގައި ކާއެއްޗެހި ބަހައްޓާފައި ހުއްޓެވެ. އެދިމާއަށް ބުޅަލެއް ދޫކޮށްލުމުން އެސޮރު އެއްވެސް ފަސްޖެހުމެއް ނެތި ބުރުތެރެއަށް ވަދެ ކާން ފަށައެވެ.\nއެއަށްފަހު ހަތަރު ފުޅި ބަހައްޓާފައި ފުޅިތަކުގެ އަނގައަށްވާ ހިސާބުގައި ނަނުފަށެއް އައްސައި ހަތަރުު ފުޅި ހަރަކަށް ބޭނުންކޮށްގެން ހަތަރެސްކަނަށް ނަނު ދަމައެވެ. ނަނުތަކުގައި ސީޑީ/ޑީވީޑީ އެލުވާފައި ބެހެއްޓުމަށްފަހު އަނެއްކާވެސް އޭގެ މެދުގައި ކާތަކެތި ބަހައްޓާފައި ބުޅާ ދޫކޮށްލައެވެ. އެސޮރު މިފަހަރުވެސް އެއްވެސް ފަސްޖެހުމެއް ނެތި ގޮސް ކާއެތިކޮޅު ކައިލައެވެ.\nވީޑިއޯ ނިމޭހިސާބުން ފެންނަނީ ހުދުކުލައިގެ ކޯޓެއް ލައިގެން ހުންނަ މީހެއް ވާާހަކަދައްކާ ތަނެވެ. ޖަނަވާރުންނާއިބެހޭ ތަޖުރިބާކާރެއް ކަމަށްވާ އެމީހާ ދެއްކި ވާހަކަތަކުން އެނގުނީ ޕްލާސްޓިކް ފުޅިއަށް ފެން އަޅައިފައި ބަހައްޓައިގެން މިކުރާ ކަންތަކުގެ ސަބަބުން ބުޅާ ބިރުގަންނާނެ ހަމަ އެއްވެސް ގޮތެއް ނެތްކަމަށެވެ. އެހެންކަމުން ބުޅާ ފަހަން ބޭނުންކުރާ މި ފެންފުޅީގެ އަސްލަކީ ހަމަ ސީދާ ޔޯލަ ހީ (މިތުmyth) އެކެވެ.


އުމަރު ހައްޔަރުކުރުމުގެ ކުރިން މިކަންތައްތައް ސާފުކޮށްދެއްވާށެވެ! – Mikal News\nއުމަރު ހައްޔަރުކުރުމުގެ ކުރިން މިކަންތައްތައް ސާފުކޮށްދެއްވާށެވެ!\nރާއްޖެއާއި އިންޑިއާ ސަރުކާރާއިއެކު އުތުރު ތިލަފަޅު ތަރައްގީކުރުމަށް ވެވުނު އެއްބަސްވުމުގެ ދެލިކޮޕީއެއްކަމަށް ބުނާ ލިއުމެއް އުމަރު ނަސީރު ލީކުކޮށްލުމާއިއެކު އޭނާ ހައްޔަރުކޮށް ތަހުގީގުކުރަން ރައްޔިތުންގެ މަޖިލީހުގެ އެމްޑީޕީ ބައެއް މެމްބަރުން މިއަދު ގޮވައިލައްވައިފި އެވެ.އޭނާ ހައްޔަރުކޮށް ތަހުގީގުކުރަން ރައްޔިތުންގެ މަޖިލީހުގެ އެމްޑީޕީ ބައެއް މެމްބަރުން މިއަދު ގޮވައިލައްވައިފި އެވެ. ރަގަޅު ވާހަކައެކެވެ. ފިތުނަ ފަސާދަ އުފެއްދުމަކީ އެއްގޮތަކަށްވެސް ދިވެހިން ބޭނުންވާ ކަމެއްނޫނެވެ. ސިޔާސީ ޚިޔާލުތަފާތުވުންތައް އޮތް ނަމަވެސް މިގައުމުން ފިތުނަ ފަސާދައަށް ފުރުސަތު ދީގެންނުވާނެއެވެ.\nނަމަވެސް، އެބުނާ ދެލި ކޮޕީގައި ދިވެހި ރައްޔިތެއްގެ ހައިސިއްޔަތުން ކަންބޮޑުވާންޖެހޭ އެތަށް ކަމެއް ހިމެނިފައިވެއެވެ. ވީމާ އުމަރު ނަސީރު ހައްޔަރުކުރުމުގެ ކުރިން އެކަންތައްސާފުކޮށް ދިނުން މުހިންމެވެ. ޚާއްސަ ގަރާރާއި ބިލާއި ހުށަހަޅަންވީ މިދެންނެވި ކަންތައްތައް އަވަސްކުރުމަށެވެ.\nއުމަރު ނަސީރު ލީކުކޮށްލި ދެލިކޮޕީއާއި ގުޅިގެން ޑިފެންސް މިނިސްޓްރީން ނެރުނު ބަޔާނުގައި ތަފްސީލެއް ނެތެވެ. ހަަމައެކަނި އެދެލިކޮޕީއަކީ ސައްހައެއްޗެއް ނޫންކަން ބަޔާންކޮށްލީއެވެ. ދިވެހި ރައްޔިތުން ބޭނުންވަނީ އެބުނާ ކަރުދާހުގައި ހިމެނިފައިވާ ކަންތައްތަކުގެ ތެރެއިން ސޮއިކުރެވުނު އެއްބަސްވުމުގައި ނުހިމެނެނީ ކޮންކޮން ކަންތަކެއްތޯ ބެލުމަށެވެ. އެއެއްބަސްވުމަކީ ސިއްރެއްކަމަށް ބަލާފައި ސިއްރެއްގެ ގޮތުގައި ބޭއްވުނު ނަމަވެސް، ސައްހަ ނޫންކަމަށް ބުނާ ލިޔެކިއުމުގައި ހިމެނިފައިވާ ކަންތައްތަކުގެ ތެރެއިން އެއެއްބަސްވުމުގައި ނުހިމެނޭ ކަންތައްތައް ބަޔާންކުރެވިދާނެއެވެ. މިވަގުތު ރައްޔިތުންގެ ހިތުގައި އުފެދިފައިވާ ޝައްކާއި ވަހުމު ފިލުމަށް އެކަންތައް ކުރުން މުހިންމެވެ. އިއްޒަތްތެރި މެންބަރުންނޭވެ. އުމަރު ނަސީރު ހިފާ ހައްޔަރުކުރުމުގެ ކުރިން މިކަންތައްތައް ސާފުކޮށް ދެއްވަ ބައްލަވާށެވެ.\n1- ޔޫޓީއެފް ހިންގުމަށާއި އިދާރީ ކަންކަމަށް އެކަށީގެންވާ ވަރަށް އިންޑިއާ ސިފަައިިންނަށް ހުއްދަ ލިބެން ޖެހޭ ވާހަކަ އެބުނާ ސައްހަ ނޫން ލިއުމުގައި އެބައޮތެވެ. އަދި ބަނދަރު ތަރައްގީކުރުމުގެ ކުރިން ޑިޒައިންކުރުމާއި ބަނދަރު ހެދުމުގެ މަސައްކަތް ކުރިއަށް ދާއިރު ވެސް، އަދި ފަހުން ފެސިލިޓީ މަރާމާތުކުރުމާއި ބެލެހެއްޓުމުގައި ވެސް، އެކަމަށް އެކަށީގެންވާ ވަރަށް އިންޑިއާގެ އަސްކަރީ ފަރާތްތަކަށް ފުރުސަތު އޮންނަން ޖެހޭ ކަމަށް، އެބުނާ ސައްހަ ނޫން ލިއުމުގައި އެބައޮތެވެ. މިވާހަކަ އަސްލު އެއްބަސްވުމުގައި ނުހިމެނޭތޯއެވެ.\n2- ޔޫޓީއެފް ތަރައްގީކުރާނީ އެކަމަށް ކަނޑައަޅާ ކޮމިޓީއަކުން ކަމަށް އެއްބަސްވުމުގައި ސޮއިކުރި ދުވަހު ސަރުކާރުން ހާމަކޮށްފައި އެބައޮތެވެ. ނަމަވެސް އެކޮމިޓީ އެކުލެވިގެންވާ ގޮތް އެދުވަހުވެސް ބަޔާންކޮށެއް ނުދެއެވެ. އެސައްހަ ނޫން ލިއުމުގައި ބުނާ ގޮތުން މިކޮމިޓީ އެކުލެވިގެންވަނީ ދިވެހި ތިން މެންބަރުންނާއި އިންޑިއާ ތިން މެމްބަރުންގެ މައްޗަށެވެ. އެގޮތުން ރާއްޖެއިން ކަނޑައަޅާ ތިން މެންބަރުންނަކީ ޗީފް އޮފް ޑިފެންސް ފޯސް އާއި ސަރުކާރުން ކަނޑައަޅާ އިތުރު ދެ މީހެކެވެ. އިންޑިއާ ތަމްސީލުކުރައްވާނީ ރާއްޖޭގައި ހުންނަވާ އިންޑިއާގެ ހައި ކޮމިޝަނަރާއި އިންޑިއާ ސަރުކާރުން ކަނޑައަޅާ އިތުރު ދެ މީހެކެވެ. މިކޮމިޓީގައި ރާއްޖެއަކަށް އަޣުލަބިއްޔަތެއްނެތެވެ. އިއްޒަތްތެރި މެންބަރުންނޭވެ. ސޮއިކުރެވުނު އެއްބަސްވުމުގެ އަސްލުގައި އޮތީ އެގޮތަށް ނޫންކަން ކަށަވަރުކޮށް ދެއްވާށެވެ.\n3- ޔޫޓީއެފަކީ ދިވެހި ރާއްޖޭގެ މިލްކެއް ނަމަވެސް ތަން މެނޭޖްކުރުމާއި ބެލެހެއްޓުމުގެ ޒިންމާ އުފުލާނީ ރާއްޖެ އާއި އިންޑިއާ ގުޅިގެންނެވެ. އެކަމަށްޓަކައި ކޮންމެ ގައުމަކުން މަދުވެގެން ދެ އޮފިސަރުން ހިމެނޭ ގޮތަށް ޖޮއިންޓް ރެސިޑެންޓް ޓީމް (ޖޭއާރުޓީ) އެއް އުފައްދަ އެވެ. ޔޫޓީއެފްގެ ހިންގުމުގައި ދުވަހުން ދުވަހަށް ނަގަން ޖެހޭ ޒިންމާތައް ނަގާނީ ޖޮއިންޓް ރެސިޑެންޓް ޓީމުން ކަމަށް އެބުނާ ސައްހަނޫން އެއްބަސްވުމުގައި އެބައޮތެވެ. ސޮއިކުރެވުނު އެއްބަސްވުމުގެ އަސްލުގައި އެގޮތަށް އެބައޮތްތޯއެވެ.\n4- ޔޫޓީއެފްގައި ހިމެނޭ ހުރިހާ ފެސިލިޓީއެއް، އޭގެ ތެރޭގައި ކޯސްޓް ގާޑު ބަނދަރާއި ވައިގެ ބަނދަރު ވެސް، ދެ ގައުމުގެ ސިފައިންނަށް ބޭނުންކުރެވޭނެ ކަމަށާއި ބަނދަރު ހެދުމާއި ހިންގުމުގައި އިންޑިއާއިން ވެސް ހޭދަކުރާތީ، ބަނދަރުން އިންޑިއާއިން ހޯދާ އެއްވެސް ހިދުމަތަކަށް ފީއެއް ނުނެގޭނެ ކަމަށް އެބުނާ ސައްހަ ނޫން ލިއުމުގައި އެބައޮތެވެ. އިއްޒަތްތެރި މެންބަރުންނޭވެ. ސޮއިކުރެވުނު އެއްބަސްވުމުގެ އަސްލުގައި މިގޮތަށް ނެތްތޯއެވެ.\n5- އެއްބަސްވުމުގައި ސޮއި ކުރާ ދުވަހުން ފެށިގެން 30 އަހަރު ވަންދެން އެއްބަސްވުން ދެމިއޮންނާނެ ކަމަށާއި އެ މުއްދަތު ހަމަވުމުން އަނެއްކާ އިތުރު 30 އަހަރަށް އެއްބަސްވުން ދެމިގެންދާނެ ކަމަށް އެބުނާ ލިއުމުގައިވެއެވެ. ސޮއިކުރެވުނު އެއްބަސްވުމުގެ އަސްލުގައި ވާ މުއްދަތަކީ ކޮބައިތޯއެވެ. އަދި އެއެއްބަސްވުން މުއްދަތު އިތުރުކުރެވޭނެ ގޮތަކީ ކޮބައިތޯއެވެ.\nމކަންތައްތަކަކީ އާންމު ރައްޔިތުން އޮޅުފިލުވަން ބޭނުންވާ ކަންތައްތަކެވެ. ވީމާ އުމަރު ނަސީރު ހިފާ ހައްޔަރުކުރުމުގެ ކުރިން މިކަންތައްތައް ސާފުކޮށްދެއްވުން ކީއްތޯއެވެ.\nUmar hayyaru kuranjehey aneh baghavaai nugen nanees


Rahyithunge maayoos kamun naajaaiz faidhaa nunagaa!\nކޮލަމް ފޮޅުވަތް - ރައްޔިތުންގެ މާޔޫސްކަމުން ނާޖާއިޒު ފައިދާ ނަގަން ނޫޅޭށެވެ.\nފްލެޓު ފޯމް ނަގަން ގިނަ އަދަދަކަށް މީހުން ދަރުބާރު ގޭގައި -- އަހުމަދު ޝުރާއު | އަވަސް\nމިދިޔަ އާދިއްތަ ދުވަހު މެންދުރު ކުއްލި ގޮތަކަށް ހައުސިން މިނިސްޓަރު ޑރ. މުހައްމަދު މުއިއްޒު އިއުލާން ކުރެއްވީ ހުޅުމާލެއިން 1،000 އަކަފޫޓްގެ 400 ގޯތި މާލޭގެ ރައްޔިތުންނަށް ދޫކުރަން ނިންމެވި ވާހަކަ އެވެ. އަދި ހަމަ އެ ދުވަހު ހަވީރު 4:00 އިން ފެށިގެން ހައުސިން މިނިސްޓްރީ އިން އެކަމަށް އެދި ފޯމުތައް ދޫކޮށް، މި ހަފްތާ ނިމުމުގެ ކުރިން ގުރުއަތުން އެ ގޯތިތައް ލިބޭނެ މީހުން ކަނޑައަޅާނެ ކަމަށް މިނިސްޓަރު ވިދާޅުވި އެވެ. ސަރުކާރު ބަދަލުވުމުގެ މަރުހަލާގެ ތެރެއިން ވެސް އެކަން ކުރެއްވި ސަބަބެއް ކަމަށް ވިދާޅުވީ، މި ސަރުކާރުން އެންމެ ފަހުވަގުތު ވެސް ރައްޔިތުންނާ މެދު\nވިސްނާވަރެވެ. ރައީސް އަބްދުﷲ ޔާމީން ރައްޔިތުންގެ ބޯހިޔާވަހިކަން ފުއްދައި ދެއްވަން ހުންނެވި ބޮޑު ޝައުގުވެރިކަމެވެ.\nއެ ގޯތިތައް ދޫކޮށްލަން ސަރުކާރުން ނިންމީ ހިލޭ ކަހަލަ ގޮތަކަށެވެ. އަކަފޫޓެއް ގާތްގަނޑަކަށް 400 ރުފިޔާގެ މަގުން ގޯއްޗެއްގެ އަގަކީ، 400،000 ރުފިޔާ އެވެ. ޑައުންޕޭމަންޓަށް 25،000 ރުފިޔާ ދެއްކުމަށް ފަހު ބާކީ ބައި 10 އަހަރަށް ބަހާލައިގެން ދެއްކެ އެވެ. ޔަގީނުން ވެސް މިއީ، ރައްޔިތުންނަށް ވަރަށް ލުއި ފަސޭހަ އަގުތަކެކެވެ. ބޯހިޔާވަހިކަމަށް ސަލާން ޖެހުމުގައި މުޅި އުމުރު ދުއްވާލަން ޖެހިފައި ތިބި އެތައް ނިކަމެތި ރައްޔިތަކަށް އުފާވެރި ކަމުގެ ކޮޅެއްވެސް ނެތް ހަބަރެކެވެ. އެކަމަކު ސުވާލަކީ، މި ދަނޑިވަޅުގައި އަވަސް އަރުވާލައިގެން އެކަން ކުރަން ސަރުކާރުން ދިމާކުރީ ކީއްވެ ހެއްޔެވެ؟ ބޯހިޔާވަހި ކަމަށް ރައްޔިތުން ސަލާން ޖަހައި އާދޭސް ކުރަމުން އަންނަކަން އެއީ ސިއްރުވެފައި އޮތް ކަމެއް ނޫނެވެ. ބޯހިޔާވަހިކަމެއް ނުލިބި މި މާލޭގައި އެތައް ބަޔަކު އަންނަނީ ގަނަތެޅެމުން އެވެ. އެކަމަކު ސުވާލަކީ މި ހުރިހާ ދުވަސްވީއިރު އެކަން ނުކޮށް ކުއްލިއަކަށް މިދަނޑިވަޅުގައި އަހުހެޔޮކޮށް ގޯތިތަކެއް ދޫކުރަން ސަރުކާރުން ނިންމީ ކޮން ނިޔަތެއްގައި ހެއްޔެވެ؟\nފްލެޓް ފޯމު ނެގުމަށް ފަހު މީހަކު ދަރުބާރުގެއިން ނިކުންނަނީ:- އަހުމަދު ޝުރާއު | އަވަސް\nމި ސަރުކާރަށް ބާކީ މަހެއްހާ ދުވަސް އޮތް އިރު، ކުއްލިއަކަށް އަވަސް އަރުވާލައިގެން ގޯތިތަކެއް ދޫކުރަން ދިމާކުރުމަކީ ހަގީގަތުގައި ވެސް ރައްޔިތުންގެ ޖަޒުބާތުތަކާ ކުޅެލަން ސަރުކާރުން ކުރި ކަމެއް ކަމަށް ބުނުމުގެ ޖާގަ އެބަ އޮތެވެ. އެކަން އިއުލާން ކުރުމާ އެކު އެތައް ސަތޭކަ ރައްޔިތުންނެއް ފޯމު ނަގަން ހައުސިން މިނިސްޓްރީގެ ބޭރުގައި ކިޔޫ ހެދި އެވެ. ފޯމު ނުލިބިގެން ޒުވާބުކޮށް ގަޔަށް އަތްލައި ހަމަނުޖެހުން ހިންގާ ހިސާބަށް ކަންކަން ދިޔަ އެވެ. ބޯހިޔާވަހި ކަމަކީ އެތައް އާއިލާއެއްގެ އުންމީދާ ގުޅިފައި އޮތް ކަމެކެވެ. ކޮންމެ ސަރުކާރަކުން ކޮންމެ ފަދަ ހައުސިން ސްކީމެއް އިއުލާން ކުރިޔަސް ރައްޔިތުން ދިގު ކިޔޫތަކުގައި ޖެހިގެން ވެސް ފްލެޓް ހޯދަން ފޯމް ލަނީ އެހެންވެ އެވެ. އެއީ ކޮންމެހެން އާންމު ރައްޔިތުންނަށް ފަސޭހަ ވެގެން ކުރާ ކަމެއް ނޫނެވެ. އަތްވާއި ވާރޭގައި ކޮޅަށް ތިބެވެސް އެކަން ކުރަނީ ބޯހިޔާވަހިކަމެއް ލިބޭނެ ކަމުގެ ކުޑަ ނަމަވެސް އުންމީދެއް އޮތީމަ އެވެ. ހައުސިން މިނިސްޓަރު މުއިއްޒަށް އެކަން ރަނގަޅަށް އެނގި ހުރެވެސް، 400 ގޯއްޗަށް އާދޭސް ކުރަން ރައްޔިތުން މިނިސްޓްރީއަށް އެއްކުރުމަކީ އެ ނިކަމެތި ރައްޔިތުންގެ މާޔޫސްކަމާއި ޖަޒްބާތުތަކާ ކުޅެލުމެވެ. ރައްޔިތުންގެ އާދޭސްތަކުގެ ނާޖާއިޒު ފައިދާ ނެންގެވުމެވެ. ސިޔާސީ މަގުސަދަށް ނިކަމެތި ރައްޔިތުންގެ ޖަޒުބާތުތައް ބޭނުންކޮށްލުމެވެ. މިއީ އެންމެ ވިޔާނުދާ ރަހުމެއް ނެތް ޒާތުގެ ޕޮލިޓިކްސް އެވެ. މިއީ ލަދެއް ހަޔާތެއް ނެތް، އެތިކްސް އާއި ނޯމް އިން ބޭރުވެފައިވާ ހައްދެއް ނެތް ޕޮލިޓިކްސް އެކެވެ.\nހައުސިން މިނިސްޓަރު ޑރ. މުހަައްމަދު މުއިއްޒު -- ފައިލް ފޮޓޯ | އަވަސް\nމައްސަލައަކަށް ވަނީ މާ ހެޔޮ އަގެއްގައި ގޯތި ވިއްކަން އުޅޭތީއެއް ނޫނެވެ. ހެޔޮ އަގުގައި ރައްޔިތުންނަށް ބޯހިޔާވަހިކަން ލިބޭނެ އިންތިޒާމް ހަމަޖެހިފައި އޮންނަން ޖެހެ އެވެ. އަދި އެކަން ކުރެވެން ޖެހޭނީ ދެ ފުށް ފެންނަ އިންސާފުވެރި ނިޒާމެއްގެ ތެރެއިން އެވެ. މައްސަލައަކަށް ވަނީ، ފަސް އަހަރުގެ ދައުރު ނިމެން ވީމާ ނިކަމެތި ރައްޔިތުން ބޯހިޔާވަހިކަމަށް ސަލާންޖަހާކަން ކުއްލި އަކަށް ހައުސިން މިނިސްޓަރަށް އެނގިވަޑައިގަތީމަ އެވެ. އެކަމަކު އެކަން ކުރަން މިފަހަރު ވެސް ދިމާކުރެއްވީ އިންސާފުގެ އުސޫލުން ބޭރުން އެވެ. ގޯތި ދޫކުރުމުގެ އިންސާފުވެރިކަން ކަށަވަރު ކުރެވޭނެ މެކޭނިޒަމްއެއް ނެތި، ހިތުހުރި ބަޔަކަށް 400 ގޯތި ބަހާލެވޭނެ އުސޫލުން ކަންކަން ހުރީ ތަރުތީބުކޮށްފަ އެވެ. އެކަން ކުރަން އުޅުނީ ވީހާވެސް އަވަސް އަރުވާލައިގެން އެވެ. ދެ ފުށްފެންނާނެ ގޮތެއް ހެދިފައެއް ނެތެވެ.\nމީގެ ކުރިން ވެސް ސަރުކާރުން އަމަލު ކުރީ އެހެން އެވެ. ކުރީގެ އެމްޑީޕީ ސަރުކާރައި ޑރ. މުހައްމަދު ވަހީދުގެ ސަރުކާރުގައި އަޅަން ފަށައި ހުޅުމާލޭގައި ހަދާ ނިމުނު ފްލެޓްތައް ދިނީ އެއްވެސް ކަހަލަ ދެ ފުއްފެންނަ އުސޫލެއް ނެތި، "މިނިސްޓަރުގެ ލިސްޓަކަށް" ކަމަށް ޝައްކު ކުރެވެ އެވެ. އެކަމުގައި ކޮރަޕްޝަނެއް ނެތް ކަމަށް އޭސީސީއިން ނިންމިއަސް ފްލެޓް ލިބި އެތަންތަނުގައި ދިރިއުޅޭ މީހުންނާއި ޕޮއިންޓް ލިބުނު އުސޫލަށް ބަލައިލީމާ އެއީ އިންސާފުގެ މަގުން ހިނގި ކަމެކޭ ބުނަން އަދިވެސް ދައްޗެވެ. އެކަމަކު ރައްޔިތުންގެ ޖަޒުބާތުތަކަށް އެފަހަރު މިނިސްޓަރު މުއިއްޒު ދެއްވީ ބީރު ކަންފަތެވެ. ރައްޔިތުންނާއި ނޫސްވެރިން އާދޭސް ކޮށް ކަލާކޮށްޓަކާ ގޮވީމާ ވެސް ފްލެޓް ލިބުނު މީހުންނަށް މާކްސް ދިން އުސޫލާއި ލިބުނު މާކްސްގެ ތަފްސީލް ހާމަކުރައްވަން މިނިސްޓަރު ދުލެއް ނުދެއްވި އެވެ. އެ މައުލޫމާތު އޮތީ ބޮޑު ފޮށީގައި ރައްކާ ކޮށްފަ އެވެ. ބަހަނާއަކަށް ދެއްކީ އެއީ ބައެއްގެ ޒާތީ މައުލޫމާތު ކަމަށެވެ.\nރައްޔިތުންގެ ޖަޒުބާތުތަކާ ގުޅިފައި އޮތް، ބޯހިޔާވަހިކަމުގެ ކަންތައްތަކުގައި ސަރުކާރުން މިހާ އޮޅުންބޮޅުންކޮށް އަމަލުކޮށްފައި އޮތް އިރު، މާ ހެޔޮ އަގުގައި ބޯ ހިޔާވަހިކަން ރައްޔިތުންނަށް ހޯދަައިދޭން ސަރުކާރުގެ ހެޔޮ ނިޔަތެއް އޮތް ކަމަށް ބުނެވޭނެ ޖާގަ އެއްގޮތަކަށް ވެސް ނެތެވެ. އޭގެ އެންމެ ފުރިހަމަ މިސާލަކީ އިންޑިއާގެ ޓާޓާ ކުންފުންޏާ ހަވާލުކޮށްގެން ގާކޮށްޓާއި އަރަބިއްޔާ ހުރި ބިމުގައި ހަދާފައިވާ ފްލެޓްތަކުގެ އަގު ބޮޑުވެ އާންމުން ޝަކުވާ ކުރުމުން ވެސް ސަރުކާރަށް ގެއްލުންވާ ކަމަށް ބުނެ، އެތަންތަނުގެ އަގު ސޯޝަލް ހައުސިން ސްކީމްގެ އަގުތަކަށް ފައްތަން ސަރުކާރުން އެއްބަސް ނުވުމެވެ. ފަސޭހަ ލުއި ޓާމްސްތަކެއް ފަހިކޮށް ދިނުމުގެ ބަދަލުގައި، ގިނަ ފްލެޓްތައް މުއްސަދިންނަށް ބޮޑު އަގުގައި ނީލަމުގެ އުސޫލުން ވިއްކާ ހުސްކުރީ އެވެ. އެކަމަކު ސަރުކާރުން ބޭނުން ނަމަ، އެ ފްލެޓްތައް ސޯޝަލް ހައުސިން ސްކީމްގެ ދަށުން ދޫކޮށްލެވޭނެ އެވެ. އެކަމުން ދައުލަތަށް ގެއްލޭ ފައިސާއަކީ ރަނގަޅު އިންވެސްޓްމަންޓަކަށް ހެދެން އޮތެވެ. ނިކަމެތި ރައްޔިތުންގެ އާދޭސްތަކުގައި ކޮޅުފައިން ޖަހައި ބޯހިޔާވަހިކަމާ މެދު އިންތިހާއަށް އިހުމާލުވެފައި އޮތް އިރު، ރައްޔިތުންނަށް ހެޔޮ އެދޭ ބަޔެއް ކަމަށް ދެއްކުމުގެ އެއްވެސް މާނައެއް ނެތެވެ. ތިކުރައްވަން އުޅޭ ކަމަކީ ރައްޔިތުންގެ ޖަޒުބާތުތަކާ ކުޅެލައިގެން ސިޔާސީ ފައިދާނެގެނުން ނޫން ދެން ކޮން ކަމެއް ހެއްޔެވެ؟\nގޯއްޗަށް ފޯމް ނަގަން މީހުން ކިޔޫ ޖެހިފައި. - އަވަސް ފޮޓޯ\nހުޅުމާލެއިން 400 އެއްހާ ގޯތި ދޫކުރުމަކީ އަދި ބޯހިޔާވަހި ކަމަށް ސަލާން ޖެހުން ނިމުމަކަށް ގެނެވޭނެ ގޮތެއް އޮތް ކަމެއް ވެސް ނޫނެވެ. އެތަންތަން އިމާރާތް ކޮށްގެން ނޫން ގޮތަކަށް، އެ ތަންތަން ދޫކުރި މަގުސަދު ހާސިލެއް ނުވާނެ އެވެ. ސުވާލަކީ އެ ތަންތަން އިމާރާތްކޮށް ގެއަޅައިގެން ދިރިއުޅެވޭ ފެންވަރުގެ ތިބީ ކިތައް މީހުން ހެއްޔެވެ؟ ހުޅުމާލޭގެ ފުރަތަމަ ފޭސްގައިވެސް ދޫކުރި އެތައް ގޯތިތަކެއް އަދިވެސް ހުރީ ރަނގަޅަށް ނުހެދި އެވެ. މި ބިންތައް ހެޔޮ އަގުގައި ވިއްކުމަކީ އަނެއްކާ ވެސް މުއްސަދިންތަކެއް އިތުރަށް މުއްސަދި ކުރަން ހުޅުވާލެވޭ ދޮރަކަށް ވުމުގެ ފުރުސަތު ބޮޑެވެ. ސަބަބަކަށް ވަނީ، އެ ތަންތަން ވިއްކައިގެން ވިޔަފާރި ކުރަން ބަޔަކު ދިމާކޮށްފާނެތީ އެވެ. ނޫނީ އެ ބިންތައް ދިގު މުއްދަތަށް ކުއްޔަށް ދޫކޮށް އެތަންތަނުން ވިޔަފާރީގެ ފައިދާ ނެގުމުގެ ފުރުސަތު ވެސް އޮތީ އެވެ. މި ހުރިހާ ސަބަބުތަކާ ހުރެ 400 ގޯތި ދޫކުރުމުގައި ސަރުކާރުގެ ނިޔަތް ވަރަށް ވެސް ބޮޑަށް އެބަ ސާފުކޮށްދެ އެވެ.\nސަރުކާރު ބަދަލުވުމުގެ މި މަރުހަލާގެ ތެރޭގައި ގޯއްޗާއި ފްލެޓް ނުވިއްކުމާއި އާ ކޮންޓްރެކްޓްތައް ނުހެދުމަށް އަދި މުވައްޒަފުން ނުނެގުމަށް ދައުލަތުގެ ކަމާ ބެހޭ ހުރިހާ އިދާރާއަކުން އޮތީ ސަރުކާރަށް އަންގައިފަ އެވެ. އެއީ ވެރިކަން ބަދަލުވުމުގެ މަރުހަލާގެ ގާނޫނުގެ ރޫހާ މުޅިން ހިލާފު ދުރު ކަންކަމެވެ. އެތައް ލައްކަ ރައްޔިތުންނެއް އާ ބަސްބުނި އާ ސަރުކާރެއްގެ ސިޔާސަތުތަކަށް ފުރުސަތު ދިނުމަކީ ގާނޫނުތަކުގެ ރޫހެވެ. އަދި އެއީ ބުއްދީގެ ހަމައިން ވިސްނާއިރު އެންމެ ރީތި އުސޫލެވެ. މިދަނޑިވަޅުގައި ކޮންމެހެން ރައްޔިތުންގެ ޖަޒުބާތުތަކާ ކުޅެލައިގެން ސިޔާސީ މަންފާ ނަގަން އުޅުމަކީ ވަރަށް ވެސް ހުތުރު އަމަލެކެވެ. ރައްޔިތުންގެ ބޭނުންތަކަކީ ސިޔާސީ މީހުން ކްރިޑިޓް ނަގައި ހަތިޔާރަކަށް ހަދައިގެން ނުވާނެ އެވެ. ސިޔާސީ ގޮތުން ކުރި ހޯދުމަށް ރައްޔިތުންގެ ޖަޒުބާތުތައް ބޭނުން ކުރުމަކީ ދަށު ދަރަޖައިގެ ސިޔާސީވުމެކެވެ. ތިއީ ރައްޔިތުންނަށް ހެޔޮ އެދުމެއް ނޫނެވެ. ތިއީ ރައްޔިތުންގެ ނިކަމެތިކަން ވަކި ބަޔެއްގެ ސިޔާސީ ކުރިއެރުމަށް ބޭނުން ކުރުމެވެ. ރައްޔިތުންނަށް ހެޔޮކަމެއް ކޮށްދިނުމުގެ މަންޒަރު ދައްކައިގެން، ސިޔާސީ ފައިދާއެއް ނެގުމަކީ ކުރަން ހެޔޮވާވަރުގެ ކަމެއް ނޫނެވެ.\nޑރ. މުހައްމަދު މުއިއްޒު ބޯހިޔާވަހިކަން ހައުސިން މިނިސްޓްރީ\nހައުސިންގެ މަޝްރޫއުތަކަށް 11.6 ބިލިއަން ރުފިޔާ ހަރަދުކުރި


Neyma aa naslee gothun dhimaakuri mahsala balan PSG in govaalaifi – Iru\nސަމާ· 15 ސެޕްޓެމްބަރު 2020\nފްރެންޗް ލީގުގައި އާދިއްތަ ދުވަހުގެރޭ މާސޭއާ ދެކޮޅަށް ޕީއެސްޖީ ކުޅުނު މެޗުގައި ހިނގާދިޔަ ކަންތައްތަކުގެ ތެރޭގައި މާސޭގެ ޑިފެންޑަރު އަލްވާރޯ ގޮންޒާލޭޒް ޕީއެސްޖީގެ ނޭމާއާ ނަސްލީ ގޮތުން ދިމާކުރި މައްސަލަ ބަލަން ޕީއެސްޖީން ގޮވާލައިފި އެވެ.\nމާސޭ އަތުން 1-0 އިން ޕީއެސްޖީ ބަލިވި މެޗުގައި ނޭމާ އަށް ރަތް ކާޑު ދެއްކީ މާސޭގެ ޑިފެންޑަރު ގޮންޒާލޭޒް ބޮލުގައި އަތުން ޖެހުމުންނެވެ. ނޭމާ ހިމެނޭ ގޮތަށް ޕީއެސްޖީގެ ތިން ކުޅުންތެރިންނާއި މާސޭގެ ދެ ކުޅުންތެރިންނަށް ރަތް ކާޑު ދެއްކި އެ މެޗުގައި ހިނގާދިޔަ ކަންތައްތަކަށް އިޝާރާތްކޮށް ޕީއެސްޖީން ނެރުނު ބަޔާނުގައިވަނީ ނޭމާއާ ނަސްލީ ގޮތުން ދިމާކޮށްލި މައްސަލަ ފްރާންސް ފުޓްބޯޅަ ލީގުގެ ޑިސިޕްލިނަރީ ކޮމިޓީން ބަަލައި އަދަބު ދޭން ޖެހޭނަމަ އެކަން އެ ގޮތަށް ކުރަން ޖެހޭނެ ކަމަށެވެ.\nނޭމާ ބުނީ ގޮންޒާލޭޒް ގައިގައި ޖެހީ ނަސްލީ ގޮތުން އޭނާއާ ތަކުރާރުކޮށް ދިމާކުރުމުންނެވެ. މެޗަށް ފަހު ނޭމާ އެނާގެ ސޯޝަލް މީޑިއާގައި ބުނެފައިވަނީ ގޮންޒާލޭޒް ނަސްލީ ގޮތުން އޭނާއާ ދިމާކުރުމުން ހަގީގަތުގައި ޖަހަން ބޭނުންވަނީ އޭނަގެ މޫނުގައި ކަމަށެވެ.\nފަހުން ނޭމާ ނެރުނު ބަޔާނެއްގައި ބުނެފައިވަނީ ގޮންޒާލޭޒް ނަސްލީ ގޮތުން ނޭމާއާ ދިމާކޮށްލުމުން ވަރަށް ބޮޑަށް އަސަރުކުރި ކަމަށާއި އެހެންވެ އެ ވަގުތު އޭނާ އަށް ވެސް ޖަޒުބާތުގައި ޖެހިގެން ގޯހެއް ހެދުނު ކަމަށެވެ. އޭނާ އަށް އެ ގޯސް ހެދުމުގެ އެންމެ ބޮޑު ސަބަބަކީ މެޗުގެ ރެފްރީންގެ ފަރާތުން ވެސް އެކަމަށް މާ ބޮޑު އަޅާލުމެއް ނުލިބުން ކަމަށާއި މި ފަދަ ކަންކަމުން ފުޓްބޯޅަ އެއްކިބާ ކުރަން އެންމެން އެކުގައި މަސައްކަތް ކުރަން ނޭމާ ވަނީ ގޮވާލައިފަ އެވެ.\n“އަހަންނަށް ހެދުނު ގޯސް އަހަރެން ގަބޫލުކުރަން. އަހަންނަށް އެ މައްސަލައިގައި އެ އަށް ވުރެ ރަނގަޅަށް ފުޓްބޯޅައިގެ ރީތި އުސޫލުގެ ތެރެއިން ކަންތައްތައް ކުރެވެންވާނެ. އަނެއް ކޮޅުން އަހަރެންގެ ނަޒަރުގައި އެ ރޭސިސްޓް (ނަސްލީ ގޮތުން ދިމާކުރި މީހާ) އަށް ފުރިހަމަ އަދަބު ދޭން ޖެހޭނެ. ނަސްލީ ތަފާތު ކުރުމާ ދެކޮޅަށް އެންމެ ހަރުކަށި އަދަބު ދޭން ޖެހޭ،” ނޭމާ ބުންޏެވެ.\nނޭމާގެ ވާހަކަތަކަށް ޕީއެސްޖީން ތާއީދު ކުރުމާ އެކު މާސޭ އިން ވަނީ ގޮންޒާލޭޒްގެ ދިފާއުގައި ވާހަކަ ދައްކައިފަ އެވެ. ފްރާންސްގެ ނޫހަކަށް މާސޭގެ އޮފިޝަލަކު ދިން އިންޓަވިއުއެއްގައި ބުނީ ގޮންޒާލޭޒަކީ ނަސްލީ ގޮތުން ދިމާކުރާ މީހެއް ނޫން ކަމަށާއި އޭނާގެ ދިފާއުގައި ވާހަކަ ދައްކާނެ ކުޅުންތެރިން ވެސް މާސޭގައި އެބަތިބި ކަމަށެވެ. މާސޭ އިން ބުނީ ޑިސިޕްލިނަރީ ކޮމިޓީން މައްސަލަ ބަލާނަމަ ފުރިހަމަ އެއްބާރުލުން ދޭނެ ކަމަށާއި ނޭމާ ހުށަހަޅާ މައްސަލަ ބަލާނަމަ ގޮންޒާލޭޒް ގަޔަށް ޕީއެސްޖީގެ އެންހެލް ޑި މާރިއާ ކުޅު ޖެހި މައްސަލަ ވެސް ބަލަން ޖެހޭނެ ކަމަށް ބުންޏެވެ.\nނަސްލީ ގޮތުން ދިމާކޮށްފިނަމަ ފްރެންޗް ލީގުގެ ގަވާއިދުގައިވާ ގޮތުން 10 މެޗުގެ ސަސްޕެންޝަނެއް ވެސް އައުމުގެ ފުރުސަތު އެބައޮތެވެ.


ޝިފްޒާން އަހްމަދު7ޖޫން 2020 21:08\nހިޔާ މަޝްރޫޢުގެ ފުލެޓުތައް /ފޮޓޯ: ޓުވިޓާ\nކުރީގެ ރައީސުލްޖުމްހޫރިއްޔާ ރައީސް ޢަބްދުﷲ ޔާމީން ހިޔާ މަޝްރޫޢު އިފުތިތާޙުކޮށްދެއްވީ 2017 ވަނަ އަހަރުގެ ނޮވެންބަރު މަހުގެ 19 ވަނަ ދުވަހުއެވެ. ކަން ދިމާކުރި ގޮތުން އަޅުގަނޑަށް އެއިރު ހުރެވުނީ ބޭރު ޤައުމެއްގައެވެ. ނަމަވެސް އެއް ފަހަރާ 7،000 ފުލެޓު އަޅާ ވާހަކަ އަޅުގަނޑަށް ޤަބޫލުނުކުރެވުނެވެ.5އަހަރުން އެންމެ ދެ ތިން ހާސް ފުލެޓުވެސް ނޭޅޭ ޤައުމެއްގައި2އަހަރު ތެރޭގައި 7،000 އަޅުއްވާނެ ކަމުގައި ރައީސް ޔާމީން ވިދާޅުވުމުން އަޅުގަނޑު ހިތަށް އެރީ އެހެންޏާވެސް ސިޔާސީ ވެރިން ދައްކަވާ ޒާތުގެ ޚިޔާލީ ފޮލައެެއް، ޙަޤީޤަތަކަށް ނުވާނެ އުންމީދެއް އަދި ވަހުމަކަށްވެ ނިމިދާނެ އަވާމެންދުރެއް ދައްކަވައިލެއްވީ ބާވައޭއެވެ.\nނަމަވެސް މިއަދު އެއުސް ޓަވަރުތައް އެހެރީ ފެންނާށެވެ. ހުޅެވި ހަނދުގެ އަލީގައި ރޭގަނޑުގެ އަނދިރީގައި ދިއްލައިލީމާ ބަލައިލަން ވަރަށް ޗާލެވެ. އެޗާލު މަންޒަރު ފެނުމުން ބަޔަކަށް އަސަރުކުރެއެވެ. އެންމެ ބޮޑު އަސަރެއްކުރަނީ ކުރީގެ ރައީސުލްޖުމްހޫރިއްޔާ، ރައްޔިތުން މަޖިލިހުގެ މިހާރުގެ ރައީސް، ރައީސް މުޙައްމަދު ނަޝީދަށެވެ. އަސަރުކުރައްވާ ވަރުން އިތުރުފުޅު ހައްދަވައި އޮޅުވައިލައްވަން މަސައްކަތްކުރައްވައެވެ. ފުލެޓުގެ ބޮޑުމިނާއި ފުލެޓު އެޅުމަށް ހިނގި ޚަރަދު އޮޅުވައިލައްވައި ދަރަނި ދަންތުރައެއްގެ ގޮތުގައި އެތަންތަން ޞިފަކުރައްވައެވެ.\nއަޅުގަނޑު މިއަދު ހިތަށް އެރީ ކަންކަމުގެ ޙަޤީޤަތް ލިޔެ އަމާނާތްތެރިކަމާއެކު ރައްކާތެރިކުރުމަކީ ޤައުމީ ޚިދުމަތެއް އަދި ޤައުމަށްޓަކައި ކޮންމެހެންވެސް ކުރާންޖެހޭ ކަމެއް ކަމުގައެވެ. މިއީ ރައީސް ޔާމީން ވެރިކަމުގައި އެމަނިކުފާނު ކުރެއްވި މަސައްކަތްޕުޅެއް ކަމުގައިވީނަމަވެސް މިމަޝްރޫޢަކީ ގިނަ ބައެއްގެ ގިނަ ޤުރުބާނީއެވެ. ގިނަ ވަގުތާއި ވަރަށް ގިނަ އަދި އެހާމެ ބުރަ މަސައްކަތެވެ. ނަޝީދު ފަދަ ބޭފުޅަކު ސިޔާސީ ބޭނުމަށް އެއެންމެންގެ މަސައްކަތުގެ އަގު ނަންގަވައިލެއްވުމަށް ޖާގަ ދިނުމަކީ އަޅުގަނޑުގެ ޟަމީރަށް ޤަބޫލުކުރެވޭ ކަމެއް ނޫނެވެ.\nހިޔާ މަޝްރޫޢަކީ އިޖުތިމާޢީ ބޯހިޔާވެހިކަމުގެ މަޝްރޫޢެކެވެ. މިމަޝްރޫޢުގެ ބޭނުމަކީ ކުއްޔަަށް ބޮޑު އަގެއް ދައްކައިގެން އާމްދަނީގެ ބޮޑު ބައެއް އެކަމަށް ހޭދަކޮށްގެން ދިރިއުޅެން މަޖުބޫރުވެފައިވާ ފަރާތްތަކަށް އަގު ހެޔޮކޮށް ބޯހިޔާވަހިކަން ފޯރުކޮށްދިނުމެވެ. އަދި އޭގެ އިތުރަށް މާލޭގައި ގެދޮރަށް އޮތް ޑިމާންޑު ނުވަތަ ބޭނުންޖެހުމަށް ކޮންމެވެސް މިންވަރެއްގެ ލުއިކަމެއް ހޯދައިދިނުމެވެ. އެއް ފަހަރާ 7،000 ފުލެޓު ބާޒާރަށް ނެރެވި ޙައްޤުވެރިންނަށް ލިބިގެންދާއިރު އެއީ ގާތްގަނޑަކަށް 35،000 މީހުންގެ އާބާދީއެކެވެ. އެއެންމެން މާލޭގެ ކާރޫބާރޫ ބޮޑު ތޮއްޖެހުމުގެ ތެރެއިން ނުކުމެގެން ދިއުމުން ވަރަށް ބޮޑު ލުއެއް މާލެއަށް ލިބޭނެއެވެ.\nދެވަނަ ކަމަކަށް ހިޔާ މަޝްރޫޢަކީ އިޖުތިމާޢީ ބޯހިޔާވަހިކަމުގެ އައު ތަޞައްވުރެއްގެ މަތީގައި ފަރުމާކުރެވި ހިންގުނު މަޝްރޫޢެކެވެ. އިނގިރޭސި ބަހުން ދަންނަވާނަމަ، ވާޓިކަލް ހައުސިން ނުވަތަ މައްޗަށް އުފުލިފައިވާ ޢިމާރާތްތަކުގައި ގެދޮރުވެރިކުރުމުގެ ވިސްނުމުގެ މައްޗަށް ބިނާވެފައިވާ މަޝްރޫޢެކެވެ. ސިންގަޕޫރު ފަދަ ބިމުގެ ވަސީލަތް ތަދު ޤައުމުތަކުގައި ބޯހިޔާވަހިކަން ފޯރުކޮށްދިނުމަށް ގެންގުޅެނީ މިތަޞައްވުރެވެ.\nއިޖުތިމާޢީ ގެދޮރުވެރިކަމުގެ ސިޔާސަތުގެ ދަށުން ދުނިޔޭގެ އެއްވެސް ތަނެއްގައި ފޯރުކޮށްދޭ ގެދޮރަކީ މާ ބޮޑު ތަންތަނެއް ނޫނެވެ. ރައީސް ނަޝީދު ވިދާޅުވާ ގޮތުންނަމަ ހިޔާ ފުލެޓުތަކުގެ ބޮޑުމިނަކީ އެންމެ 500 އަކަފޫޓެވެ. ނަމަވެސް ޙަޤީޤަތުގައި އެއިން ފުލެޓެއްގެ ކާޕެޓު އަޅާ ސަރަހައްދު އެކަނި ގުނައިފިނަމަ ބޮޑުމިނަކީ 575 އަކަފޫޓެވެ. އަދި ބެލްކަންޏާއި ހޯލްވޭތަކާއި އިތުރު ސަރަހައްދުތައް ހިމަނައިފިނަމަ ޖުމްލަ 720 އަކަފޫޓެވެ. ނަމަވެސް ނަޝީދާއި އެމަނިކުފާނުގެ އަޢުވާނުންނަށް އެނަންބަރު ޖައްސަވައިން ލިޔުއްވައިގެން ލިބިވަޑައިގަންނަވާ ސިޔާސީ މަންފާ ކުޑަވާނެއެވެ. ޗައިނާ ސަފީރު އެޢަދަދު ވަރަށް ރަނގަޅަށް ހާމަކުރައްވާފައިވެއެވެ.\nމާލެއިން ލިބެން ހުންނަ2ކޮޓަރީގެ އެޕާޓުމެންޓުތަކުގެ ބޮޑުމިނަކީ ކިހާވަރެއް ހެއްޔެވެ؟ އެތަންތަނުގެ ކުއްޔަކީ ކިހާ ވަރެއް ހެއްޔެވެ؟ މިވެސް ނަޝީދާއި އެމަނިކުފާނުގެ ބައިވެރިންނަށް ދަންނަވައިލަން ބޭނުންވާ ސުވާލުތަކެވެ. ރާއްޖެތެރެއަށް ނިސްބަތްވާ ނިކަމެތި އަޅުގަނޑު ދިރިއުޅެމުން މިދަނީ ދެ ކޮޓަރީގެ އެޕާޓުމެންޓެއްގައެވެ. މިތަނުގައި 575 އަކަފޫޓު ހުންނާނެ ހެން ހިއެއްނުވެއެވެ. މަހަކު 16،000 ރުފިޔާ ކުއްޔަށް ދައްކާންޖެހެއެވެ. އެހެންވީމާ 5،600 ރުފިޔާއަށް މިއަށްވުރެ ތަނަވަސް ތަނެއް ލިބުނީމައި އެކަމާ އުފާނުކުރާންވީ ސަބަބެއް އޮންނާނެ ހެެއްޔެވެ؟ އަޅުގަނޑަކަށް ހިޔާ މަޝްރޫޢުން ފުލެޓެއް ނުލިބެއެވެ. ނަމަވެސް އެފުލެޓުތައް ލިބުނު މީހުންނަށް އެއީ ވަރަށް ބޮޑު ލުއެކެވެ. އެކަން އެނގޭނީ ކުއްޔަށް މަހަކު 15،000 ރުފިޔާއަށް ވުރެ ބޮޑު ޢަދަދެއް ދީގެން ދަތި ގޮޅިތަކުގައި ދިރިއުޅޭ މީހުންނަށެވެ.\nދެން އޮތް ވާހަަކައަކީ ފުލެޓުތަކުގެ އަގާ ގުޅޭ ގޮތުން ރައީސް ނަޝީދު ހައްދަވާ އިތުރުފުޅެވެ. ރައީސް ނަޝީދު ގެންގުޅުއްވާ ކަލްކިއުލޭޓަރުން ހިސާބުޖެއްސެވުމުން މިއިން ފުލެޓެއްގެ އަގަކީ ކޮންމެ އަކަފޫޓަކަށް 1،900 ރުފިޔާއެވެ. ނަމަވެސް އެހިސާބު ޖެއްސެވި ގޮތެއް އެނގޭ މީހަކު މިއުޑު ދަށުގައި ނެތެވެ. މަޢުލޫމާތު ހޯއްދެވި ގޮތެއް ތަނެއްވެސް ދެކެދެނެވޮޑިގެންވަނީ މާތްﷲއެވެ.\nއަޅުގަނޑު ދަންނަވައިލާނީ ތަފުޞީލު ހިސާބުތަކެވެ. މިމަޝްރޫޢުގެ ޢިމާރާތްތައް ބިނާކުރުމަށް ހިނގި ޚަރަދަކީ 6,692,280,0000 ( ހަ ހާސް ހަސަތޭކަ މިލިއަން ނުވަދިހަ ދެ މިލިއަން ދެ ލައްކަ އައްޑިހަ ދެހާސް) ރުފިޔާއެވެ. ބޮޑު ޢަދަދެކެވެ. ނަމަވެސް 7،000 ދިވެހި ޢާއިލާގެ ބޯހިޔާވަހިކަން2އަހަރު ތެރޭގައި ކަށަވަރުކުރުމަށް މިއީ ބޮޑު ހޭދައެއް ނޫނެވެ. މިހޭދަ ސަރުކާރުން ކުރުމުން އިޤުތިޞާދުގައި ދައުރުކުރާ ފައިސާ އިތުރުވާނެއެވެ. އެވާހަކަ އެއްފަރާތެއްގައި ބޭއްވުމަށްފަހު މިޢަދަދުން ބަލާނަމަ ބިނާކުރުމުގެ ހުރިހާ މަސައްކަތެއް ނިންމައިލުމުން އަކަފޫޓަކަށް ހޭދަވެފައިވާނީ 1،395 ރުފިޔާއެވެ.\nއިތުރަށް މިހުރިހާ ތަނެއްގެ މަސައްކަތް އެކީ ނިންމައިލުމަށް ފިނިޝިންގެ ޚަރަދުގެ ގޮތުގައި ޖުމްލަ އިތުރު 640،505،798 (ހަސަތޭކަ ސާޅީސް ހާސް މިލިއަން ފަސްލައްކަ ފަސްހާސް ހަތް ސަތޭކަ ނުވަދިހަ އަށް ރުފިޔާ) ހޭދަވާނެއެވެ. އެފައިސާއާއި ޢިމާރާތްކުރުމުގެ ޚަރަދާ އެއްކޮށްލައިގެން ޖުމްލަ އަކަފޫޓަކަށް ޖެހޭ މިންވަރު ބަލައިފިނަމަ އަކަފޫޓަކަށް ޖެހޭނީ 1،529 ރުފިޔާއެވެ. ކޮންމެ ފުލެޓެއް އެޅުމަށް އިމާރާތްކުރުމުގެ އަގުގެ ގޮތުގައި ޖުމްލަ ހޭދަވާނީ 957،040 ރުފިޔާއެވެ. އެއީ ޑޮލަރުން ބަލާނަމަ 62،000 ޑޮލަރެވެ.\nރައީސް ނަޝީދު އިތުރަށް ވިދާޅުވާ ގޮތުގައި 11،000 ރުފިޔާއަށްވުރެ ކުޑަކޮށް މިތަންތަން ކުއްޔަށް ދީގެން ފަރުޖެހޭނެ ގޮތެއް ނޯންނާނެއެވެ. އެހެން އެވިދާޅުވަނީ ގިނަ ބަޔަކަށް މިމަޝްރޫޢަށް ފައިސާ ދެއްކުން ހަމަޖެހިފައިވާ ގޮތް ނޭނގޭތީއެވެ. މިމަޝްރޫޢަށް ފައިސާ ދައްކަން ފަށަންޖެހެނީ ދެ އަހަރު ދުވަހުގެ ގުރޭސް ޕީރިއަޑު ހަމަވުމުންނެވެ. އިންޓަރެސްޓު ރޭޓަކީ 3.3% އެވެ. މިފުލެޓުތައް ބިނާކުރުމަށް ދިޔަ ޚަރަދާއި ތަނުގެ ކަންކަން ނިންމަން ކުރަންޖެހުނު ހޭދަތައް އެއްކޮށްލުމުން ކޮންމެ ފުލެޓަކަށް ޖެހޭ އަގަކީ 1،270،591.0 ރުފިޔާއެވެ. ދެން 20 އަހަރަށް މިފައިސާ ބަހައިލުމުން އަހަރަކަށް ޖެހޭނީ 63،529 ރުފިޔާއެވެ. 12 މަހަށް މިފައިސާ ބަހައިލުމުން ދޭންޖެހޭނީ 5،294 ރުފިޔާއެވެ.\nރައީސް ޔާމީނުގެ ވެރިކަމުގައި އެމަނިކުފާނު ނިންމެވީ 20 އަހަރު ދުވަހުން ފައިސާ ދައްކާނަމަ، 5،600 ރުފިޔާއަށް އެތަންތަން ކުއްޔަށް ދެއްވުމަށެވެ. އެއީ މިފުލެޓުތައް އެޅުމަށް ކުރެވިފައިވާ ހޭދައަށް ބަލާއިރު މުނާސަބު އަގަކަށްވާތީއެވެ. އަދި ނަގާފައިވާ ލޯނު ދެއްކުމަށް އެމިންވަރަށް ފައިސާ ލިބޭނަމަ ދަތިކަމެއް މެދުވެރިނުވާނެތީއެވެ.\nފުލެޓު ނުދެވުމަކީ ކާމިޔާބު؟!\nފުލެޓުތައް ނުދެވި އެފުލެޓުތަކުގެ އަގު އުފުލުމުގެ ފުރުޞަތު މިހާރު މިދަނީ ބޮޑުވަމުންނެވެ. ސަބަބަކީ އެންމެ ކަމެކެވެ. މިފުލެޓުތައް ބިނާކޮށް ނިންމާލުމަށްފަހު، ފުލެޓުތަކުގެ ފިނިޝިން މަސައްކަތް ނިންމައިނުލެވުމެވެ. މުށި ޖަހައި ދޮރު ބަހައްޓައި އިތުރު އެފަދަ ކަންކަން ނިންމައިނުލެވި ދެ އަހަރު ފާއިތުވާން މިހިރަ ދަނީއެވެ. މިއަހަރުގެ ސެޕްޓެންބަރު މަހުގައި މިފުލެޓުތައް ބިނާކުރުމަށް ނެގި ލޯނުތައް ދައްކަން ފަށަން ޖެހިދާނެ ކަމަށް ބައެއް ފަރާތްތަކުން މަޢުލޫމާތު ލިބެއެވެ.\nމިފުލެޓުތަކަށް ވަނުމުގެ ކުރިން ކުރަންޖެހޭ އެންމެ ފަހު މަސައްކަތް ކުރުމަށް ޚާއްޞަ ޕެކޭޖުތަކެއް ހަދައި ފުލެޓު ލިބޭ ފަރާތްތަކުގެ ތެރެއިން ކޮންމެ ފަރާތަކުންވެސް އެފަރާތެއް ބޭނުންވާ ޕެކޭޖެއް ނަގައިގެން އެމަސައްކަތްކުރެވޭނެ ގޮތަށް އެއިރު ރައީސް ޔާމީން ސަރުކާރުގައި ރާވާފައިވެއެވެ. އަދި ފިނިޝިން މަސައްކަތްކުރުމަށް ބޭނުންވާ މާލީ އެހީތެރިކަންވެސް ހޯދައި އެކަންވެސް އޮތީ އެއްބަސްވުމަކާ ހަމައަށް ގެންދެވިފައެވެ.\nރައީސް ޔާމީނުގެ ތަޞައްވުރަގައި 2019 ވަނަ އަހަރުގެ ފުރަތަމަ ކުއާޓާގައި ފުލެޓު ލިބުނު މީހުން އެތަންތަނަށް ވަންނާނެއެވެ. އެކަން އެގޮތަށް ކުރުމަށް ބޭނުންވާ ހުރިހާ މަސައްކަތެއް ނިމި އަދި ލިޔެކިޔުން ނިމިފައިހުރި 7،000 ފުލެޓު ފަޅަށް އެހެރީ ކީއްވެހެއްޔެެވެ؟ އެއީ ރައީސް ނަޝީދު ހިންގަވާ އެޖެންޑާ19 އާއި ސަރުކާރުން ހިންގާން އުޅެ ނުހިންގޭ ޖަޒީރާ ރާއްޖެ ތަޞައްވުރުގެ މޮޅުކަމުން ހެއްޔެވެ؟ ވެރިކަމާއި އާރާއި ބާރުގައި މިތިއްބެވި ޢިއްޒަތްތެރީންގެ ޤާބިލުކަމާއި ކުޅަދާނަކަމުން ހެއްޔެވެ؟\nބަޔަކު ރުޅިއަޔަސް ނުރުހުނަސް ހިޔާ ފުލެޓުތަކަކީ އެތައް ދިވެހި ޢާއިލާއަކަށް ހަމަޖެހުން ގެނެސްދީ ގެދޮރުގެ ދަތިކަމުން މިންޖުކޮށްދީ އައު ދިރިއުޅުމަކަށް ގެންގޮސްދޭނެ ފުލެޓުތަކެކެވެ. އެއީ ގިނަ ބައެއްގެ އުންމީދުތަކެވެ. ބަޔަކު އޮޅުވައިލިޔަސް ދޮގު ހެދިޔަސް ދިވެހި ތާރީޚުގައި އެއް ފަހަރާ އެންމެ ގިނަ ދިވެހިންނަށް އެންމެ އަގުހެޔޮކޮށް ގެދޮރުވެރިކަން ލިއްބައިދޭނެ މަޝްރޫޢެވެ.\nރައީސް ޔާމީން ބޯހިޔާވަހިކަން ހިޔާ މަޝްރޫޢު ގެދޮރު\nDecember 28, 2019 10:42:59\nކުލީގެ މައްސަލައަށް ހައްލެއް ހޯދައިދިނުމުގެ ވިސްނުމެއް، ޤާބިލުކަމެއްވެސް މިސަރުކާރުގައި ނެތް: ޝިޔާމް


Co- load in ARC ah 35000 Rufiyaa ge ehee eh\nއާކް އަށް ފައިސާ ހަވާލުކުރުމުގެ ރަސްމިއްޔާތު: އާކު އިން ކުޑަކުދިންގެ ހައްގު ހޯދައިދޭން މަސައްކަތް ކުރޭ -- ފޮޓޯ އޭސް ހާޑްވެއާ\nކޯ ލޯޑް މޯލްޑިވްސް ޕްރައިވެޓް ލިމިޓެޑުން އެހީގެ ގޮތުގައި އާކް ޖަމިއްޔާއަށް 35000ރ. ދީފި އެވެ.\nއޭސް ހާޑްވެއާގެ އެހީތެރިކަމާއެކު ކޯ ކޯޑް މޯލްޑިވްސް އިން އާކަށް ފައިސާ ހަވާލު ކޮށްފައިވަނީ މި މަހު ހަވަނަ ދުވަހު އެވެ. އެ ކުންފުނިން އާކަށް ފައިސާ ހަވާލުކޮށް ދެއްވީ ކުންފުނީގެ ޖެނެރަލް މޭނޭޖާ މުހައްމަދު ހާނީ އެވެ. އާކްގެ ފަރާތުން އެހީއާ ހަވާލުވެ ވަޑައިގަތީ މެނޭޖިން ޑިރެކްޓާ މުރުތަލާ މޫސާ އެވެ.\nއާކް ޖަމިއްޔާއަކީ ކުޑަކުދިންގެ ހައްގުތަކުގެ ދިފާއުގައި ވަކާލާތު ކުރުމުގެ ގޮތުން 2009 ވަނަ އަހަރު އުފައްދާފައިވާ ޖަމިއްޔާ އެކެވެ. މި ޖަމިއްޔާގެ ކޯ ފައުންޑާ އަދި އެކްޒެކެޓިވް ޑައިރެކްޓާއަކީ ކުރީގެ ޖެންޑާ މިނިސްޓަރު ޒެނީޝާ ޝަހީދު\nފައިސާގެ އެހީ ހަވާލުކުރުމަށްފަހު ހާނީ ވަނީ، ކުރިއަސް އޮތްތަނުގައި އާކް ޖަމިއްޔާއާއެކު މިހާރަށްވުރެ ގާތުން މަސައްކަތްކުރުމަށް ކޯ-ލޯޑުން ބޭނުންވާ ކަމަށެވެ. އަދި މުޖުތަމައުގެ ކުރިއެރުމަށް އާކުން ކޮށްދެމުން ގެންދާ ކަންތައްތަކަށް އޭނާ ތައުރީފު ކުރެއްވި އެވެ.\nއާކްގެ ކޯ ފައުންޑަރ އަދި ކުރީގެ ޖެންޑާ މިނިސްޓަރު ޒެނީޝާ ޝަހީދު ޒަކީ ވިދާޅުވީ ކޯ-ލޯޑުން ދިން އެ އެހީ ބޭނުން ކުރާނީ ކުޑަކުދިންނަށް ކުރާ އަނިޔާއާ ގުޅޭގޮތުން މާލެ އާއި އަތޮޅުތެރޭގައި ހިންގާ ހޭލުންތެރި ކުރުމުގެ ކެމްޕެއިން ހަރަކާތްތަކުގައި ކަމަށެވެ.


ހއ. އުތީމުގެ އަމިއްލަ ޖަމްއިއްޔާ އެއް ކަމަށްވާ "ވިންގާސް"އިން އިންތިޒާމް ކޮށްގެން އެރަށުގެ ކަނބަލުންނަށް ހާއްސަކޮށް ވޮލީ މުބާރާތެއް ބޭއްވުމަށް ނިންމައިފިއެވެ.\nމިއަންނަ ޑިސެމްބަރ މަހުގެ 15 އިން 22 އަށް ކުރިއަށް ގެންދިއުމަށް ހަމަޖެހިފައިވާ މި މުބާރާތުގައި ޖުމްލަ4ޓީމަކުން ބައިވެރިވުމަށް ވަނީ ހަމަޖެހިފައެވެ.\n"ތިލަދުން"އަށް މައުލޫމާތު ދެއްވަމުން ވިންގާސް ގެ މެމްބަރެއް ކަމަށްވާ މުޙައްމަދު ބަސީރު ވިދާޅުވީ މި މުބާރާތުގައި ބައިވެރިވުމުގެ ފުރުސަތު ނޮވެމްބަރ މަހުގެ 1 އިން 10 ވަނަ ދުވަހާއި ހަމައަށް ހުޅުވާލެވިގެން ދިޔަ ކަމަށެވެ. އަދި އެ މުއްދަތުގެ ތެރޭގައި ނަންނޯޓް ކުރި ފަރާތްތައް4ޓީމަކަށް ބަހާލާފައިވާ ކަމަށެވެ.\nއެގޮތުން މުބާރާތުގައި ބައިވެރިވި ހުރިހާ ޓީމެއް ބައްދަލުކޮށް ބޭއްވޭ މެޗުތަކަށް ފަހު އެންމެ ގިނަ ޕޮއިންޓް ހޯދާ2ޓީމެއް ފައިނަލް ދާ ގޮތަށް ހަމަޖެހިފައިވާ ކަމަށާއި އަދި މުބަރާތުގައި އެކި ވަނަތަކަށް ދާ ފަރާތްތައް ހޮވިގެންދާނެ ކަމަށް އެޖަމްއިއްޔާއިން ވިދާޅުވިއެވެ. އެގޮތުން ޗެމްޕިއަން ޓީމް، ރަނަރަޕް ޓީމް، ފެއަރޕްލޭ ޓީމްގެ އިތުރުން ޓޮޕް ސިކްސް ޕްލޭޔަރސް އަދި ބެސްޓް ކޯޗް މި މުބާރާތުގެ ތެރެއިން ހޮވިގެންދާނެއެވެ.\nކޮންމެ ދުވަހަކު މެޗެއް ކުޅުމަށް ހަމަޖެހިފައިވާ މިބުރާތުގައި މިހާތަނަށް ކުރިމަތިވެފައިވާ ދަތި ކަމަކީ މުބާރާތް ކުރިއަށް ގެންދިއުމަށް ހަމަޖެހިފައިވާ އައުޓްޑޯ ކޯޓުގައި ލައިޓިން ސިސްޓަމް ހަރުކުރެވިފައި ނުވުން ކަމަށް އެ ޖަމްޢިއްޔާ އިން ވަނީ ފާހަގަ ކޮށްފައެވެ. ނަމަވެސް ކައުންސިލް ގެ އެހީތެރިކަމާއިއެކު އެމައްސަލައަށް ހައްލެއް ހޯދުމުގެ މަސައްކަތް މިހާރު ކުރިއަށްދާ ކަމަށް ވަނީ ވިދާޅުވެފައިވެއެވެ.\nމިފަދަ މުބާރާތެއް ކުރިއަށް ގެންދިއުމުގެ އެންމެ ބޮޑު މަގުސަދެއްގެ ގޮތުގައި އެޖަމްޢިއްޔާއިން ވިދާޅުވެފައިވަނީ ރަށުގެ ކަނބަލުންގެ މެދުގައި ކުޅިވަރަށް އޮންނަ ލޯބި އިތުރުކޮށް އެކުވެރިކަން އާލާކުރުން ކަމަށެވެ.\nއުތީމުގެ ރެސްޓޯރެންޓްއެއް ކަމަށްވާ "ބަހާރު ޑައިން" މި މުބާރާތުގެ މެއިން ސްޕޮންސާއެއް ގޮތުގައި ހަމަޖެހިފައި ވާއިރު އެކްސްކްލުސިވް ސްޕޮންސަރ އެއްގެ ގޮތުގައި ހަރަކާތް ތެރިވަނީ "ޓައިމްލެސް ގްރޫޕް" އަދި "އަވި މޯލްޑިވްސް" އެވެ. މީގެ އތުރުން "ފެހި ވެލާ ޑައިވް" ،"ކަވި މާޓް މެގަ ޝޮޕް" އަދި "މަޅި އެމްވީ" ގެ އެހީތެރިކަން އެޖަމްޢިއްޔާއިން ވަނީ ފާހަގަ ކުރައްވާފައެވެ.\nމިމުބާރަތުގެ މީޑިއާ ޕާޓްނާ އެއްގެ ގޮތުގައި " ތިލަދުން" ވަނީ ހަމަޖެހިފައެވެ.\n"ވިންގާސް" ޖަމްޢިއްޔާ އަކީ މިއަހަރުގެ ޖުލައި ހިސާބުގައި ރަޖިސްޓްރީވެފައިވާ އަމިއްލަ ޖަމްޢިއްޔާއެކެވެ.\nއުތީމު ދޫނި ތުނޑިން ފެނުނު އާސާރީ ވަޅު، ބޮޑުތަކުރުފާނު ހަނދާނީ މަރުކަޒަށް ގެންގޮސްފި\nއުތީމު "ވިންގާސް"އިން އެރަށުގެ ބަނދަރުގައި ރަށުގެ މުހިންމު ތަންތަން އަންގައިދޭ ބޯޑެއް ހަރުކޮށްފި\nއުތީމު ތުނޑިން ފެނުނު ވަޅާ ގުޅޭ ސާވޭއެއް ފަށައިފި\nއުތީމު ހުޅަނގު ފަރާތު ތުނޑިން އާސާރީ ވަޅެއް ފެނިއްޖެ\nބޮޑުތަކުރުފާނުގެ ޤައުމީ ޖިހާދުގެ މައްޗަށް ފިލްމެއް\nބޭނުންވަނީ ޤައުމަށްޓަކައި މޭ އައްޑަނައަކަށް ދިއްކޮށްލަދޭނެ ދަރިން: އުތީމު ރައީސް


India ge bodethi kunfunithakaaeku investmant foaramgai 400 kunfuni\nބޮޑެތި ކުންފުނިތަކާއެކު އިންވެސްޓްމަންޓް ފޯރަމްގައި 400 ކުންފުނި\nރާއްޖޭގެ ބޮޑެތި ވިޔަފާރިތައް ބައިވެރިވޭ\nފޯރަމް ފަށާނީ މާދަމާ\nއިންޑިޔާގެ ބޮޑެތި ވިޔަފާރިތައް ހިމެނޭ\nމާދަމާ އިންޑިޔާގައި ފަށާ، މޯލްޑިވްސް އިންވެސްޓްމަންޓް ފޯރަމްގައި އިންޑިޔާ އާއި ރާއްޖޭގެ 400 ވިޔަފާރި ބައިވެރިވެފައިވާ ކަމަށް އިކޮނޮމިކް މިނިސްޓްރީން ބުނެފި އެވެ.\nއިކޮނޮމިކް އެގްޒެކެޓިވް ކޯޑިނޭޓަރު އިބްރާހިމް ޔޫސުފު "އަވަސް" އަށް ވިދާޅުވީ އިންވެސްޓްމަންޓް ފޯރަމްގައި 400 އަށް ވުރެ ގިނަ ކުންފުނި ބައިވެރިވާއިރު ކުންފުނިތަކުގެ ތެރޭގައި އިންޑިޔާގެ ބޮޑެތި ކުންފުނިތައް ވެސް ހިމެނޭ ކަމަށެވެ.\n"ވަރަށް ނަން މަޝްހޫރު ކުންފުނިތައް މިހާރު ވެސް ވަނީ ރަޖިސްޓްރީ ކޮށްފަ. އަދިވެސް ރެޖިސްޓްރޭޝަން ހުޅުވާލާފައި އޮތުމުން އިތުރު ފަރާތްތަކުން ބައިވެރިވާނެ ކަމަށް ބެލެވޭ،" އިބްރާހިމް ވިދާޅުވި އެވެ.\nނިއު ދިއްލީގެ ތާޖު ހޮޓެލްގައި ބާއްވާ އިންވެސްޓްމަންޓް ފޯރަމް ކުރިޔަށްދާނީ 21 އިން 22 އަށެވެ. މިގޮތުން 21 ވަނަ ދުވަހު އޮންނަނީ ގާލާ ޑިނާ އެވެ. އަދި ރަސްމީ ކޮންފަރެންސް އޮންނާނީ 22 ވަނަ ދުވަހު އެވެ.\nއިބްރާހިމް ވިދާޅުވީ މި އަހަރުގެ އިންވެސްޓްމަންޓް ފޯރަމްގައި ރާއްޖޭގެ ބޮޑެތި ކުންފުނިތަކުގެ އިސްވެރިން ވެސް ބައިވެރިވާނެ ކަމަށެވެ.\n"ރާއްޖޭގެ ވެސް އެންމެ ބޮޑެތި ކުންފުނިތަކުގެ އިސްވެރިން މި އިވެންޓުގައި ބައިވެރިވާނެ،" އިބްރާހިމް ވިދާޅުވި އެވެ.\nމި އަހަރުގެ އިންވެސްޓްމަންޓް ފޯރަމްގައި ރާއްޖޭން 200 އަށްވުރެ ގިނަ ވިޔަފާރިތައް ބައިވެރިވާނެ އެވެ. މިގޮތުން ރާއްޖޭގެ ވަފުދުގައި އެންމެ އިސްކޮށް ބައިވެރިވެ ވަޑައި ގަންނަވާނީ ނައިބް ރައީސް އަބްދުﷲ ޖިހާދު އެވެ. އަދި އިންޑިޔާއިން ބައިވެރިވުމަށް ހަމަޖެހިފައިވަނީ ކޮމާސް މިނިސްޓަރެވެ.\nއިންވެސްޓްމަންޓް ފޯރަމްއަކީ ރާއްޖޭގައި ހުރި އިންވެސްޓްމަންޓް ފުރުސަތުތައް އަންގައި ދިނުމަށް ސަރުކާރުން ބާއްވާ ފޯރަމެކެވެ. އިންވެސްޓްމަންޓް ފޯރަމް މީގެ ކުރިން ސިންގަޕޫރާއި ޗައިނާގައި ވެސް ބާއްވާފައިވެ އެވެ.


Maumoon PPM Athulumakee Democracy Ah Huraselhun - Mundhu - Vaguthu\nމައުމޫން ޕީޕީއެމް އަތުލުމަކީ ޑިމޮކްރަސީއަށް ހުރަސް އެޅުން – މުންދު\nދިވެހިރާއްޖެއިން ސްރީލަންކާއަށް ކަނޑައަޅުއްވާފައި ހުންނަވާ ސަފީރު މުހައްމަދު ހުސައިން ޝަރީފް (މުންދު) "ވަގުތު"އަށް އިންޓަވިއު ދެނީ - ވަގުތު އިމޭޖްސް: އަމީން ފަހުމީ\nރައީސް މައުމޫނާއި، އެމަނިކުފާނުގެ ބައިވެރިން "ޕީޕީއެމްގެ ނަން ވަގަށް ނެގުމަކީ" ޑިމޮކްރަސީ އަށް ހުރަސް އެޅުން ކަމަށް ދިވެހިރާއްޖެ އިން ސްރީލަންކާ އަށް ކަނޑައަޅުއްވާފައި ހުންނަވާ ސަފީރު މުހައްމަދު ހުސައިން ޝަރީފް (މުންދު) ވިދާޅުވެއްޖެއެވެ.\nމުންދު މިހެން ވިދާޅުވީ މިރޭ ޕީޕީއެމްގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުންނެވެ.\nމުންދު ވިދާޅުވީ ޕީޕީއެމްގެ އައިޑެންޓިޓީ ނިގުޅައިގަންނަން ކުރިން ޕާޓީ އިން ވަކިވި ބޭފުޅުންކޮޅެއް މަސައްކަތް އެބަކުރައްވާ ކަމަށާއި އެއީ ޒިންމާދާރު އިދިކޮޅު ޕާޓީއެއް ރާއްޖެ އިން ނައްތާލުމަށް ކުރައްވާ މަސައްކަތްޕުޅެއް ކަމަށެވެ.\n"ޒިންމާދާރު އިދިކޮޅު ޕާޓީއެއް އޮންނަން ޖެހޭ. މައިނޯރިޓީގެ އަޑު އުފުލާނެ ބަޔަކު ވެސް ތިބެން ޖެހޭ. ސަރުކާރެއް ޒިންމާދާރު ކުރުވަން އިދިކޮޅު ޕާޓީއެއް އޮންނަން ޖެހޭ. މިއީ ޑިމޮކްރަސީގެ އަސާސްތައް. މިއަސާސްތައް ނައްތާލެވިގެން ދިއުމަކީ ޑިމޮކްރަސީ އަށް ހުރަސް އެޅުން." މުންދު ވިދާޅުވިއެވެ.\nމުންދު ވިދާޅުވީ ޕީޕީއެމް އިން ވެރިކަން ދޫކޮށްލާއިރު އިދިކޮޅު ޕާޓީތަކެއް ނޯންނާނެ ކަމަށާއި 17 ނޮވެމްބަރ ގެ ފަހުން އޮންނާނީ އިދިކޮޅު އެންމެ ޕާޓީއެއް ކަމަށެވެ. އެހެންކަމުން އިދިކޮޅު ޕާޓީއަށް އެޕާޓީގެ ދައުރު އަދާކުރަން ފުރުސަތު ދެއްވަން ޖެހޭ ކަމަށް މުންދު ވިދާޅުވިއެވެ.\n"އަޅުގަނޑުމެންގެ މަސައްކަތައް ހުރަސް އަޅަން ކުރާ މަސައްކަތަކީ ޑިމޮކްރަސީ އާއި ދެކޮޅަށް ކުރައްވާ މަސައްކަތެއް. މިޕާޓީގެ އައިޑެންޓިޓީ ވަގަށް ނަގައިފިނަމަ މިރާއްޖޭގައި އޮޕޮޒިޝަނެއް ނޯންނާނެ." މުންދު ވިދާޅުވިއެވެ.\nމުންދު ވިދާޅުވީ ހުޅަނގުގެ ޑިމޮކްރަސީގެ އަސާސްތަކަކަށް ވަކާލާތު ކުރާ ސަރުކާރެއް އަންނައިރު އޮޕޮޒިޝަނަށް ހުރަސް އެޅުމަކީ ޑިމޮކްރަސީ އަށް ހުރަސް އެޅުން ކަމަށް ސަރުކާރުން ވެސް ގަބޫލު ކުރައްވަން ވާނެ ކަމަށެވެ.\nވެރިކަންކުރާ ޕާޓީ، ޕީޕީއެމުން މިދިޔަ ހަފުތާގައި ބޭއްވި ކޮންގްރެސްއާ ގުޅޭ ކަންބޮޑުވުންތަައް، ފާހަގަކޮށް މައުމޫން މިއަދު ވަނީ އިލެކްޝަންސް ކޮމިޝަންގެ ރައީސް އަހްމަދު ޝަރީފަށް ސިޓީއެއް ފޮނުއްވާފައެވެ.\nޝަރީފަށް ފޮނުއްވި ސިޓީގައި މައުމޫން ވިދާޅުވީ ޕީޕީއެމުން ކޮންގްރެސް ބާއްވާފައިވަނީ ޕާޓީގެ އަސާސީ ގަވާއިދުގައި ބަޔާންކޮށްފައިވާ ފަދަ ސަބަބެއް މެދުވެރިވެފައި ނުވާ ހާލަތެއްގައި ކަމަށެވެ. އެހެންވެ އެ ކޮންގްރެސް އަކީ އަސާސީ ގަވާއިދާއި ޕާޓީގެ އިންތިޚާބުތަކާ ބެހޭ ގަވާއިދުތަކާ ހިލާފަށް ބޭއްވި ޖަލްސާއެއް ކަމަށް މައުމޫން ވިދާޅުވި އެވެ. މީޑިއާ ނުވައްދައި، ދަރުބާރުގޭގައި މިދިޔަ ހުކުރު ދުވަހު ބޭއްވި ޕާޓީގެ ކޮންގްރެސްގައި ވަނީ ޕީޕީއެމްގެ އިސް މަގާމުތަކަށް މެމްބަރުން އައްޔަންކޮށްފަ އެވެ. އެގޮތުން ޕީޕީއެމްގެ އާ ރައީސަކަށް، އެ ޕާޓީގެ މުސްތަޝާރުގެ މަގާމުގައި ހުންނެވި ރައީސް އަބްދުﷲ ޔާމީން ވަނީ އިންތިޚާބުކޮށްފަ އެވެ. އޭގެ އިތުރުން ޕާޓީއަށް ހަތަރު ނައިބު ލީޑަރުން ވެސް އިންތިޚާބުކޮށްފައިވެ އެވެ.\nއޮކްޓޯބަރ 2, 2018 23:23\nމައުމޫނާ ކަލޭ މޮޔަނުވޭ. ކަލޭ ތީ ބާކީވެ އޯވަރ ހޯލްކުރަންވެފަ ހުރި ލީޑަރެއް. ސަލާމް.\nއޮކްޓޯބަރ 3, 2018 00:14\nމުޅިން އެހެން ވާހަކައެއްގެއަޑު\nއޮކްޓޯބަރ 3, 2018 03:08\nމީކާކުދެން.ތީ ސިޔާސީގޮތުން އެއްވެސް އުރައްޕެއްހުރި މީހެއްނުން.އަދި ތީނަ ދައްކާވާހަކަ ގަބޫލުކުރާނެ މީހަކުވެސް ނެތް.އެހެންކަމަކާއުޅޭ.\nއޮކްޓޯބަރ 3, 2018 03:13\nމޮންދޫ ކަލޭ ހަމަ ހޭގަތަ؟ ބައެއްވާހަކަ ތައް މުޅިއަކުން ގޯހެއްނޫން އެކަމަކު ބައެއްގެ ފިކުރީ މުދާގަނޑެއް ފޭރިގަނެގެން އެކަމުގެ ނާޖާއިޒު ފައިދާ އަބަދަކު ނުނެގޭނެ ޕީޕީ އެމަކީ މޮންދުގެ ތަރިކަ މުދާގަނޑެއްތަ؟ މަށަށް މިހާރު އޮޅިއްޖެ ކާންދި ބޮޑުކުރިމީހާ ވަކިކުރަން ނޭނގޭ މީހުނަށް މީހުންގެ ފިކުރީ ތަރިކަވެސް ވަކިކުރާކަށް ނޭނގޭނެ އެހެންނޫނަސް މާއްދިއްޔަތަށްގޮސް ހުސްވެއްޖެ މީހަކަށް ހަމަޔާ އިންސާފު ފެންނާނީ އެކޮޅުކޮޅުން މަޤާމާ ޖާހަ އަދި މާލީ މަންފާތަކުގެ ސަބަބުން މޮންދު ތިޔަހުރީ ސިކުނޑި ތަޣައްޔަރުވެފަ މޮންދު ދައްކާ ވާހަކަ އަޑުއަހާނެ މީހަކުނެތް\nއޮކްޓޯބަރ 3, 2018 04:50\nބަލަ މިހިރަ މޮޔާ، މިހާރު އެއްޗެއް ހީވެއްޖެނުން، މައުމޫނު އަތުން ގަދަކަމުން ޤާނޫނުތަކާ ޚިލާފަށް މަޤާމުގެ ބާރާއި ނުފޫޒު ބޭނުންކޮށްގެން ޕީޕީއެމް ޖަހައިގަތީ ޑިމޮކްރަސީގެ ކޮން ހަމައަކުންތޯ، ބަލަ ޑިމޮކްރަސީއަކީ މީހުންގެ ޙައްޤުތައް އެމީހުންނަށް ހޯދައިދޭ ނިޒާމެކޭ، ފޭރިގަނެފައި ހުންނަ ތަކެތި އޭގެ ޙައްޤުވެރި ފަރާތަށް އަނބުރާ އިޢާދަކޮށްދޭ ނިޒާމަކަށޭ ޑިމޮކްރަސީ މިކިއަނީ، އެހާވަރުވެސް ނޭނގޭނަމަ ފުރަތަމަ ދަސްކުރޭ ޑިމޮކްރަސީ، މިހާރު ދިވެހިރާއްޖޭގަ ތިމީހުން ބޭނުންހާ އެއްޗެއް ނުހެދޭނެ، އަނިޔާވެރިކަން ހައްދުފަހަނައަޅާ ދިއައިމަ ﷲ ގެ ކޯފާ އެފަރާތްތަކަށް އަންނާނެ ، މިހާރު އަޅުގަނޑޫމެންގެ ލޯމައްޗަށް މިފެންނަނީ އެމަންޒަރު، ދެންވެސް ރައްޔިތުންގެކިބައިން މާފަށް އެދި ތައުބާވެބަލަ އެއިރުން ދުނިޔެ ގެއްލުނުނަމަވެސް އާޚިރަތް ލިބިދާނެތޯއްޗެއް\nއޮކްޓޯބަރ 3, 2018 04:53\nބަލަ އެމްޑީއޭ އަކީ ބޮޑު އިދިކޮޅު ޕާޓީއެކޭ، ގޮސް އޮވެބަލަ އެޕާޓީގަ ޑިމޮކްރަސީ ހަރުދަނާކުރަން، ބަލަ މީހުންގެއަތުން ޕާޓީ ފޭރިގަނެގެން ކުރާކަމެއްނޫނޭ އެއީކީ، ޕީއޭ އަލުން އުފައްދާ ވާހަކަ ދައްކަބަލަ، 3000 ހަމަނުވިއަސް އެކަންކުރެވިދާނެގޮތެއް އޮތްތޯ ބެލިދާނެނުން\nއޮކްޓޯބަރ 3, 2018 05:17\nދެން ތި ކިޔާފަދަ ޕާޓީއެއް ހަދަން ވީނުން އޭރު އޮންނާނެއެއްނުން؟ އެހެން ނޫނަސް ވަގަކަށް ހީވާނީ ދެންވެސް ތިބޭނީ ހުސް ވަގުންހެން. ޕީޕީއެމް އަކީ ތިޔަކަހަލަ ޖާހުންނަށް އަހަރެން ހެދި ޕާޓީއެއް ނުން. އަވަހަށް ޕީޕާލް އޭލިއަންސް ނަމުގައި ޕާޓީއެއް ހަދައިގެން އެ އޭލިއަންސް ޕާޓީ އިދިކޮޅާ ދަމާ، އެމީހެއްގެ ރޮނޑެއްގެ ހަންގަޑު އެމީހަކު ދަމާނެ ގޮތަކަށް ދެމޭނެ. އެހެން މީހަކު އެކަމަކަށް ގޮތް ނުކިޔާނެ. މިވަރުން ސާފުނުވަންޏާ ލައްފިލުވާ ޖަހާ ސާފުކުރަން.\nއޮކްޓޯބަރ 3, 2018 06:50\nމައުމޫން އުޅެނީ މަރުމޮޔަ ވެގެންތަ؟އަދިވެސް ދުނިޔެހޯދަން މަސައްކަތް ކުރަނީ! އާޚިރަތައް ގެންދާން އެއްޗެއް ނުލިބިގެންތަ ތިއުޅެނީ! ބޯހަލާކު!\nއޮކްޓޯބަރ 3, 2018 07:24\nޕޕމ ހޯދަން މައުމޫން ކުރާ މަސައްކަތް\nވަގުތުން ހުއްޓށލެއްވުމަށް ގޮވާލަމެވެ މިހާރުގެ\nހާލަތު ތަންދޭ ގޮތަކީ ރ ޔާމީން ޕާޓީގެ ރައީސް\nކަމުގައި ހުރުމެވެ މައުމޫން ކޯލިޝަނައިވެސް\nހުންނަވައިގެން ޕާޓީ އަތުލަން ކުރާ މަސައްކަތް\nއޮކްޓޯބަރ 3, 2018 07:36\nމުންދު ތިޔަ ދައްކަވަނީ ކޮންކަހަލަ ވާހަކައެއް ހެއްޔެވެ ތިޔަ ގޮތަށް ނޫޅުއްވާށެވެ\nއޮކްޓޯބަރ 3, 2018 08:26\nރައީސް މައުމޫނުގެ އަތުން ޕާރޓީ އަތުލި ބައިގަނޑުތީ އަނބުރާ ޖަހާނަން ބިރުން ނޫޅޭ\nއޮކްޓޯބަރ 3, 2018 08:34\nބާރަށް ހިނގަހިނގާހުރި ވެރިކަމެއް ރިޝްވަތުގެބާރުން ހުއްޓުވައިލިބަޔަކަށް އޮންނާނީ ކޮން ޑިމޮކްރެސީއެއްހެއްޔެވެ؟ މައުމޫނުމެން ހަޔެކޭ ހީކުރިޔަސް މައިނަސް އެކެއްވެސް ހަމަނވާނެ! ބަލަން ތިބެބަލަ ކުޅިސަމާ! ޢުމރުން ނުވަދިހަޔާ ކައިރިވީމާ ޅައެއްޗެތި އެޅޭނެ!\nއޮކްޓޯބަރ 3, 2018 08:35\nމައުމޫނު މީދެން............މިގައުމައް ދިމާވެފަވާ ބޑ........ވެއްޖެއެއްނު\nއޮކްޓޯބަރ 3, 2018 09:12\nމައުމޫނަކީ މިލޮބުވެތި ޤަމަށް މާތް ﷲ ދެއްވި ބޮޑުވެގެންވާ ނިޢްމަތެއް.. އެހެންވީމާ އަހަރުމެންގެ މައްޗަށް ވާޖިބު ވެގެންވަނީ ﷲ އަށް ޝުކުރުކު ދެންނެވުން. މައުމޫނަށާއި މި ލޮބުވެތި ޤައުމަށް ހެޔޮގޮތްތައް މިންވަރު ކުރައްވާށި. އާމީން!\nއޮކްޓޯބަރ 3, 2018 09:38\nމިހާރު ޕީޕީއެމް އަތުލައިގެން ތިޔައުޅެނީ ޑިމޮކްރަސީއާއި އެއްގޮތަށްތޯ؟ ޙައްޤުނޫން ގޮތުގައި ހިންގާ މުޢާމަލާތުގެ ޙައްޤު ލިބެންދެން އަހަރެމެން މަސައްކަތް ކުރާނެކަން ތިޔަ ބައިގަނޑަށް ރަނގަޅަށް އެނގޭނެއެވެ.\nއޮކްޓޯބަރ 3, 2018 09:39\nޔާމީނު ކޯޓަށްގޮސް ޕާޓީ ފޭރިގަތުމަކީ ޑިމޮކްރަސީދޯ ބ. މުންދު\nއޮކްޓޯބަރ 3, 2018 09:42\nމިހާރު ތިވަނީ ހަތަރެއްކަން ހަމަ؟ ކޮބާ ޕީއޭ\nމެންބަރުންގެ އެއްވެސް ތާއީދެއްނެތި، ކޯޓްޙުކުމެއްގެ ދަށުން ޕާޓީއާއި ޙަވާލުވެފައިވާނަމަ، އަދި ދާދިފަހުން ޕާޓީގެ ރައީސްކަމަށް މީހަކު ހޮވާފައިވަނީ، އެކަން ކުރަން އޮންނަ ގޮތާއި ޚިލާފަށް ކަމަށްވާނަމަ، ކޯޓްޙުކުމެއްގެ ދަށުން އެކަމަށް ބަދަލުއައުމަކީ، ދުރުކަމެއްނޫނެވެ.


Haqeeqee Vaahaka: Juraiju ޙަޤީޤީ ވާހަކަ: ޖުރައިޖު – Ilm Haqeeqee Vaahaka: Juraiju\nޙަޤީޤީ ވާހަކަ: ޖުރައިޖު\nމާތްﷲ ރުއްސުންލެއްވި އަބޫ ހުރައިރާގެ އަރިހުން ރިވާވެގެންވެއެވެ. ހަމަކަށަވަރުން އެކަލޭގެފާނު ވިދާޅުވިއެވެ.\n[ޖުރައިޖު އެކަލޭގެފާނު އަޅުކަންކުރެއްވުމަށް ހުންނަވާ ތަނުގައި (އަޅުކަންކުރުމަށް އުސްކޮށް ހެދިފައި ވާތަނުގައި) އަޅުކަން ކުރެއްވުމުގައި ހުންނެވިއެވެ. ހުންނަވަނިކޮށް އެކަލޭގެފާނުގެ މަންމާފުޅު ވަޑައިގެންނެވިއެވެ.\nޙަދީޘްގެ ރާވީ ހުމައިދު ވިދާޅުވިއެވެ. ޖުރައިޖުގެ މަންމާފުޅު އެކަމަނާގެ ބުމައިގެމަތީގައި(ނިއްކުރިމަތީގައި) އަތް އަޅުއްވައިގެން ބޯފުޅު އުފުއްލަވަމުން ޖުރައިޖު ހޯއްދަވަމުން ވަޑައިގެންނެވި ގޮތް ޙަދީޘްގެ ރާވީ އަބޫ ރާފިޢު ތިމަން ބޭކަލުންނަށް އެވަގުތުގައި ސިފަކޮށްދެއްވިއެވެ. އެއީ އަބޫ ހުރައިރަތުގެފާނު އެކަލޭގެފާނަށް ސިފަކޮށްދެއްވި ގޮތެވެ. އަބޫ ހުރައިރަތުގެފާނާށް ޞިފަކޮށްދެއްވީ ރަޞޫލުﷲ ﷺ އެވެ.\nއެފަދައިން ހޯއްދަވަމުން ގޮވާލައްވަމުން އެކަމަނާ ވިދާޅުވިއެވެ. “އޭ ޖުރައިޖެވެ! ތިމަންކަމަނާއީ ކަލޭގެފާނުގެ މަންމާފުޅެވެ. ތިމަންނާއާ ވާހަކަފުޅު ދައްކަވާށެވެ!” އެކަމަނާއަށް ފެނިވަޑައިގަތީ ޖުރައިޖު ނަމާދުކުރައްވަން ހުންނަވަނިކޮށެވެ. ދެން ޖުރައިޖު ދެންނެވިއެވެ. “އޭ ހައްދަވާ ބޮޑުކުރެއްވި އިލާހެވެ! (އެއްކޮޅުން) މިއަޅާގެ މަންމައެވެ. އަދި(އަނެއްކޮޅުން) މިއަޅާގެ ނަމާދެވެ.” ދެން އެކަލޭގެފާނު ނަމާދު އިޚްތިޔާރުކުރިއެވެ. ދެން މަންމާފުޅު އެނބުރި ދިޔައެވެ.\nއަނެއްކާ ދެވަނަ ފަހަރަށް ވަޑައިގެން ވިދާޅުވިއެވެ. “އޭ ޖުރައިޖެވެ! ތިމަންކަމަނާއީ ކަލޭގެފާނުގެ މަންމާފުޅެވެ. ތިމަންނާއާ ވާހަކަފުޅު ދައްކަވާށެވެ!” ދެން ޖުރައިޖު ދެންނެވިއެވެ. “އޭ ހައްދަވާ ބޮޑުކުރެއްވި އިލާހެވެ! (އެއްކޮޅުން) މިއަޅާގެ މަންމައެވެ. އަދި(އަނެއްކޮޅުން) މިއަޅާގެ ނަމާދެވެ.” ދެން އެކަލޭގެފާނު ނަމާދު އިޚްތިޔާރުކުރިއެވެ. ދެން ޖުރައިޖުގެ މަންމާފުޅު ދެންނެވިއެވެ. “އޭ ހައްދަވާ ބޮޑުކުރެއްވި އިލާހެވެ! ހަމަކަށަވަރުން މިއީ ޖުރައިޖެވެ. އެއީ ތިމަންކަމަނާގެ ދަރިއެކެވެ. ތިމަންކަމަނާ ވާހަކަދެއްކުމުން ތިމަންކަމަނާއާ ވާހަކަދެއްކުމަށް އޭނާ ދެކޮޅުހަދައިފިއެވެ. ހައްދަވާ ބޮޑުކުރެއްވި އިލާހެވެ! ކަސްބީ އަންހެނަކު ދައްކަވާފައި މެނުވީ އޭނާ މަރުނުގަންނަވާނދޭވެ!”\nޙަދީޘްގެ ރާވީ ވިދާޅުވިއެވެ. ޖުރައިޖުގެ މަންމާފުޅު ޖުރައިޖު ބޮޑު ފިތުނައެއްގައި ޖެހުމަށް ދުޢާ ކުރެއްވި ނަމަވެސް އެފިތުނައެއްގައި ޖެހުނީހެވެ.\nއަބޫ ހުރައިރަތުގެފާނު ވިދާޅުވިއެވެ. ޖުރައިޖު ނަމާދު ކުރާގެ ހުންނަ ހިސާބުގައި ކަންބަޅި ބަކަރި ހުއިހައްޕާ މީހަކު އުޅުނެވެ. އެއަވަށުގެ އަންހެނަކާއެކު މިމީހާ ޒިނޭކޮށްފިއެވެ. ދެން އެއަންހެނާ ބަލިވެއިނދެ ވިހައިފިއެވެ. ދެން އެއަންހެންމީހާއަށް ބުނެވުނެވެ. “މީ (ކާކުގެ ކަމެއް)ކޮންކަމެއް ހެއްޔެވެ؟” އެއަންހެންމީހާ ބުންޏެވެ. “މީ އެނަމާދު ކުރާގޭ މީހާގެ(ޖުރައިޖުގެ) ކަމެކެވެ.”\nދެން އެމީހުން ކޯރާޑިތައް ހިފައިގެން ޖުރައިޖުއަށް ގޮވަމުން ޖުރައިޖުގެ ގާތަށްއައެވެ. ޖުރައިޖު އެމީހުންނާ ވާހަކަފުޅު ނުދައްކަވާ ނަމާދުކުރެއްވުމުގައި ހުންނެވިއެވެ. ދެން އެމީހުން ޖުރައިޖުގެ ގެ ހަލާކުކުރަން ފެއްޓިއެވެ. އެތަން ފެނިލެއްވުމުން، ޖުރައިޖު އެމީހުންގެ ގާތަށް ތިރިއަށް ވަޑައިގަތެވެ. (ޖުރައިޖު ވަޑައިގަތުމުން) އެމީހުން ބުންޏެވެ. “(މިވެގެން އުޅޭގޮތް ބެލުމަށް) މިއަންހެންމީހާއާއި ސުވާލު ކުރާށެވެ!” (އެއަންހެންމީހާ އެވާހަކަ ބުނުމުން) ޖުރައިޖު ހިނިތުންވެލެއްވިއެވެ. ދެން އެތުއްތުކުއްޖާގެ ބޮލުގައި ފިރުމާލެއްވުމަށްފަހު ވިދާޅުވިއެވެ. “ކޮއެފުޅުގެ ބައްޕައަކީ ކާކުހެއްޔެވެ؟” އެތުއްތުކުއްޖާ ބުންޏެވެ. “އަހަރެންގެ ބައްޕައަކީ ކަންބަޅިބަކަރި ހުއިހައްޕާމީހާއެވެ.”\nއެތުއްތުކުއްޖާގެ ކިބައިން އެއަޑު އިވުމާއެކު އެމީހުން ބުންޏެވެ. “ކަލޭގެފާނުގެ ގެއިން ތިމަންމެން ހަލާކުކުރިތަން ރަނާއި ރިހިން ހަދައިދޭނަމެވެ. ޖުރައިޖު ވިދާޅުވިއެވެ. ނޫނެކެވެ. އެކަމަކު ކުރިންވެސް ހުރިގޮތަށް ކިސަޑުން އެތަން ހަދާށެވެ.”\nދެން ޖުރައިޖު ނަމާދު ކުރައްވަން އިންނެވިތަނަށް މައްޗަށް ވަޑައިގަތެއެވެ.]\n(ޞަޙީޙް މުސްލިމް 2550 )


Supporterun furathama fennaabee Arsenal ge dhadun\nކޮވިޑްގެ ހާލަތުގެ ކުރިން އާސެނަލްގެ ދަނޑުގައި ސަޕޯޓަރުން ވައްދައިގެން ކުޅުނު މެޗެއްގެ ތެރެއިން\nޕްރިމިއާ ލީގްގެ ކުލަބުތަކުގެ ތެރެއިން އެންމެ ފުރަތަމަ ދަނޑަށް ސަޕޯޓަރުން ވައްދާނެ ކުލަބަކީ އާސެނަލްކަން އިއުލާން ކޮށްފި އެވެ.\nޔޫރޮޕާ ލީގްގައި އަންނަ ބުރާސްފަތި ދުވަހު، އޮސްޓްރިއާް ރެޕިޑް ވިއޭނާ އާ ދެކޮޅަށް އެމިރޭޓްސް ސްޓޭޑިއަމްގައި އާސެނަލް ކުޅޭ މެޗުގައި ސަޕޯޓަރުންނަށް ފުރުސަތު ދިނުމަށް ވަނީ ނިންމާފަ އެވެ. ކޮވިޑް-19 އާ ގުޅިގެން މާޗް މަހު ފުޓްބޯޅައިގެ ހަރަކާތްތައް މެދުކަނޑާލި ފަހު އިންގްލެންޑްގައި ސަޕޯޓަރުން ދަނޑަށް ވައްދައިގެން މެޗު ކުޅެފައެއް ނުވެ އެވެ.\nއިނގިރޭސި ވިލާތުގައި ދެ ވަނަ ލޮކްޑައުން ޑިސެމްބަރު ދޭއް ގައި ނިމުން ލުއި ތަކެއް ދިނުަމަށް ވަނީ ނިންމާފަ އެވެ. އެގޮތުން ދަނޑަށް ސަޕޯޓަރުން ވެއްދުމުގެ ހުއްދަ ދިނުމުގެ ފެހި ސިގުނަލްވެސް ވަނީ ލިބިފަ އެވެ.\nއާސެނަލް މެޗުގެ ޓިކެޓް ވިއްކާނީ، އެކުލަބުގެ ގޯލްޑް އަދި ޕްލެޓިނަމް މެންބަރުންގެ ތެރެއިން ފުރަތަމަ އަންނަ ފާރްތަތަކަށެވެ. ގޯލްޑް އަދި ޕްލެޓިނަމް މެންބަރުންނަށް އެ ފުރުސަތު ދޭން ނިންމީ، ފުރަތަމަ މަރުހަލާގެ ޕޭމަންޓް ސެޕްޓެމްބަރު މަހު ދައްކާފައި ވުމުންނެވެ. ޓިކެޓް ވިއްކަން ފަށާނީ މާދާމާއިން ފެށިގެންނެވެ.\n"އަހަރެމެންގެ ސަޕޯޓަރުންނަށް މަރުހަބާ ކިޔަން މިތިބީ ތައްޔާރަށް މިކަން ވެގެންދާނީ ކުލަބަށް ތާރީހީ ދުވަހަކަށް." އާސެނަލް އިން ނެރުނު ބަޔާނުގައި ބުނެފައި ވެއެވެ.\nއާސެނަލް އަށް އެ ފުރުސަތު ދިނުމުން ލީޑްސް ޔުނައިޓެޑް ކޯޗް މާސެލޯ ބިއެލްސާ ހުރީ ހިތްހަމަނުޖެހިފަ އެވެ. އާޖެންޓީނާގެ ކޯޗް ބުނީ ވަކި ކެޓަގަރީއެއްގެ ކުލަބަކަށް ވީތީ ފުރުސަތު ދިނުމަކީ އިންސާފު ވެރި ގޮތް ނޫން ކަމަށާއި ކުލަބުތަކުގެ މެދުގައި ހަމަހަމަކަން ގެންގުޅެން ޖެހޭނެ ކަމަށެވެ.\nމުސާރަ ދަށް ކުރަން އާސެނަލްގެ ކުޅުންތެރިން އެއްބަސް\nކޯޗް އާޓެޓާ އާއި ހޮޑްސަން އޮޑޯއީ ޕޮޒިޓިވް ވެއްޖެ


ބިދޭސީންގެ މަޢުލޫމާތު ހޯދުން - R. Fainu Council\nބިދޭސީންގެ މަޢުލޫމާތު ހޯދުން\nފައިނު ކައުންސިލް އިދާރާ 12:49 AM އިޢުލާން\nރަށުގައި ބިދޭސީން ގެނެސްގެން ގެންގުޅޭ ފަރާތްތަކުން ބިދޭސީންގެ މަޢުލޫމާތުތައް މިއިދާރާއަށް ހުށަހަޅަމުން ނުގެންދާތީ ބިދޭސީންގެ މަޢުލޫމާތުތައް ބެލެހެއްޓުމަށް ދަތިތަކާ ކުރިމަތިލާންޖެހެއެވެ. ބިދޭސީންގެ މަޢުލޫމާތު ހޯދުމަށް މިދިޔަ 2016 ވަނަ އަހަރުވެސް މިއިދާރާއިން އާއްމުކޮށް އިޢުލާނު ކުރެވިފައިވާނެއެވެ. އެއިޢުލާނާއި ގުޅިގެން މަޢުލޫމާތު ހުށަހަޅާފައިވަނީ ވަރަށް މަދު ފަރާތަކުންނެވެ.\nވީމާ، ރަށުގައި މިހާރު އުޅެމުންގެންދާ ބިދޭސީންނާއިބެހޭ ތިރީގައިމިވާ މަޢުލޫމާތުތައް 22 ޖެނުއަރީ 2017 ވާ އާދިއްތަ ދުވަހުގެ މެންދުރުފަހު 13:00 ގެ ކުރިން މިއިދާރާއަށް ހުށަހެޅުއްވުމަށް ދެންނެވީމެވެ.\n1. މީހާގެ ނަން\n2. ޕާސްޕޯޓް ނަމްބަރ\n3. ވާރކް ވިސާ ކާޑް ނަމްބަރ\n4. އީ.އޭ. ނަމްބަރ\n5. ވަޒީފާ ޢަދާކުރަން ހުއްދަދީފައިވާ އެޑްރެސް\n6. ވަޒީފާ ދިން ފަރާތުގެ ނަމާއި އައިޑީކާޑް އަދި ވިޔަފާރީ ރަޖިސްޓްރީ ނަމްބަރ\n7. މިހާރު މަސައްކަތްކުރާ ސައިޓް/ އެޑްރެސް\n19 ރަބީޢުލްއާޚިރު 1438\nބިދޭސީންގެ މަޢުލޫމާތު ހޯދުން Reviewed by ފައިނު ކައުންސިލް އިދާރާ on 12:49 AM Rating: 5


SAARC ge faraathun hamuge balithakaa behey seminaa eh fashaifi\nސާކްގެ ފަރާތުން ހަމުގެ ބަލިތަކާބެހޭ ސެމިނާއެއް ފަށައިފި\nސާކް އޭއޭޑީ ސަމާ ސިޕްމޯސިއަމް ސެމިނާގައި ހެލްތް މިނިސްޓުރީގެ ސްޓޭޓް މިނިސްޓަރު ޑރ. މުހައްމަދު ހަބީބް--\nސައުތު އޭޝިއަން އެސޯސިއޭޝަން ފޯ ރީޖަނަލް ކޯޕަރޭޝަން (ސާކް) ގެ ފަރާތުން ހަމުގެ ބަލިތަކާއި ބެހޭ ސެމިނާއެއް ދ. ކަޑިންމަ ރިސޯޓްގައި ފަށައިފި އެވެ.\nސެމިނާގައި ހެލްތް މިނިސްޓްރީގެ ސްޓޭޓް މިނިސްޓަރު ޑރ. މުހައްމަދު ހަބީބް ވިދާޅުވީ މި ކަހަލަ ސެމިނާއެއް ރާއްޖޭގައި ބޭއްވުމުގެ އެންމެ ބޮޑު އެއް މަގުސަދަކީ ރާއްޖޭގެ ސިއްހީ ނިޒާމަކީ ފުޅާ ނިޒާމެއް ނޫން ކަމުން މި ސެމިނާގެ ސަބަބުން އެ ދާއިރާގައި މަސައްކަތް ކުރާ ދިވެހިންނަށް އިތުރު މައުލޫމާތު ލިބިގެންދާނެ ކަމަށެވެ. އަދި މި ސެމިނާގައި ލިބިގެންދާ މައުލޫމާތުގެ އަލީގައި ސިއްހީ ނިޒާމް އިތުރަށް ވަރުގަދަ ވެގެންދާނެ ކަމަށް ހަބީބް ވިދާޅުވި އެވެ.\n"މިކަހަލަ ސެމިނާއެއް ބޭއްވުމުގެ މަގުސަދަކީ ރާއްޖޭގެ ޓޫރިޒަމް ކުރި އެރުވުން. އަދި ސިއްހީ ނިޒާމް މިދަނީ ވަރަށް ބޮޑަށް ފުޅާވެ ކުރިއަރަމުން. މި ސެމިނާއިން މި ދާއިރާގައި މަސައްކަތް ކުރާ ދިވެހިންނަށް ކުރިއަރަމުންދާ ސިއްހީ ދާއިރާގައި ފައި ހަރުކޮށްލަން ފަސޭހަ ވެގެންދާނެ" ހަބީބް ވިދާޅުވި އެވެ.\nނޫސްވެރިންނާއި ބައްދަލުކޮށް ސާކް އެސޯސިއޭޝަން އޮފް އެސްތެޓިކް ޑަމެޓޯލަޖީ (އޭއޭޑީ) ގެ ޖެނެރަލް ސެކެރެޓަރީ ޑރ. ނީރަޖް ޕާންޑޭ ވިދާޅުވީ މި ސެމިނާ އަކީ ސާކް ގެ މެންބަރު ގައުމުތަކުގެ ޑޮކްޓަރުންނަށް އަމާޒުކޮށްގެން ކުރިއަށް ގެންދާ ސެމިނާ އެއް ކަމަށެވެ. މި ސެމިނާގައި މައިގަނޑު ގޮތެއްގައި އަލި އަޅުވާލެވޭނީ ހަމުގެ ބަލިތަކާއި އެ ބަލިތަކަށް ފަރުވާ ހޯދުމަށް ބޭނުން ކުރެވިދާނެ ބޭހުގެ އިތުރުން ފަރުވާ ދިނުމުގައި އަމަލު ކުރަންވީ އެންމެ ރަނގަޅު ގޮތްތަކާއި ބެހޭގޮތުން ކަމަށް ނީރަޖް ޕާންޑޭ ވިދާޅުވި އެވެ.\n"މި ސެމިނާގެ މަގުސަދަކީ ސާކްގެ މެންބަރު ގައުމުތަކުގައި އެސްތެޓިކް ޑަމެޓޯލަޖީ ނުވަތަ ހަމުގެ ބަލިތަކަށް ފަރުވާ ދިނުމަށް ބޭނުންވާ ހުރިހާ މައުލޫމާތެއް ދީ އެކަމަށް ފަރުވާ ކުރެވޭނެ ގޮތް މަގުފަހި ކުރުން" ނީރަޖް ޕާންޑޭ ވިދާޅުވި އެވެ.\nމި މަހު 22-19 އަށް ކުރިއަށް ދާ ސާކް އޭއޭޑީ ސަމާ ސިޕްމޯސިއަމް ސެމިނާގައި 291 ޑޮކްޓަރުން ބައިވެރިވެފައި ވެއެވެ. އެންމެ ގިނަ ޑޮކްޓަރުން ބައިވެރިވެފައި ވަނީ އިންޑިއާ އިން ނެވެ. މި ސެމިނާގައި ރާއްޖެގެ ޑޮކްޓަރުންވެސް ބައިވެރިވެފައި ވެއެވެ.